
Naşterea antropologiei culturale 

Ca raportare sau „privire” a unei culturi spre altă cultură (diferită de 
cea proprie) antropologia este una dintre cele mai vechi demersuri din sfera 
cunoaşterii omeneşti. 

Ca disciplină însă - definindu-şi obiectul, metodele, instrumentele, 
principiile, logica sa proprie - antropologia s-a născut relativ târziu, fiind 
considerată una dintre cele mai „tinere” ştiinţe între ştiinţele socio-umane. 

Contextul în care a apărut antropologia culturală şi socială a făcut ca 
această ştiinţă să îmbrace forma unui „discurs” al Occidentului despre 
culturile non-occidentale. Dacă privim harta în care J. Copans prezintă 
„Localizarea celor 26 de mari anchete etnologice”!, observăm că a existat un 
context politic sau geopolitic al naşterii antropologiei culturale ca ştiinţă. Cele 
26 de mari anchete aproape „subîntind” imperiile coloniale ale lumii care se 
extind în secolul al XIX-lea la scară mondială: Marea Britanie în India şi 
Africa; Franţa în Africa şi Asia: portughezii şi spaniolii în Africa, Olanda în 
Asia. Pentru a guverna aceste colonii, statele occidentale au avut nevoie „să 
cunoască societățile cărora pretindeau să le aducă civilizaţia şi progresul”. 
Această situație şi explică dealtfel de ce evoluționismul a constituit curentul 
dominant în antropologie la începuturile sale. Ideea evoluționistă este legată 
de raporturile de dominație ale țărilor occidentale asupra coloniilor lor. 

Naşterea antropologiei culturale - dar, să precizăm: nu întreaga sa 
istorie! — se înscrie acestei istorii a dominaţiei şi supremaţiei Occidentului 
asupra culturilor nonoccidentale care nu s-a încheiat nici azi. Şi nu este 
nevoie să o spunem noi. Această atitudine este criticată uneori chiar din 
interiorul acestui Occident. Sophie Bessis vorbeşte în lucrarea sa „Occidentul 
şi ceilalți” despre o „cultură occidentală a supremaţiei”?. Admițând că 
„centralitatea Occidentului, deci a ceea ce face şi gândeşte el”, “organizează 
1J, Copans, Introducere în etnologie, Polirom, Iaşi, p. 


? S, Bessis, Occidentul şi ceilalți.Istoria unei supremații, pref. A.Caragea, trad. N.Şerbănescu, Ed. 
RUNA, Bucureşti, 2004, (Decouverte,2001, 2002). 


lumea”, autoarea analizează prin intermediul acestui concept (cultură a 
supremației) nu doar atitudini şi comportamente ci şi postura hegemonică cu 
totul aparte a Occidentului: dacă naţiunile occidentale nu sunt singurele care 
„au abuzat în decursul istoriei, de legea celui mai puternic, ele sunt în schimb 
singurele care au produs aparatul teoretic - filosofic, moral, ştiinţific - al 
legitimării sale. (...) Occidentul urmăreşte elaborarea fundamentelor teoretice 
ale supremaţiei sale, ajustându-le la evoluţiile actuale(...)'3 Or ideea 
fundamentală care a susținut (şi de fapt încă susține) supremația occidentală 
a fost una de factură evoluționistă. Occidentul „crede” că „ceilalți” (popoarele 
non-occidentale) sunt nu atât altfel, cât necivilizați, Occidentului revenindu-i 
misiunea de a-i civiliza. Este ilustrativ discursul ţinut de Jules Ferry, unul 
dintre militanţii antrenați în expansiunea colonială a Franţei, în fața Camerei 
Deputaţilor în 28 iulie 1885: Occidentul trebuie să civilizeze restul lumii "în 
numele datoriei pe care o au «rasele superioare (...) de a civiliza rasele 
inferioare»; el şi-a convins contemporanii că, pentru a rămâne o «țară mare», 
Franța trebuia să ducă în lume «oriunde este posibil, limba, obiceiurile, 
drapelul, armele şi geniul său»”+ 

În aceeaşi serie a lucrărilor de critică a atitudinii Occidentului față de 
restul lumii se înscrie şi cea a cunoscutului analist britanic Roger Scruton, 
Vestul şi restul. Globalizarea şi amenințarea teroristă, care conţine încă în titlu 
o interesantă ipoteză asupra surselor de conflict şi a amenințării teroriste în 
lumea contemporană: interacțiunea eşuată dintre “Occident” şi culturile non- 
occidentales, discursul “vestului” asupra “restului”, conform căruia lumea este 
împărțită “în două sfere - sfera libertății şi a democraţiei şi sfera 
despotismului, a “statelor ratate” şi a zelului religios.” Această viziune 
raportează întreaga lume la “valori care îşi au originea, semnificația şi 
climatul natural într-un loc care este doar o mică (deşi recunoscută ca 
zgomotoasă) parte a lumii. A transfera aceste valori în locuri temeinic 


vaccinate împotriva lor prin cultură şi datină înseamnă a provoca tocmai 


* S. Bessie, op.cit., p. 16. 

* S. Bessie, op.cit., p. 19. 

i Roger Scruton, Vestul şi restul. Globalizarea şi amenințarea teroristă, trad.rom., D. 
Rădulescu, Humanitas, 2004. 


confruntarea pe care căutăm să o evităm." Scruton dovedeşte o mare 
capacitate de decentrare culturală, atrăgând atenția asupra modului în care 
promovarea unor valori “universaliste” — precum libertate, democrație — poate 
deveni sursa unor conflicte şi ameninţări teroriste: “a flutura libertatea prin 
fața interdicţiilor religioase este un act de agresiune, provocând răzbunare din 
partea celor a căror evlavie e jignită“7 La fel, a aduce acuzații Islamului “cu 
argumente incontestabil plauzibile” că ar fi “o fosilă medievală, neadaptată la 
condițiile moderne şi incapabilă să se conformeze  enormelor schimbări 
sociale, economice şi demografice care au zguduit planeta noastră. Dar în 
acest caz "condiţiile moderne” sunt tocmai acelea care rezultă din extinderea 
globală a tehnologiei apusene, a instituţiilor apusene şi a concepțiilor apusene 
despre libertatea politică. De ce să învinuim Islamul că le respinge atunci 
când el, la rândul său, le consideră ca o respingere a ideii pe care este 
întemeiat Islamul — ideea voinței imuabile a lui Dumnezeu, revelată o dată 
pentru totdeauna profetului său, sub forma unui cod de legi care nu poate fi 
încălcat sau schimbat?” 

Scruton cultivă în lucrarea sa o atitudine nouă, comprehensivă, 
surprinzătoare pentru un reprezentant al “vestului”, față de “restu” lumii, 
propunând chiar o revizuire a multora dintre prejudecățile Vestului. “Toate 
cele enumerate mai jos au contribuit la primejdia de astăzi, şi toate necesită o 
reexaminare: 

e Eşecul nostru în ajustarea politicilor de imigrație la scopul 
integrării şi, reciproc, pretenția de a călători oriunde în lume fără să ne 
informăm mai întâi asupra tabu-urilor şi aspirațiilor locale. 

e Acceptarea “multiculturalismului” ca scop educațional şi politic, 
precum şi obiceiul nostru de a denigra adevărata cultură națională şi 
politică de care depindem. 

e Angajamentul nostru de a ne conforma “liberului schimb”, aşa 
cum este conceput de Organizaţia mondială a Comerţului - o cale de a 
obliga alte ţări să înlăture barierele pe care le-au ridicat în apărarea 
interesului local. 


ê R, Scruton, op.cit., p. 5. 
1R. Scruton, op.cit., p. 6. 


e Acceptarea cu prea mare uşurinţă a corporației multinaționale 
ca persoană juridică legitimă, chiar dacă nu e supusă nici unei jurisdicții 
suverane particulare şi are drept de proprietate oriunde în lume. 

e  Indiferența noastră aparentă față de erodarea justiției seculare şi 
jurisdicției teritoriale prin litigii devastatoare la noi acasă şi prin legislații 
birocratice în alte părți ale lumii. 

e Înrobirea noastră față de prosperitate şi obiceiurile societăţii de 
consum care ne-au dus la dependența de materii prime, cum ar fi petrolul, 
ce nu pot fi obținute pe teritoriul nostru.”8 

Propunând acestă mutație în sfera prejudecăţilor şi atitudinilor 
înrădăcinate ale vestului față de restul lumii, Scruton este conştient de 
dificultățile în a o concretiza. Viziunea sa de fond nu este însă deloc sceptică: 
“suntem totuşi creaturi raționale şi nimic nu ne opreşte să ne gândim la 


alternative ale deprinderilor care ne-au adus într-o primejdie atât de mare.” 


8 R. Scruton, op.cit., p. 144. 


Obiectul antropologiei culturale şi sociale 

Obiectul antropologiei culturale îl constituie cunoaşterea culturilor în 
diversitatea lor - dublată de căutarea a ceea ce este definitoriu pentru om. 
Antropologia culturală şi socială este preocupată de om ca ființă integrată 
culturii sale (societăţii/grupului său). Cultura este un concept central al 
antropologiei culturale. 

Antropologia culturală are ca obiect de studiu omul; ce anume 
diferenţiază atunci antropologia de psihologie, sociologie, sociobiologie, 
istorie, istoria religiilor? Obiectul antropologiei culturale îl constituie cultura 
şi omul integrat culturii sale. 

Acest obiect a cunoscut şi cunoaşte o permanentă schimbare. 
Contextul naşterii antropologiei ca ştiinţă a făcut ca obiectul antropologiei să 
fie inițial alte culturi (decât cea proprie cercetătorului — se mai spune uneori 
că antropologia s-a născut ca ştiinţă a Occidentului despre alte culturi, 
neoccidentale), ulterior antropologii au trecut de la studierea unor 
comunități arhaice, “exotice” la societăți mai apropiate lor în timp şi spaţiu - 
cum ar fi oraşul contemporan occidental; a apărut nu numai o anthropology 
at home occidentală, ci şi o antropologie a nativilor despre ei înşişi. De 
exemplu, în antropologia americană se trece de la interesul pentru 
populaţiile indigene ale vestului îndepărtat la sfârşitul secolului al XIX-lea, la 
studierea grupurilor de gang, a grupurilor deviante, etc. din metropola 
urbană americană în cadrul Şcolii de la Chicago la începutul secolului al XX- 
lea. Obiectul de studiu al antropologiei culturale se extinde acum la mozaicul 
vieții din marile oraşe: minorități etnice, religioase naționale, ghetourile. 
Avem de-a face cu acest proces de extensie a obiectului de studiu de la 
culturile exotice la “anthropology at home” şi în Europa: în Franța apar 
lucrări consacrate bandelor de tineri sau de imigranți, ori diferitelor categorii 
de excluşi sau fenomenului fanilor unui star ori ai unei echipe de fotbal. În 
antropologia britanică apar cercetări despre grupuri de tineri de tipul 
skinheads. 

Cu toate acestea, antropologia culturală rămâne în cadrul proiectului 


său inițial: acela de a descoperi - sub diversitatea societăților omeneşti — 


ceea ce este propriu umanităţii omului. Altfel spus, deşi tribul arhaic şi 
familia din societățile (postjindustrializate, contemporane nouă, sunt obiecte 
de studiu atât de diferite, această extindere a obiectului antropologiei 
constituie traiectul ei firesc: antropologia se “generalizează” - cum spunea 
recent un antropolog elveţian - la “ansamblul situaţiilor sociale şi culturale 
constitutive genului uman.” 

Cunoaşterea antropologică se construieşte aşadar tocmai în mijlocul 
acestei tensiuni între marea diversitate a societăților omeneşti şi ceea ce 
constituie atributele universale ale umanităţii omului. 

Există un număr foarte mare de definiţii date culturii - în diferite 
discipline şi arii lingvistice. Puşi în faţa acestei probleme, a definirii cât mai 
precise a termenului considerat central antropologiei culturale, Kroeber şi 
Kluckhohn au încercat o clasificare a acestor definiții. Ei au stabilit astfel că 
definiția cea mai aproape de sensul antropologic al culturii este cea dată de 
sir Edward Tylor în 1871 în lucrarea “Primitive Culture”; aceasta poate fi 
considerată a avea o valoare canonică pentru disciplină, punct de pornire în 
toate încercările ulterioare de definire a culturii: “Cultura sau civilizația, 
considerate în sens larg, etnografic, este acel tot complex care include 
cunoaşterea, credinţa, arta, morala, legea, obiceiurile şi orice alte aptitudini 
şi obişnuințe dobândite de om ca membru al societăţii.” 

Dacă analizăm toate componentele culturii enumerate în această 
definiție a lui Tylor, constatăm că, într-adevăr, ea subliniază: 

e ideea de cultură ca “tot”, ca întreg organizat (whole complex); 

e elementele cele mai importante care organizează o societate: 
legea, morala, credinţele, cunoaşterea etc; 

e ideea de om ca ființă culturală (membru al unei culturi, societăți, 
grup); 

e ideea de cultură ca o cunoaştere transmisibilă,; 

Este dificil totuşi de stabilit în această definiţie a lui Tylor de la 1871 
un început al construcției sensului antropologic al termenului de cultură, 
câtă vreme regăsim în spatele ei o întreagă tradiție de gândire, după cum 
remarca de curând R. Williams - care stabileşte filiația prin care definiţia lui 


Tylor se înscrie în tradiţia filosofiei germane, îndeosebi a gândirii lui Herder, 


care la 1776 vorbea şi el despre popoare ca formând “un întreg tablou viu de 
moduri de viață, obişnuinţe, dorințe...etc”; altfel spus, ceea ce distinge 
popoarele nu poate fi surprins într-o formulă verbală simplă şi de aceea avem 
nevoie de o sintagmă ca: “un întreg tablou viu de moduri de viață, aptitudini, 
dorinţe...”. Observăm că avem de-a face încă la 1776 cu folosirea termenului 
popoare în sensul în care antropologia va vorbi la începutul secolului XX 
despre culturi - motiv pentru care ar trebui să considerăm celebra definiție a 
lui Tylor ca făcând parte din această tradiție de gândire, decât ca anticipare a 
sensului antropologic al culturii. 

Discutăm despre un sens antropologic al noţiunii de cultură: pentru 
că există şi un sens nu neapărat non-antropologic, ci mai restrâns, care 
include doar creațiile cultural-literar-artistice-ştiinţifice; în acest sens se 


Pe) 


spune despre cineva că este “cult”, erudit, “un munte de cultură” etc. (ştie 
foarte multe într-un domeniu, are mulți ani de studii, este un specialist etc.). 
În sens antropologic şi indivizii care nu au nici un fel de studii sau chiar nu 
ştiu să scrie şi să citească, au o cultură: aceea a grupului ai cărui membri 
sunt de la care au învăţat să supraviețuiască (cules, vânat, cultivat plante, 
crescut animale, a saluta, etc.- în comunitatea arhaică sau a circula cu 
metroul, a cumpăra într-un supermarket — în comunitatea urbană), adică tot 
ceea ce este necesar pentru a se adapta unui mediu natural şi social dat. 

Cazurile limită în care un copil este pierdut şi este adoptat de o 
colectivitate de animale arată cât de important este grupul şi interacțiunea 
socială pentru ceea ce devine ulterior individul: crescut în colectivități de 
animale copilul învaţă ceea ce este necesar pentru a face față unui mediu de 
viață natural — să culeagă, să vâneze, să se apere să lupte — dar modul său 
de a comunica se va limita la strigăte nearticulate, rămânându-i inaccesibile 
formele de comunicare simbolică, modelarea unei atitudini în fața vieţii şi a 
morții prin mit, religie etc. Prin naştere omul devine un membru al speciei, 
dar nu devine încă om. 

Încercaţi acest exercițiu atunci când aveţi ocazia: întâlniți o persoană 
care nu are studii. Discutaţi despre ceea ce a ţinut foarte mult să transmită 
copiilor şi nepoților. Veţi afla că “ştie” şi transmite urmaşilor săi foarte multe 


lucruri: cum să se poarte, cum să salute, cum să-şi aleagă partenerul de 


viaţă, că anumite lucruri sunt interzise şi ce ce se poate întâmpla dacă 
aceste interdicții nu sunt respectate, cum se numesc anumite stele şi 
constelații sau cum se numesc diverse plante şi pentru ce leacuri sunt bune, 
cum să hrănească animalele, când se ară sau seamănă sau ce lucrări se 
încep după Sf. Gheorghe, când se lucrează şi în ce zile nu e bine să lucrezi, 
când nu se fac nunți, sub ce sancţiune etc. etc. 

Omul devine om asimilând cultura grupului său, cunoaşterea pe care 
grupul său a sintetizat-o şi transmis-o cu fiecare generaţie; asimilarea culturii 
de fiecare membru al grupului se numeşte enculturație. 

Sensul antropologic al culturii este plural şi relativistic: vorbim despre 
culturi, lumea este împărțită în culturi diferite. Orice persoană umană este 
produsul unei culturi, în care a trăit, iar diferenţele dintre oameni se explică 
prin diferențele dintre culturile în care au trăit, mai mult decât prin 
diferențele de rasă, de bagajul sau zestrea biologică — idee subliniată încă de 
Franz Boas care recomanda la sfârşitul sec. al XIX-lea să renunțăm să mai 
folosim termenul de rasă. Diferenţele biologice nu sunt esenţiale, constituția 
biologică a ființelor umane este relativ unitară, aparținem sub acest aspect 
unei aceleiaşi specii — ar fi mai potrivit să folosim termenul de culturi — sub 
acest aspect suntem mai degrabă diferiţi. În istoria conceptului antropologic 


de cultură momentul “Boas” este considerat foarte important. 


Reţineţi: 

“Obiectul antropologiei culturale = cultura/ culturile 

«definitia culturii data in 1871 de sir Edward Tylor in lucrarea Primitive 
Culture este considerata “canonica” pentru disciplina antropologiei culturale 
si sociale: cultura este un “ansamblu complex (whole complex)care include 
cunoştinţele, credinţele, arta, moravurile, dreptul, obiceiurile, precum şi orice 


obişnuinţe şi abilități dobândite de om ca membru al grupului său.” 


Durkheim,Weber şi contribuţia lor la dezvoltarea teoriei 
antropologice 
Gândirea sociologilor Max Weber şi Emile Durkheim s-a dovedit foarte 


importantă în dezvoltarea teoriei antropologice. 


Max Weber a definit omul ca „ființă culturală”, ființă care investeşte 
realitatea cu sens şi semnificaţii: “Suntem ființe culturale, înzestrate cu 
capacitatea şi voința de a lua o atitudine conştientă față de lume şi de a-i 
acorda semnificaţii.” (v. Teorie şi metodă în ştiinţele culturii) 

Pentru om, numai acea parte din lume există - aceea pe care omul o 
semnifică, o valorizează cultural (social). “Din perspectiva omului, cultura 
înseamnă un segment finit, căruia gândirea îi atribuie un sens şi o 
semnificație, decupat din infinitatea lipsită de sens a universului”; “realitatea 
empirică înseamnă pentru noi cultură în măsura în care o interpretăm prin 
prisma ideii de valoare: ea însumează acele părți componente ale realității, şi 
exclusiv pe acelea, care numai prin raportarea de mai sus devin pentru noi 
semnificative.” 

( Max Weber, Teorie şi metodă în ştiinţele culturii) 

Lumea şi realitatea lumii sunt prin urmare diferite de la o cultură 
la alta. În acest sens culturile sunt viziuni diferite asupra lumii. 
Problematica viziunilor asupra lumii este esenţială pentru înţelegerea 
orientării omului în lume. Omul trebuie să “ştie” în toate culturile şi 
societățile dintotdeauna cine este lumea, de unde până unde ţine ea, de 
când până când, cine a făcut lumea, cine o guvernează, protejează etc., 
câte feluri de lumi există (văzute, nevăzute, lumile celor vii, ale celor 
duşi, de aici şi de dincolo). În funcţie de această viziune globală asupra 
lumii omul stabileşte ce are valoare (importanţă) pe lume, care este 
rostul şi destinul său, cum să se pregătească pentru lumea de dincolo, 
ce atitudine să aibă în lume, ce este binele şi cum poate fi el împlinit, 
care sunt pericolele sau riscurile care-l amenință, cum poate fi alungat 
răul etc. 

Înțelegerea lumii este specifică pentru o cultură dată. Instanța 
tradițională a stabilirii realităţii lumii este religia. Fundamentele acestei 
extrem de interesante probleme pentru teoria socială le aflăm dezbătute 
încă la Emile Durkheim în lucrarea sa din 1912, Formele elementare ale 
vieții religioase. “(...)orice religie — ne spune Emile Durkheim la începutul 
lucrării sale — are o latură prin care depăşeşte cercul ideilor propriu-zis 


religioase şi, prin urmare, studiul fenomenelor religioase furnizează un 

mijloc de a reînnoi problemele dezbătute până în prezent doar de filozofi. 
Se ştie de mult că cele dintâi sisteme de reprezentare pe care omul şi le- 
a făurit despre lume şi sine însuşi sunt de natură religioasă. Nu există 
religie care să nu fie în acelaşi timp o cosmologie şi o speculație despre 
divin. Dacă din religie s-au născut filosofia şi ştiinţele, aceasta s-a 
întâmplat deoarece religia însăşi a început prin a ţine loc de ştiinţe şi 
filosofie. Dar ceea ce s-a remarcat mai puțin este că ea nu s-a mărginit 
doar să îmbogăţească cu un anumit număr de idei un spirit uman 
format în prealabil, l-a format ea însăşi. Oamenii nu îi datorează doar 
materia cunoştinţelor lor (în mare parte), ci şi forma în care sunt ele 
elaborate.” 

După Durkheim, înseşi categoriile care susțin “osatura” minţii omeneşti 
sunt construite în cadrul sistemelor religioase: “La temelia judecăților 
noastre există un anumit număr de noțiuni esențiale care ne domină 
întreaga viață intelectuală; sunt cele pe care, de la Aristotel încoace, le 
numim categorii ale înțelegerii: noțiunile de timp, spațiu, gen, număr, 
cauză, substanță, personalitate etc., Ele corespund proprietăţilor celor 
mai generale ale lucrurilor. Sunt asemenea unor cadre solide care 
organizează gândirea; ea nu se poate elibera de ele fără să se distrugă, 
căci se pare că nu putem gândi obiecte care să nu fie situate în timp şi 
spaţiu, care să nu fie numărabile etc. Celelalte noţiuni sunt contingente 
şi mobile şi credem că ele nu sunt obligatorii omului, societății, epocii. 
Primele ne par a nu putea fi separate de fucnționarea normală a 
spiritului. Acestea constituie un fel de osatură a inteligenței. Or, când 
analizăm metodic credinţele religioase primitive, întâlnim în chip firesc 
cele mai importante dintre aceste categorii. Ele s-au născut în şi din 
religie, sunt produsul gândirii religioase.”10 

Dintre toate categoriile, spaţiul şi timpul par să aibă cea mai mare 
importanţă. 

Trecerea la modernitate este însoțită de un declin al rolului tradițional al 


religiei în stabilirea realității lumii. Marea transformare pe care o aduce 


” Emile Durkheim, Formele elementare ale vieţii religioase, (Paris, 1912), trad.M. Jeanrenaud şi S. 


Lupescu, cu o pref. De G. Ferreol, Iaşi, Polirom, 1995, p. 21. 
10 Ibidem, p. 21-22. 

modernitatea este tocmai această “dezvrăjire a lumii”, cum o defineşte 
Max Weber, ceea ce înseamnă că în modernitate nimic de natură 
misterioasă nu mai intervine în existența noastră. 

Anii “50: T. Parsons: model al acțiunii sociale având la bază cultura 
văzută ca un sistem de idei împărtăşite, de simboluri şi semnificații. 

-urmează o dezvoltare a conceptului de cultură oarecum în afara 
domeniului antropologiei, astfel încât astăzi antropologii înţeleg prin “cultură”: 

a) capacitate de simbolizare proprie speciei umane 

b) stare dată de inventivitate şi de invenţie (dezvoltare tehnologică) 

c) unitate socială relativ autonomă şi complexă 

d)sistem de simboluri, semne şi semnificaţii împărtăşite de o 
colectivitate sau specifice mai multor societăți integrate în ansambluri mai 
mari. 
- Un curent foarte influent este astăzi antropologia interpretativă: dezvoltând 
gândirea lui Max Weber, Wittgenstein, tradiția fenomenologică - C. Geertz 
studiază cunoaşterile implicite utilizate de actorii sociai pentru a produce şi 
legitima activitatea lor practică.(C. Geertz, The Interpretation of Cultures, Basic 
Books, NY, 1983) 
- Drummond, 1981: critica noţiunii abstracte de cultură: cultura înseamnă o 
permanentă producere a sensului prin interacţiunea subiecților, astfel că în 
final într-o societate avem de-a face cu existența unei mulțimi de mesaje şi de 
coduri, de subsisteme şi de subculturi (Dummond, 1981, The Cultural 


Continuum: A theory of Intersystems, în “Man”, nr. 15/1981, pp. 352-374). 


Contribuţii româneşti în conceptualizarea culturii. Cultura ca “viziune 
asupra lumii” în Şcoala de la Bucureşti. “Icoana lumii” la poporul român 


(Ion Ionică) 


Metodologia cercetării manifestărilor spirituale ale comunităţilor săteşti (lon 


Ionică, M. Vulcanescu) 


Metodologie elaborată de unul dintre membrii marcanți ai Şcolii de Sociologie 


de la Bucureşti, Ion Ionică, doctorand al lui Marcel Mauss, în care sunt 


definite obiectul, problemele şi, în cele mai mici detalii, metodele, procedeele 
şi instrumentele de cercetare a manifestărilor spirituale ale unei societăţi. 
Posibilitatea de cunoaştere a acestora este dată de autonomia lor față de 
celelalte manifestări (economice, politice, juridice), dar şi față de cadrele sau 
condiţiile de existenţă ale unei unități sociale date. 

Din sistemul gustian al cadrelor şi manifestărilor acesta dezvoltă o sociologie a 
manifestărilor spirituale. În căutarea unei metode cât mai adecvată studierii 
manifestărilor spirituale ale unei societăţi, în capitolul consacrat acestei teme 
în Îndrumarul pentru realizarea monografiilor sociologice din 1940(realizat în 
colectiv de discipolii lui Dimitrie Gusti), Ion I. Ionică face mai întâi un excurs 
în istoria modului de a trata manifestările spirituale. Pentru Hegel, scrie el, 
“marile clase de fenomene apar la sfârşitul cursei dialectice a Ideii, când din 
negațiunea spiritului subiectiv prin spiritul obiectiv (manifestat prin Drept, 
Moravuri şi Moralitate) se naşte spiritul absolut cu formele sale succesive: 
Artă, Religie, Filosofie, (...) În vremea noastră, acestă linie ideologică ajunge la 
moderna linie a sociologiei ştiinţei (Soziologie des Wissens a lui Mannheim), 
alături de care trebuie să semnalăm, pentru acelaşi domeniu al sociologiei 
spirituale, sociologia culturii (Kultursoziologie a lui A. Weber) (...) Din Comte 
(...) s-a dezvoltat în Franța îndeosebi, interpretarea sociologică a cunoştinței şi 
a valorilor spirituale (E. Durkheim, Levy Bruhl, H. Hubert, M. Mauss etc.)”. 
(I.lonică, 1940, p. 202-203). Altă direcţie o constituie preocupările de istorie şi 
etnologie. Foustel de Coulanges de pildă susținea că vechiul cult al 
strămoşilor este sursa Dreptului şi a Politicei, a ordinei private şi publice. În 
Germania s-a dezvoltat de asemenea o antropologie spirituală. Adolf Bastian 
cu a sa Elementargedanken und Vokergedanken, sau W. Wundt cu celebrele 
sale cercetări în domeniul cunoscut sub numele Volkerpsychologie (limbă, 
mituri, artă...). Mai trebuie incluşi aici şi etnologii care au adus o contribuție 
hotărâtoare, spune Ionică, pentru înțelegerea sociologică a diferitelor grupe de 
manifestări spirituale. Observăm că sunt luate în considerare două serii 
distincte de lucrări. Mai întâi avem de-a face cu lucrări care se preocupă de 
manifestările spirituale dintr-o societate sau alta sau din societate în general. 
În al doilea rând este vorba despre teorii care susțin rolul determinant al 


valorilor spirituale în societate (teorii de orientare spiritualistă). În cadrul 


noului domeniu pe care-l conturează cercetările din Şcoala lui Dimitrie Gusti 
ele apar împreună pentru că sociologia manifestărilor spirituale are ca obiect 
de studiu manifestările spirituale ale unei societăți - fiind ea însăşi o 
sociologie spiritualistă. 

“Sociologia spirituală, spune Ionică, ca tendință generală explicativă, pune 
accentul pe realitatea spirituală a vieţii sociale”fibidem, p. 204). Iar în altă 
parte: “Societatea apare spyinindu-se pe realităţi spirituale ”fibidem) 

Care este obiectul de studiu al noului domeniu pe care-l defineşte discipolul 
profesorului Gusti, sociologia manifestărilor spirituale»? De ce, dacă avem deja 
consacrate ramuri specializate pentru fiecare clasă de manifestări spirituale în 
parte - avem adică o sociologie a ştiinţei, o sociologie a artei, chiar şi una a 
literaturii, o sociologie a religiei etc., mai este nevoie de o sociologie a 
manifestărilor spirituale? În afara lor, a acestor manifestări spirituale luate 
separat, răspunde Ion. I. Ionică, “se pune şi o problemă de ansamblu a vieții 
spirituale totale a unei societăți (...) Sociologia spirituală, considerată în 
ansamblu, aduce acest punct de vedere pe deasupra sociologiilor speciale ale 
religiei, moralei, artei, ştiinţei etc.” (ibidem, p. 207). În monografiile sociologice 
din comunităţile rurale de pildă, se urmăreşte recompunerea “unității 
structurale a vieţii spirituale săteşti”(ibidem, p.207). De ce este nevoie de o 
asemenea recompunere? Pentru că “Manifestările spirituale se răspândesc, 
fără vreo aparentă legătură între ele, pe un larg câmp al vieţii colective. Un 
cântec, o icoană, un joc, cunoştinţa unei constelații, reprezentările unor 
făpturi ca Măestrele, un descântec sau o judecată morală sunt tot atâtea 
puncte risipite pe multiplele direcţii ale vieţii spiritului, a căror înrudire nu 
apare cu evidenţă şi nici nu sugerează fazele unui proces unitar, asemănător 
celui economic.” (ibidem, p. 208). Toate aceste elemente disparate au în 
comun stări sufleteşti. Acestea generează atitudini spirituale de un anume tip 
ale grupurilor sau societăților. “Fie că e vorba de obiecte (icoană), de acțiuni 
sau reprezentări, manifestări ca acestea de mai sus înfăţişează, deopotrivă, o 
seamă de valori care par a avea centrul de viață în ele însele. Astfel se arată a 
fi trăsătura generală a manifestărilor spirituale.” (ibidem, p. 209). 

Aşa cum au gândit cercetarea manifestărilor spirituale discipolii lui Dimitrie 


Gusti, se întrevedea în sfârşit posibilitatea ca o serie de mari contribuții 


teoretice în cercetarea poporului român - cum ar fi O viziune românească a 
lumii (Papadima), Dimensiunea românească a existenței (M. Vulcănescu), 
matricea stilistică a poporului român (Blaga) s.a., să poată fi supuse verificării. 
Cercetarea manifestărilor spirituale era prevăzut să cartografieze în cele din 
urmă ceea ce s-ar numi icoana lumii în viziunea poporului român. 
Determinarea morfologiei spirituale a satului avea în vedere structura totală a 
vieții spirituale a unității sociale cercetate în legătură cu procesul de 
diferențiere a valorilor astfel: 1.Din punct de vedere sistematic: a) 
manifestările spirituale în ele însele; b) clasificarea în clase şi genuri mari. 2. 
Punctul de vedere al marilor unități structurale. Dacă luăm de pildă 
gospodăria ca unitate socială, se pot înfățişa manifestările spirituale “ca 
izvorând din activitatea sa şi exprimând formele sale de echilibru”. (ibidem, p. 
212-213). Monografiştii aveau de urmărit, concret: decorarea casei, 
moralitatea domestică, credinţele şi riturile domestice, viața religioasă legată 
de biserică, cunoştinţele practice legate de bunul mers al gospodăriei ş.a. 3. 
Manifestările spirituale în întregurile lor de viață. Cercetarea din această 
perspectivă avea rolul de a le fixa manifestărilor spirituale funcționalitatea 
pentru unitatea socială. Riturile agrare se integrează organic în ansamblul 
muncii agricole, riturile pastorale, la fel. “Unele şi altele fixează într-o 
societate climatul şi tonalitatea activității respective, ele dau formula de 
echilibru al acțiunii grupului uman” (ibidem, p.214). Alte întreguri sunt cele 
ceremoniale: nunta, înmormântarea. “Aici iarăşi sunt prinse fapte spirituale 
în ansambluri semnificative pentru poziția întregii societăți”. 

După primul punct de vedere avem următoarele clase de valori: frumos, sfânt, 
bine, adevăr - subsumate categoriilor fundamentale ale vieții spiritului: arta, 
religia, morala, cunoştinţa (cunoaşterea, ştiinţa). 

Planurile erau construite prin prisma a două momente: 1. Tehnic: 
înregistrarea manifestărilor spirituale, una câte una, trecerea lor în revistă, 
“tratarea tehnică a faptelor”, spune Ionică; 2. Sociologic: integrarea socială a 
faptelor. “Marile cadre ale cercetării în domeniul spiritual!” (ibidem, p.216) 
urmau să fie: arta, religia şi zona infrareligioasă, morala(domestică, omorurile, 


lepădările, blăstămile), arta, limba. 


Proiectul de cercetare alcătuit de discipolii lui Gusti prevedea inclusiv modul 
de tratare a datelor după culegerea lor din teren. Interpretarea datelor într-o 
cercetare de ansamblu a vieții spirituale avea să fie făcută în trei direcții: 
1.Determinarea gradului de diferenţiere, de autonomie a diverselor clase de 
valori spirituale (ibidem, p. 218); 2. Realizarea tipologiilor diferite de 
spiritualitate după preponderența uneia sau alteia din categoriile de valori în 
întregul vieţii spirituale. În acest sens “istoria, spune Ionică, ne dă exemple 
faimoase de societăți cu spiritualitate estetică speculativă: vechii Greci, sau de 
societăți cu spiritualitate morală: societatea puritană etc.” 3. Determinarea 
stilului spiritual care ar fi propriu grupului social cercetat. Aşadar, după ce 
vom cerceta arta, morala, religia unui grup la un moment dat, suntem în 
măsură să desprindem “atitudini care sunt comune, care se confirmă de la un 
grup de manifestări spirituale la altul şi se leagă de ceea ce este mai intim în 
ansamblul spiritualității grupului: sensul atitudinii lui în fața vieţii” (ibidem, 
p. 219). 

Datele mitologiei religioase, ca şi cele ale mitologiei naturale “stau alături în 
alcătuirea unei mari icoane a lumii. Pentru întregirea ei rămân aci două serii 
de întrebări, acelea ale începutului şi ale sfârşitului ei (lumii, n.n., C.B.) în 
legătură cu chestiunea generală privitoare la rostul omului şi la valoarea 
vieții” (ibidem, p. 249). 

Cercetarea manifestărilor spirituale a stat de asemenea în atenția unui alt 
reprezentant proeminent al Şcolii de la Bucureşti, Mircea Vulcănescu; în 
urma campaniei monografice de la Goicea Mare (1925) va scrie Câteva 
observaţii asupra vieții spirituale a sătenilor din Goicea-Mare, iar după 
campania monografică de la Fundu Moldovei va ţine la Institutul Social 
Român comunicarea Realitatea spirituală în cercetarea monografică a 
societăţilor (1929). Preocuparea specială pentru cunoaşterea manifestărilor 
spirituale ale unei comunităţi se încadrează (ca şi sociologia Şcolii de la 
Bucureşti) unei sociologii de orientare spiritualistă, interzisă de ideologia 
oficială comunistă. Ion Ionică, Mircea Vulcănescu au fost autori interzişi 
(ultimul a murit în detenția comunistă), după cum şi şeful Şcolii, Dimitrie 
Gusti n-a putut fi multă vreme acceptat de cenzura comunistă pentru cele 


două mari idei de sorginte spiritualistă: caracterul autonom al voinţei sociale 


şi paralelismul dintre cadre şi manifestări ca şi dintre cadre şi manifestări 
între ele. După căderea comunismului apare în România o nouă sociologie 
spiritualistă, care reînnoadă legătura cu curentele interbelice(v. Ilie Bădescu, 
Noologia, 2002). 

Bibliografie : Ion Ionică, “Manifestările spirituale în cercetarile sociologice”, 
“Îndrumări pentru monografiile sociale”, vol. colectiv sub redacţia lui Dimitrie 
Gusti, Institutul Social Român, Bucureşti, 1940; Ion Ionică, Dealu Mohului. 
Ceremonia agrară a cununii în Tara Oltului, ed. Ctin Mohanu, Ed. Minerva, 
Bucureşti, 1996; Ion Ionică, Drăguş, un sat din Țara Oltului (Făgăraş). 

Manifestări spirituale şi modele de conviețuire în satul românesc la sfârşit de 
mileniu, în “Civilizația rurală 2020”, Caietul 1, Institutul Național de Cercetare 


pentru Civilizația rurală “Nişte Țărani”, iunie 1999. 


Cultură şi politică. Studiu de caz 1: ceangăizarea catolicilor din Moldova 

Traseul mistificării sau cum se poate inventa politic o minoritate etnică 

La 23 mai a.c., la Istanbul, în cadrul reuniunii permanente a Adunării 
Parlamentare a Consiliului Europei a fost adoptată Recomandarea 1521 
referitoare la ceangăi. Documentul conține afirmaţii cu totul neîntemeiate pe 
realitate şi în care ceangăii înşişi nu se regăsesc. Consecințele pe care le poate 
avea adoptarea acestuia nu sunt însă deloc neglijabile: postulând, în paragraful 
2, existența unui “grup etnic” al ceangăilor în România, documentul sfârşeşte 
prin a recomanda statului român să asigure ceangăilor drepturile de care 
celelalte minorități etnice se bucură în ţara noastră: învățământ în limba 
maternă, acces la mijloacele de comunicare în masă, suport pentru asociaţiile 
care îi reprezintă, stimularea investițiilor în zona unde locuiesc ceangăi etc. 

Este, de asemenea, semnificativ faptul că perspectiva documentului 
asupra ceangăilor este foarte apropiată de cea a părții maghiare, care a dus o 
campanie energică pentru a demonstra că ceangăii sunt etnici maghiari, 
“grupul estic maghiar de răsărit”. 

În realitate, dacă ceangăii ar fi fost maghiari, adoptarea unui document 
al Parlamentului European în acest sens nu ar fi fost necesară. Problema părții 
maghiare este că majoritatea covârşitoare a ceangăilor nu se consideră, după 
criteriul apartenenţei etnice, nici maghiari, nici ceangăi: ei se auto-identifică 
drept români (233.632 din 245.137 catolici). 

Astfel, concepţia despre ceangăi la care s-a ajuns în document este tot 
ceea ce a putut obţine partea maghiară: să se stipuleze printr-un document al 
Consiliului Europei că ceangăii sunt “ceangăi”, o “minoritate etnică”, altceva 
decât restul românilor care sunt majoritari în zonă, dar totodată să se sugereze 
că ceangăii sunt maghiari deznaționalizați (o veche teză maghiară): dintre 
elementele care îi “particularizează”, limba lor — csango -— este o “formă arhaică 
a limbii maghiare”, muzica csango - conține “străvechi straturi de muzică 
maghiară”. Mai mult, una dintre variantele intermediare ale documentului 
conținea, în primul paragraf, ideea că ceangăii sunt “de origine maghiară”, 
formulare la care s-a renunţat ca urmare a amendamentelor formulate de 


partea română. 


Documentul final adoptat de Adunarea Parlamentară, Recomandarea 
1521, încalcă principiul fundamental care funcționează în practica 
internațională referitoare la minorităţi, principiul auto-identificării grupurilor 
minoritare. Asociația Dumitru Mărtinaş a  romano-catolicilor din Moldova — 
singura organizație care reprezintă în mod legitim această minoritate 
confesională din regiunea istorică Moldova nu a fost contactată, iar scrisoarea 
trimisă de Asociaţie la Strasbourg cu puţin înaintea de a se adopta documentul 
cu statut de recomandare, nu a influențat cu nimic decizia adoptată la 
reuniunea de la Istanbul şi nu a primit nici un răspuns. 

Deşi au fost formulate, de către partea română, proteste la adresa 
diferitelor variante prin care a trecut redactarea documentului până la forma sa 
finală, Recomandarea 1521, aceasta este cvasi-identică cu documentul inițial. 
Este afirmată (în toate variantele, deci şi în cea finală) existența unui “grup 
etnic” al “ceangăilor” din România: “Ceangăii formează un grup neomogen de 
catolici. Acest grup etnic există de secole, din Evul Mediu, şi există şi azi în 
Moldova, în partea estică a României. Ceangăii vorbesc o formă arhaică a limbii 
maghiare şi se disting prin particularităţi lingvistice, tradiții străvechi şi o cultură 
şi artă populare foarte bogate.” (“Cultura minorității ceangăieşti în România”, 
Recomandarea 1521, Art.2). Formularea referitoare la limba “maghiară” a 
ceangăilor constituie unul din cele trei amendamente ale părții maghiare — 
votate în întregime de către parlamentarii europeni membri ai consiliului la 
reuniunea de la 12 martie 2001: “ceangăii vorbesc o formă arhaică a maghiarei 
şi se disting prin particularităţi lingvistice, tradiţii străvechi şi o cultură şi artă 
populare foarte bogate” (Amendamentele dlui Gabor Nagy la proiectul de raport 
privind “Situaţia culturii minoritare ceangăieşti din Moldova”, Amendamentul 2). 

Istoricul adoptării acestui document arată că raportoarea principală, dna 
Tytti Isohookana-Asunmaa a întreprins, începând cu anul 1999, doar vizite de 
documentare cu caracter “particular” (incognito) în zonele unde locuiesc 
“ceangăi” în Moldova (România). Oficialii români nu au fost contactaţi de dna 
parlamentar european, organizatori au fost, în toate cazurile, Asociaţia 
Ceangăilor Maghiari şi UDMR, care au stabilit şi traseele şi familiile vizitate. 
Acest tip de documentare nu poate fi aşadar nicidecum concludentă şi nici 


obiectivă pentru a stabili numărul, originea şi apartenența etnică a “ceangăilor” 

din partea de est a României: nici adevărații “ceangăi”, nici adevărații 
reprezentanți ai acestora nu au fost contactaţi de dna parlamentar - evident 
interesată în a-şi proteja viziunea proprie asupra zonei de est a României, pe 
care o consideră multicoloră etnic. 

În urma vizitei, în decembrie 1999, dna Ansumaa a prezentat Adunării 
Parlamentare primul raport de informare privind “Cultura minoritară 
ceangăiască în Moldova (Ro)”, în care arată că, în intenția de a proteja 
minoritățile “uralice” prezintă şi acest raport privind minoritatea csango din 
România. La 13 aprilie 2000 a fost prezentat în cadrul Adunării Parlamentare a 
Consiliului Europei, Documentul 8713 referitor la “cultura csango”. 

În toamna anului 2000 a vizitat zona locuită de “ceangăi” şi dl. Joao Ary, 
secretarul comisiei pentru cultură, care a mers, la rândul său, doar în anumite 
sate şi familii, la sugestia UDMR şi Asociaţiei Ceangăilor Maghiari din România. 

La 2 martie 2001 a fost prezentat la Paris proiectul de raport “The 
Csango Minority Culture in Moldavia”, iar în urma dezbaterii acestuia din 12 
martie s-a elaborat proiectul de recomandare. Partea română a prezentat 
punctul său de vedere, identic cu modul în care “ceangăii” înşişi se prezintă. 

De notat că, deşi reuniunea de la 12 martie avea drept scop adoptarea 
doar a unui proiect de raport, documentul adoptat în urma reuniunii avea deja 
statut de “proiect de recomandare”, iar după reuniunea de la Istanbul de la 23 
mai a.c., acesta a devenit recomandare, ceea ce înseamnă că aplicarea sa devine 
obligatorie de facto pentru guvernele statelor membre. 

Documentele europene “ceangăizează” catolicii din Moldova. Dacă în 
cadrul Adunării Parlamentare a Consiliului Europei ar fi contat adevărul cu 
privire la ceangăi, Adunarea ar fi trebuit să nu adopte un asemenea document: 
minoritatea despre care vorbeşte, subiectul Recomandării 1521, nu există. 
Faptul că peste 250.000 de oameni se auto-identifică “români” ca “etnie”, 
“catolici” după criteriul “religiei”, ar fi putut, cel mult, să conducă la declararea 
lor drept minoritate confesională în România, unde majoritatea populaţiei este 
după religie ortodoxă. Romano-catolicii din Moldova resping însă şi termenul de 


“ceangău” şi pe cel de “minoritar”, după cum se arată în comunicatul oficial al 

Asociaţiei Romano-Catolicilor Dumitru Mărtinaş, publicat în acest număr de 
revista “România Socială”. 

Statisticile referitoare la “ceangăi”, conform ultimului recensământ din 
România, indică existența în 1992 unui total de 2062, din care 1489 au 
declarat limba maternă româna, 403 - maghiara, 20 — limba maternă a altor 
minorităţi, iar 150 “o altă limbă”. În regiunea istorică Moldova numărul celor 
care s-au declarat “ceangăi” a fost în total 1352, dintre care 1306 de religie 
romano-catolică. Cea mai mare parte a credincioşilor de religie romano-catolică 
din Moldova adică 233.632 din totalul de 245.137 s-au declarat, la acelaşi 
recensământ din 1992, români (95,3%). 

Este greşit să se considere că, fiind vorbitori ai unei “forme arhaice a 
limbii maghiare” într-o zonă unde “doar limba română este folosită pentru 
învățământ şi cult”, asta s-ar datora lipsei de atenție a autorităţilor statului 
român față de această populaţie: orice încercare de a se institui învățământ în 
limba maghiară în zonele locuite de românii catolici din regiunea istorică 
Moldova a resuscitat identitatea lor de români (ei au considerat că pot fi astfel 
supuşi maghiarizării prin şcoală). 

Dintre toate amendamentele părții române, cel referitor la eliminarea 
formulării care-i prezintă pe ceangăi un grup etnic era cel mai important şi ar 
trebui reformulat mai convingător de către partea română pentru reuniunea de 
la Istambul. “Ceangăi” nu reprezintă, în realitate, un nume etnic. Această auto- 
identificare printr-un termen maghiar care stigmatizează (“corcit”) este puţin 
verosimilă, iar recensămintele nu fac decât să confirme acest lucru. Dacă din 
totalul de 245.137 de romano-catolici, 233.632 se autoidentifică drept români, 
documentele Consiliului Europei încalcă flagrant dreptul persoanelor de a-şi 
declara liber identitatea etnică, lingvistică sau religioasă. De specificat că, în 
varianta de proiect de rezoluţie, documentul se referea la “circa 200.000 de 
ceangăi” din care “doar 60-70.000 continuă să vorbească dialectul lor 
maghiar”!!. Chiar dacă în varianta finală s-a trecut la: “se estimează că 


11 g = daia A TOE 
Congruența dintre ceea ce susține Recomandarea Consiliului Europei şi tezele 


maghiare este evidentă: iată ce susține într-un Ocasional Paper un autor maghiar: “There 
is sound evidence which proves the mainly Hungarian origin of Moldavian Catholics. 
Today, however, only 43% of them (103,543 out of 240,038) live in settlements where 
Hungarian is still spoken. In fact, the majority of the Catholic population has been 


22 


aproximativ 60.000-70.000 mai vorbesc acest dialect”, nu înseamnă deloc că 
documentul “se apropie” de realitate. Documentul abordează neştiințific 
chestiunea bilingvismului ceangăilor. Dintr-un total de 2062 de persoane care 
s-au declarat ceangăi, doar 403 au declarat limba maternă maghiara şi 150 au 


32? 


declarat limba lor maternă “o altă limbă”. Admițând că aceasta ar putea fi limba 
ceangăiască, există cel mult 150 sau, dacă ar fi mai mulți, ei nu consideră că 
limba lor maternă este csango, ci româna. 

Nefondat ştiinţific este şi articolul din document referitor la “forma foarte 
veche a costumului naţional (broderie şi țesătură) şi a ceramicii lor”. Cum 
neştiințifice sunt şi afirmaţiile: “Cântecele populare şi baladele ceangăilor sunt 
un bogat exemplu al straturilor cele mai profunde ale muzicii populare maghiare. 
Muzica intrumentală şi dansurile lor foarte elaborate împărtăşesc numeroase 
caracteristici cu tradiţiile satelor româneşti înconjurătoare.” De fapt, cultura, 
tradițiile, costumul, arhitectura populaţiei căreia maghiarii i-au spus “ceangăi” 
sunt în realitate româneşti - după cum parlamentarii europeni pot vedea în 
albumul “Catolicii din Moldova — universul culturii populare” tipărit la Tipografia 
Vaticana în anul 1998, lucrare care atestă cultura lor românească (primul 
volum, deja apărut, cuprinde arhitectura, ţesăturile de interior şi portul, 
volumul al doilea va conţine material etnografic referitor la obiceiuri şi folclorul 
muzical). Există, de altfel, cercetători maghiari care aduc, prin lucrările lor, 


probe ale artei populare româneşti a “ceangăilor”. 


Miza “ceangăizării” catolicilor din Moldova. Miza documentului este de a-i 
“ceangăiza” pe toţi cei peste 250.000 de romano-catolici din regiunea istorică 


Moldova, a-i declara “ceangăi”, în timp ce ei resping această adevărată “stigmă”, 


32? 


“csango” însemnând în limba maghiară “corcitură”, având aşadar o semnificaţie 


entirely  Romanianised linguistically. Today, the number of Hungarian-speaking 
Catholics in Moldavia is an estimated 62,000 which is only a quarter of the whole 
Moldavian Catholic population.” Vilmos 'Tânczos Hungarians in Moldavia, Original 
title: "Hányan vannak a moldvai csángók?" Published in Magyar Kisebbség 1-2 (7-8), 
1997 (ID), pp. 370-390. Translation by Miklós Zeidler 
Linguistic editing by Rachel Orbell Published by Teleki László Foundation. Budapest, 
April 1988 Occasional Papers 8 (Editors: Nándor Bárdi, László Diószegi, András 
Gyertyánfy). (http://www.kia.hu/konyvtar/erdely/moldvang.htm) 

extrem de peiorativă, inițial termen prin care maghiarii incriminau această 
populaţie de români transilvăneni care au trecut în Moldova, pentru modul 
incorect în care vorbeau maghiara. Ei sunt rezultatul unei maghiarizări 
neterminate. “Forma arhaică a limbii maghiare” pe care o vorbesc “ceangăi”, 
atestă în realitate gradul lor de maghiarizare (măsura în care îşi însuşiseră 
limba maghiară) la momentul la care au trecut — datorită opresiunilor feudale — 
în Moldova. Iată fapte fundamentale, abordate ştiinţific în lucrarea lui Dumitru 
Mărtinaş (“ceangău” şi el, adică român catolic de origine din satul Butea din 
Moldova), Originea ceangăilor din Moldova, care reprezintă lucrarea prin care 
românii catolici din Moldova îşi declară ştiinţific identitatea. 

Prin declararea oficială a romano-catolicilor din Moldova “ceangăi” 
nume folosit doar peiorativ - nu se inventează doar o etnie, o minoritate care nu 
există, ci sunt antrenate un ansamblu de procese diz-armonice în raport cu 
“centrul conceptual” al unei comunităţi, dizarmonice față de conştiinţa de sine 
a colectivității, faţă de memoria sa colectivă, un proces de haotizare a 
identității. 

“Auto-identificarea” (self-designation) prin numele etnic este considerată 
o componentă importantă a existenţei unei colectivități stabile. “Această auto- 
identificare, “Israel” de exemplu, după Steven Grosby (Villanova University, 
SUA) contribuie la existenţa şi continuitatea unei colectivități, fiind un obiect al 
atenției membrilor colectivității. Tot astfel, aceasta uneşte membrii unei 
colectivității unul cu celălalt şi cu colectivitatea însăşi. Putem descrie această 
auto-identificare ca fiind conştiinţa de sine a colectivităţi (...)” care nu ar exista 
dacă membrii colectivității nu ar recunoaşte-o şi împărtăşi (...)Autoidentificarea 
unei colectivităţi este centrul conceptual al colectivităţii către care membrii 
acesteia privesc.” lată aşadar semnificația Recomandării 1521: documentul îi 
obligă pe românii care sunt catolici din Moldova să se considere de naționalitate 
ceangăi. 

Deciziile pur politice pot distorsiona, iată, “centrul conceptual” al unei 
colectivități; cazul ceangăilor nu este singular: datorită practicii autorităților 
ucrainene de a introduce în recensăminte distincția dintre “român” şi 


“moldovean”, pe harta etnică a regiunii Odessa nu mai apar “români”, aceştia s- 

au declarat cică liber “moldoveni”, deşi există încă sate întregi compacte de 
români în această regiune, fost teritoriu românesc. 

În concluzie: nu există o minoritate etnică “ceangăi”. Bilingvismul unora 
dintre ceangăi nu conduce automat la a declara limba lor maternă 
“ceangăiasca”. A studia doar “forma arhaică a limbii maghiare” pe care o 
vorbesc “ceangăii” - aşa cum procedează specialiştii maghiari - constituie o 
abordare cel puțin unilaterală: această populaţie prezintă fenomenul lingvistic 
numit de specialişti “dualism dialectal”: “După diferitele situații de comunicare” 
catolicii din Moldova “folosesc graiul lor propriu în familie şi în relațiile dintre 
ei, iar graiul moldovenesc în contact cu străinii.”(Dumitru Mărtinaş, Originea 
ceangăilor din Moldova, Editura Ştiinţifică şi Enciclopedică, Bucureşti, 1985, 
p.68.). De asemenea se evidenţiază “arhaisme de origine latină, precum şi unele 
regionalisme de origine transilvăneană”. Dualismul fonetic se referă la folosirea 
alternativă a graiului transilvănean şi a celui moldovean. “Coexistenţa a două 
sisteme fonetice distincte, în vorbirea aceleiaşi persoane, reprezintă un fenomen 
de limbă de o mare semnificaţie istorică. Ea denotă o populaţie care a fost 
transferată sau a emigrat de bună voie dintr-o zonă dialectală în alta, unde, ca 
urmare, a deprins cu timpul şi graiul zonei respective, fără a uita însă graiul ei 
propriu.”(ibidem, p. 70) “Ceangăii” sunt vorbitori ai unui grai românesc arhaic 
din Transilvania, fapt care atestă originea lor transilvăneană. 

Acest punct de vedere este puţin cunoscut, în timp ce în mass-media, pe 
internet şi în publicaţii ştiinţifice este vehiculată intens în ultima perioadă 
vechea teză maghiară din perspectiva căreia ceangăi sunt “maghiari 
moldoveni”(“Hungarians Moldavians”): “csango” este considerat a fi “denumirea 
oficială” şi “numele popular pentru maghiarii care trăiesc în Moldova”. 
Associazzione Amici dei Csango, site de campanie pro csango, falsifică harta 
etnică a zonei, delimitând prin culori diferite zona unde locuiesc ceangăi faţă de 
restul hărții României, sugestie a ideii că ceangăii şi românii sunt două etnii 
diferite, prima constituind o minoritate, față de a doua, majoritară (manipulare 
prin imagine). Site-ul prezintă date false cu privire la numărul ceangăilor şi 
ungarofonilor (manipulare prin cifre) şi indică localităţile în care locuiesc 
ceangăi folosind şi numele maghiarizat al localităţilor (sugestia unui spațiu 


maghiarofon, când, în fapt, în toată Moldova există doar 5895 de persoane care 

se declară maghiari şi din aceştia 5270 declară limbă maternă maghiara). După 
editorul acestui site, un cleric maghiar, ceangăi există şi în Bucovina şi chiar în 
Republica Moldova (“un piccolo gruppo di ungarofoni che vive nella Repubblica 
ex-sovietica di Moldavia, da mettere in relazione con i Csango di Bucovina 
(Teleki Pal barati Kore 2000)). 

În replică, este necesară o campanie mediatică cel puţin la fel de asiduă 
care să afirme adevărul despre populaţia catolicilor din Moldova denumită 
printr-un abuz ceangăi şi care să atragă atenția opiniei publice internaționale, 
oamenilor de ştiinţă şi organismelor internaţionale şi europene asupra 
consecinţelor pe care le poate avea prezentarea distorsionată într-un document 
oficial al Consiliului Europei a peisajului etnic din zonă şi nerespectarea 
dreptului persoanelor la libera afirmare a identităţii etnice, lingvistice şi 


religioase. 

Cultură, economie şi politică. Studiu de caz 2: Viitorul civilizaţiei 
ţărăneşti într-o Europă fără ţărani 


Motto: 

Dacă pentru NATO se mobilizează armata, 
pentru UE trebuie mobilizată agricultura, 
A. Rădulescu, Preşedintele LAPR 

Liga Producătorilor Agricoli din România 


Europa rurală într-o Europă unită 

În 2002, un studiu referitor la “Viitorul mediului rural în Europa” cerea 
Consiliului European să acorde fonduri mai mari pentru dezvoltarea rurală în 
UE, atât pentru țările membre, cât şi pentru ţările candidate. Studiul 
recomanda Consiliului să transfere fondurile care privesc măsuri de sprijinire a 
pieței la măsuri de dezvoltare rurală, după cum prevedeau de altfel măsurile de 
reformă a Politicilor Agrare Comune. “Țărilor membre le va fi foarte dificil să 
convingă statele candidate să acorde mai multă atenţie dezvoltării rurale şi 
protejării mediului înconjurător dacă ele nu fac acest lucru în primul rând la ele 
acasă”!2, arătau realizatorii studiului. 
Ruralitatea constituie o dimensiune fundamentală a însăşi europenității: ceea ce 
numim azi « Europa unită » constituind pentru o « lungă durată » a istoriei, o 
lume predominat rurală, « unificată » sub acest aspect, al ruralităţii, în jurul 
anului o mie. 
«La începutul secolului al XI-lea, unitatea culturii occidentale era o realitate 
incontestabilă. Deşi coeziunea politică a marelui Imperiu Franc fusese 
destrămată, iar Imperiul Carolingian se fragmentase în mai multe regate şi țări, 
grație moştenirii comune culturale, spirituale şi politice, Europa reprezenta o 
unitate. Dar era o unitate stratificată, constituită din mai multe componente, 
precum, înainte de toate, credinţa creştină, ierarhia Bisericii, moştenirea antică 
în domeniul educaţiei, formele juridice şi constituţionale tradiționale. La 
acestea se adăugau elemente din viața socială şi economică: vasalitatea, 
feudalismul şi nobilimea, care, din timpul Carolingienilor, aveau trăsături 


comune la nivel european. Caracterul unitar în domeniul unitar țărănesc se 


12 Studiul, intitulat “Viitorul mediului rural în Europa”, este realizat de două asociaţii care se ocupă de 
politica în domeniul utilizării terenurilor în Marea Britanie. 


datora pe de o parte unor forme similare de dependență a marii mase a 
populaţiei, iar pe de altă parte unor fforme de viaţă şi unor obiceiuri de zi cu zi 
concordante ale ţăranilor de pe întreg continentul.»13 

Recunoaşterea şi resuscitarea interesului contemporan pentru această 
dimensiune a ecuropenităţii, cea a ruralităţii, se reflectă în preocuparea pentru 
ceea ce documentele europene numesc “Europa rurală”. Dacă într-o primă 
etapă preocuparea pentru rural a fost preponderent economică (dezvoltarea 
sectorului agroalimentar, consolidarea pieţei unice, atingerea securității 
alimentare în statele membre), de la un punct încolo preocuparea pentru 
spațiul rural în ansamblul său şi pentru dezvoltarea regiunilor rurale ale 
Europei se intensifică. 

“Europa Rurală, aşa cum este ea înțeleasă în mod general, cuprinde regiuni, 
peisaje naturale de la țară, terenuri agricole, păduri, oraşe mici, spații 
industrializate, centre regionale. Ea conţine o rețea economică şi socială variată şi 
complexă: ferme, magazine şi afaceri mici, comerţ şi servicii, industrii mici şi 
mijlocii. Casă a marei bogății de resurse naturale, a habitaturilor şi a tradițiilor 
culturale, ea îşi asumă un rol crescând în importanța pentru relaxare şi activități 
de timp liber.”1+ 

Alături de agricultură multifuncţională, durabilă şi competitivă, între prioritățile 
politicilor agrare comune sunt enumerate: păstrarea peisajului rural, vitalitatea 
comunităților rurale, protecția mediului, păstrarea diversității practicilor 
agrare, protecţia unor standarde de viață normale pentru animale; protecția 
calității şi siguranţei alimentaţiei (food quality and safety):5. 

Documentul adoptat de Adunarea Parlamentară în 1995 cu privire la spațiul 
rural “Charta Europeană a Spaţiului Rural” defineşte “spațiul rural“ pe mai 
multe axe: “Sensul noțiunii de “spaţiu rural” are în vedere a zonă interioară, 
inclusiv satele şi micile oraşe, în care marea parte a terenurilor sunt utilizate 
pentru: 


- agricultură, silvicultură şi pescuit; 


3 W, Rosener, Tăranii în istoria Europei, trad. M.-M. Anghelescu, Polirom, Iaşi, 2003, p. 57. 

14 EU Directorate — General for Agriculture, DG VI, Rural Development CAP 2000. 

'5 Europeans and the Common Agricultural Policy, Report by The European Opinion Research Group 
EEIG, EU Directorate — General for Agriculture, Spring 2001. 

- activităţile economice şi culturale ale locuitorilor acestor zone (artizanat, 
industrie, servicii etc.); 

- zonele neurbane şi de distracții amenajate (sau rezervațţiile naturale); 

- alte utilizări (în afara celor de locuit).”16 

Capitolul II al Chartei stabileşte “funcțiile spaţiului rural” - “economice, 
ecologice şi socio-culturale”:7, amintind că părțile semnatare trebuie să 
informeze Comitetul Parlamentar al Spaţiului Rural European (CPERE) “asupra 
statutului conferit zonelor sale rurale.” 

Observăm că definirea ruralului nu se limitează la sfera activităților 
economice. Măsurile Agendei 2000 prevăd chiar realizarea unui “nou model 
agricol european” prin “susținerea agriculturii nu numai pentru ceea ce 
produce aceasta, ci şi pentru rolul important pe care-l deţine în societate.”18 Se 
vorbeşte în aceste documente despre necesitatea de a proteja stiluri de viață 
care — în numele dezvoltării economice, al industrializării etc. sunt condamnate 
să dispară, cadre de viață cu un anumit specific — în care interacțiunile umane de 
tip comunitar dau o notă distinctivă, specifică aşezărilor rurale față de cele 
urbane - “viața la țară” care va reprezenta întotdeauna o atracție pentru omul 
intens solicitat al epocii contemporane. “(...)liniştea, pacea, climatul, aerul 
curat, peisajul liniştitor, de calm social nu pot fi cuantificate pentru a măsura 
calitatea habitatului rural. Peisajul natural al ruralului constituie un 
patrimoniu inestimabil al umanității.”!9 

Reforma adoptată de ţările membre în 1999 la Reuniunea de la Berlin(al 
cărei cadru financiar este fixat de Agenda 2000), sunt apreciate ca vizând “o 
orientare calitativ nouă” a Politicii Agrare Comunitare “spre dezvoltarea rurală 
complexă în ansamblul său şi cu accent pe creşterea gradului de ocupare a 
populaţiei rurale în statele membre şi în țările candidate la aderare. Accentul 
pus pe dezvoltarea rurală europeană este şi o măsură de anihilare a efectelor 


negative ale globalizării care înlătură o mare parte din fermierii care se 


'* Charta Europeană a Spaţiului rural, www .urope.eu.int/en/comm/dg06 

17 O lucrare recentă în care este analizat acest document menţionează că “delegaţia parlamentarilor români 
a propus o a patra funcţie, cea culturală care nu fusese menţionată deloc în primele formulări ale funcţiilor 
spaţiului rural, însă în final s-a acceptat ca a treia funcţie să fie definită ca socio-culturală.”(|. Bold, E. 
Buciuman, M. Drăghici, Spaţiul rural. Definire. Organizare. Dezvoltare, Ed. Mirton, Timişoara 2003, p. 
800) 

18 L, Zahiu, et.al. op.cit., p. 127. 


1 1. Bold et.al., op.cit. (2003), p. 58. 

adaptează greu, dar distruge şi un mod de viaţă necesar societăţii, dacă nu 


sunt protejate zonele rurale.”20 


Cerinţele europene în vederea integrării agricole a României 

Din perspectiva integrării europene, “dosarul agricol” - care 
constituie capitolul 7 al negocierilor de aderare - constituie unul dintre 
cele mai grele capitole. Exigenţele europene în materie de agricultură şi 
alimentaţie sunt foarte mari şi, în plus, ele nu se negociază. Suprafaţa 
medie a exploataţiilor agricole va trebui să crească, forţa de muncă 
ocupată în agricultură trebuie să scadă, vor avea loc modificări în 
structura producţiei agricole, sunt prevăzute exigenţe severe în ceea ce 
priveşte siguranţa alimentară, tratamentul animalelor etc. 

Cu toate acestea, România - al cărei spațiu rural constituie 90 % din 
suprafața teritoriului său - trebuie să aibă în vedere că soluționarea “problemei 
agrar-rurale” constituie o prioritate de politică indiferent de aderarea la UE. 
Între prioritățile de politică agrară un obiectiv foarte important pentru România 
trebuie să-l constituie de asemenea atingerea securității alimentare naționale. 
România a recurs în ultima vreme la importuri de bunuri alimentare, producția 
internă fiind sub cerere, iar românii au ajuns să se hrănească mai prost decât 
în situaţii de criză sau război (ceea ce a dus la reapariția unor boli de mult 
eradicate, scăderea rezistenței la boli, degradarea sănătății populației în 
general). În sfârşit, o altă presiune în stabilirea priorităţilor României o 
constituie sau ar trebui să o constituie sărăcia şi degradarea generală a vieții 
rurale. Măsurile de politică în domeniu ar trebui orientate de asemenea spre 
dezvoltarea unui sector ne-agricol în mediul rural, pentru a contracara migrația 
forței de muncă spre zonele urbane care nu pot oferi locuri de muncă. 

Cele mai mari decalaje care ne separă de standardele Uniunii Europene sunt 
legate de productivitatea muncii agricole, dimensiunea exploatațiilor şi 
înzestrarea cu forță de muncă. Competitivitatea sectorului agroalimentar al UE 


față de România, după cum se poate urmări în tabelele de mai jos, este net 
2 L, Zahiu et.al., Structurile agrare şi viitorul politicilor agricole, Ed. Economică, Bucureşti, 2003, p. 126. 

superioară. Cu o medie de numai 4,7 % populaţie ocupată în agricultură 


raportat la totalul populaţiei active, UE produce de 2,41 ori mai mult decât 


România care are 40 % populație ocupată în agricultură din totalul populației 


active. 


Tabel: Decalaje în ce priveşte producţia agricolă finală la ha în România 


comparativ cu UE(1998) 


Nivel Decalaje față de România 
Euro/ha Absolute Relative 
Euro/ha România = 1 

România 671 O 1,00 
UE-15 1659 +988 2,41 

Olanda 8907 +8236 13,27 

Danemarca 6905 +6234 10,29 
Belgia 4513 +3842 6,73 
Grecia 2525 +1854 3,76 
Italia 2406 +1735 3,59 
Germania 1867 +1196 2,78 
Franța 1630 +959 2,43 
Luxembourg 1441 +770 2,15 
Regatul Unit 1103 +432 1,64 
Suedia 1046 +375 1,56 
Austria 1040 +369 1,55 
Spania 1039 +368 1,54 
Portugalia 1030 +359 1,53 
Irlanda 1020 +349 1,52 
Finlanda 988 +317 1,47 


Sursa: L. Zahiu et.al., op.cit., p.300 (Tabelul 5.17) 


Tabel : Populaţia ocupată în agricultură, silvicultură şi piscicultură în 


totalul populaţiei ocupate în ţările membre UE 


Tări 


1970 


1980 


1996 


1998 

Mii mii mii Mii % din totalul 
personal 
ocupat 
UE-15 12.730 9.562 7.083 4,7 
Belgia 177 116 119 8,6 2,2 
Danemarca 266 200 147 9,9 3,7 
Germania 2.262 1.403 1.081 988 2,8 
Grecia 1280 1016 889 704 17,7 
Spania 3662 2229 1496 1041 7,9 
Franța 2751 1821 1394 993 4,4 
Irlanda 283 209 173 170 10,9 
Italia 3878 2899 1913 1293 6,4 
Luxembourg 14 9 6 5 2,9 
Olanda 244 297 246 3,5 
Austria 553 323 269 235 6,5 
Portugalia 1122 840 654 13,7 
Finlanda 538 314 207 155 7,1 
Suedia 314 211 154 121 3,1 
M. Britanie 614 577 463 1,7 
Sursa : Commission Europeene, Raport 1999, apud L. Zahiu et.al., op.cit, 


p. 110. 


Măsurile de politică structurală din UE au avut drept scop stabilizarea 


populației rurale, îndeosebi prin «extinderea dublei activități », astfel că «în 


prezent, la un număr total de circa 7,0 mil. peRs care lucrează în agricultură, 


aproximativ 15% desfăşoară activități cu timp de lucru parţial (...) O parte a 


populației rurale desfăşoară activități în domenii ca : procesarea produselor 


agricole, comercializare, infrastructuri, turism rural etc. Aceste domenii sunt 

susținute prin programe speciale menite să stabilizeze populația rurală»21. Se 
observă de asemenea în evoluția forței de muncă ocupate la nivelul UE-15 şi al 

țărilor membre că scăderea populației ocupate în agricultură este însoțită de 


profesionalizarea acestei activități, prin «creştereagradului de calificare şi 


?1 L, Zahiu et.al., op.cit, p. 110 


32 


formarea unor şefi de exploatații competitivi care lucrează cu timp total în 
agricultură(full-time) »22. 

În România perioadei de tranziţie evoluțiile acestor indicatori au parcurs 
un traseu pe dos decât în UE : în UE scăderea populației ocupate în agricultură 
a fost însoţită de creşterea şi diversificarea producției agricole, asigurându-se 
necesarul de consum din UE şi importante cantități pentru export ; în România 
în perioada de tranziție populaţia ocupată în agricultură a crescut de la 28% la 
cca 40%, iar competitivitatea şi productivitatea muncii agricole a scăzut, în 
2000 volumul producției agricole totale fiind sub nivelul anului 1989(cu 
aproape 14%23), pe fondul practicării unei agriculturi predominant de 


subzistență. 


Probleme legate de dezvoltarea unor explotaţii agricole viabile 
Dezvoltarea unor exploatațţii viabile constituie una dintre cele mai 
importante probleme ale agriculturii româneşti în această etapă. Din păcate, 
„[...)restabilirea şi stabilirea dreptului dreptului de proprietate prin Legea 
fondului funciar nr. 18/1991, confundând proprietatea cu exploataţia, au 
distrus fostele cooperative agricole de producție care creau cadrul pentru 
aplicarea unor sisteme raţionale în agricultură, a dotării şi echipării tehnice, 
dar având un singur defect: sistemul de retribuţie. Dacă s-ar fi corectat acest 
neajuns prin stabilirea unei rente de 30% din recoltă, majoritatea cooperativelor 
agricole s-ar fi putut transforma în societăți agricole în care proprietarii 
deveneau acționari rentieri. Era singura soluție economică în condiţiile în 
condițiile unei proprietăți medii de 2,5 ha dispersate în medie în 7 loturi (căci, 
să nu uităm că dacă în România în 1940 proprietatea era divizată în 22 mil. 
loturi acum totalizează peste 40 mil. loturi).'2+ 
Legea 18 a avut totodată ca efect deposedarea ţăranilor de echipamentele 
agricole, “ a creat un “popor fără unelte”, fiindcă a separat pământul şi pe 
țărani, în mod forțat, de utilaje, de singurul echipament la care avuseseră 
acces, pe care-l creaseră vreme de 30 de ani de exploatare şi acumulare 
comunistă violentă şi care, de fapt şi de drept, era proprietatea muncii 
? ibidem, p. 110. 


* Ibidem, p. 280. 
* Bold, 2001, p. 297. 

țărăneşti.”25 O asemenea situație a împins cu sute de ani în urmă practicarea 
agriculturii în satele României - ceea ce autorul citat anterior numeşte 
“neofeudalism”. Sociologii rurali, bazându-se pe studierea în profunzime a unor 
sate, vorbesc despre “revenirea agriculturii la un model arhaic de exploatațţie, 
atât ca dotare tehnică subzistență”26. Această organizare defectuoasă a muncii 
agrare — fărâmițarea loturilor şi subdotarea tehnică - a făcut ca în ultimii ani 3 
mil. ha să rămână anual necultivate. 

Experienţa altor state arată că era posibilă păstrarea unităţilor 
agricole “comuniste”(impropriu spus, pentru că este vorba de un 
patrimoniu constituit prin deposedarea comunităţilor locale în perioada 
colectivizării) în care erau deja comasate suprafeţe mari de teren agricol. 
Gh. Timaru, membru al ASAS aduce în discuţie cazul Germaniei, unde 
statul, după reunificare, “consecvent legităţii concentrării producţiei 
agricole”, “nu a pulverizat fostele cooperative agricole de producţie şi 
întreprinderi agricole de stat în exploataţii familiale mici de 5-10-20 ha, 
nu a lichidat fizic marea exploatare agricolă, ci printr-o transformare 
juridică a restabilit dreptul de proprietate în comun a pământului, 
clădirilor şi maşinilor în exploataţii privatizate.”27 Şi restul ţărilor foste 
socialiste au păstrat în proporţie de “70-80% marile exploataţii de tip 
cooperatist, în mărimi de la 500 la 1500 şi 3000 de hectare”28. Întrucât şi 
Comisia Economică a CEE a recomandat “creşterea mărimii exploataţiilor 
şi tot felul de forme variate de cooperare, de creare a asociaţiilor de tip 
industrial”, specialistul ASAS consideră crearea exploataţiilor mari în 
agricultura României drept “prima cale a reconstrucției agriculturii 
româneşti fărâmiţate în exploataţii de subzistență de 2ha pe 70% din 
suprafaţa agricolă”20. 

Numită şi familială, agricultura tradițională este o agricultură practicată 


în gospodăriile familiale, familia rurală transmițând “de la o generație la alta 


2 Grigore Iulian, Agricultura românească între comunism şi “capitalismul sălbatec”, România Socială, 
Revistă de cultură socială şi politică, Nr. 1/ septembrie 2001, p.55. 

2 Gheorghe Şişeştean, Autarhizarea agriculturii, în România Socială, Revistă de cultură socială şi politică, 
Nr. 1/ septembrie 2001, p.57. 

7 dr. Gh Timaru, Experiența Germaniei reunificate ne arată calea reconstrucției agriculturii românești, în 
“Agricultura României”, nr. 48(621), an XIII, 29 nov.-5 dec. 2002, p. 12. 

28 Gh. Timaru, în loc.cit. 

? ibidem. 

experiențe, proprietăți funciare, animale, inventar agricol, foarte puţin 
modificate, ca dimensiune şi performanțe în timp”30. Acest sistem este 
“dominant în țările subdezvoltate şi sărace economic” , “producția obținută(...) 
este destinată cu deosebire consumului familiei de agricultori, iar eficiența 
economică de ansamblu este extrem de redusă.'3! 

Conform recomandărilor europene, bazate pe studiile economiştilor, 
« cauza veniturilor mult mai slabe în agricultura familială de 30-60 ha față de 
industrie. Aceasta constă în supradotarea exploatațţiilor de 30-60 ha cu maşini, 
clădiri şi instalaţii, mult prea mari ca 1-2 forță de muncă să poată exploata 
suprafața şi efectivele de animale. Aceste supradotări conduc la cheltuieli fixe 
(constante) de 40-50 % din totalul cheltuielilor de producție, prin: 
amortismente, dobânzi, arenzi, impozite şi taxe.”32 Tabelul “Rezultate economice 
în cele trei tipuri de exploataţii agricole(1996)” evidenţiază performanţele 
societăţilor cooperatiste față de fermele familiale şi asociaţii, pentru cazul 
landului Sachsen-Anhalt, Germania, prezentat în studiul specialistului ASAS 


citat anterior. 


Tabel: “Rezultate economice în cele trei tipuri de exploataţii 


agricole(1996)” în landul Sachsen-Anhalt, Germania 


Indicatorii UM Ferme Asociaţii | Societăţ 
familiale i 
coopera 
tiste pe 
acțiuni 
Număr analizat Număr 172 37 39 
Mărime medie Ha 180 446 1.083 
Forță de muncă Fm / 100 1,3 1,2 2,4 
la 100ha 
Investiţii pe ha Dm/ha 3.026 2.166 2.847 
Investiţii în Dm/ha 391 330 600 
animale 
Valoarea Dm/ha 2.239 2.372 3.165 
producţiei 
Cheltuieli de Dm/ha 1.825 1866 3007 
producție 
Beneficiu+salarii Dm/ha 559 728 867 


30 G, Popescu, 2001, p. 38 
31 ibidem, p. 38 
32 Gh. Timaru, în loc.cit. 

Subvenţii din % 27,7 25,9 21,0 
valoarea 
producţiei 


Sursa: dr. Gh Timaru, Experienţa Germaniei reunificate ne arată calea 
reconstrucției agriculturii româneşti, în “Agricultura României”, nr. 48(621), an 
XIII, 29 nov.-5 dec. 2002, p. 12. 

Se apreciază că în România a început în ultima perioadă să se 
manifeste „pregnant tendinţa de realizare a unor exploataţii viabile cu 
ferme de 500-1000 ha, atât sub forma asociaţiilor agricole, cât şi în cadrul 
suprafeţelor arendate sau concesionate. Aceasta este calea dezvoltării unei 
agriculturi durabile în România, în principal formele asociative fiind 
viitorul agriculturii româneşti.”33. Exigenţele unor exploataţii „viabile”, 
„optim dimensionate şi amplasate” reunesc mai multe criterii: se 
integrează „dezvoltării de ansamblu a comunelor definite prin planurile de 
amenajare a teritoriului şi urbanism”; „asigură concordanța între resursele 
funciare, cerinţele ecologice şi dezvoltare preconizată pe principiul 
raţionalităţii din punct de vedere economic, social şi teritorial”34. 

Dimensiunea optimă a exploataţiilor agricole în concordanță cu 
principiile dezvoltării durabile este o problemă deosebit de importantă, ceea ce a 
condus la constituirea ei într-o „temă prioritară” de cercetare în planul național 
de cercetare dezvoltare pentru perioada 1999-2003, promovată prin două 
programe de către ASAS şi MAAP: „Zonarea Producţiei Agricole” şi „Organizarea 
Teritoriului Agricol”. 

Mărimea exploatațţiilor constituie şi un criteriu de eligibilitate în 
programul SAPARD, fiind stabilită o limită minimă de 3000 ha pentru o 
exploataţie agricolă (şi mai mici pentru fermele zootehnice). Este aşa numita 
“strategie de atac”, cum o numeşte un analist economic, “care în principal 
constă în direcționarea sprijinului pentru agricultură numai către fermele 
viabile şi eficiente, evident de dimensiuni care să permită viabilitate şi eficiență. 
În virtutea acestei strategii, exploataţiile agricole mici, indiferent dacă din 


cultura plantelor sau din zootehnie, nu vor mai fi deloc ajutate.”35 Va urma un 


* I, Bold, 2001, p. 298. 

* Ibidem. 

3 Ilie Șerbănescu, Exigeneţe dramatice ale Uniunii Europene în dosarul agricol, în România liberă, 
miercuri, 4 august 2003, p. 4. 

exod spre urban, de dimensiuni “apocaliptice”36, efecte ce vor trebui 
contracarate prin politici corespunzătoare. 
Formarea sectorului exploataţiilor agricole viabile constituie “cea 
mai importantă componentă a procesului de ajustare structurală în 
agricultură” şi de apropiere de standardele europene. Însă 
“definirea fermelor comerciale are o conotație diferită față de 
dimensiunile economice ale fermelor din UE, din cauza nivelului 
scăzut de intensificare a producţiei şi a dificultăților create de lipsa 
informațiilor statistice. Acordarea sprijinului pe baza criteriilor de 
dimensiune teritorială şi efective de animale nu asigură promovarea 
performanţei şi stimulează prioritar fermele mari. Or, acestea au 
resuse proprii de dezvoltare şi extinderea exagerată a acestui sector 
nu este compatibilă cu PAC. 57 
Apreciind unele progrese facute de România (armonizarea legislației, sau 
a instituțiilor pentru implementarea acesteia), Comisarul european pentru 
Agricultură F. Fischler arăta cu prilejul vizitei sale la Bucureşti din noembrie 
2001 că “la fel de importantă este si restructurarea sectorului agricol astfel 
încât să permită dezvoltarea de unitati agricole viabile, precum si a capacitatii 
industriei alimentare de a aplica standardele de sanatate si igiena din Uniunea 
Europeana si de a fi competitivă pe piaţa internă. "38 
Crearea unor exploatațţii agricole viabile se poate realiza prin asociere, 
arendare, cumpărarea de terenuri şi cooperaţia la diferite nivele (achiziţii, 


utilizarea maşinilor unelte, desfacere etc.). 


Dimensiuni ale cooperaţiei agricole în ţări cu agricultură dezvoltată şi 
perspectivele dezvoltării cooperațţiei agricole în România 
Nu este suficientă preocuparea pentru problema rurală în perioadele 


electorale, pentru atragerea unui capital politic. “O adevărată reformă agrară, 


% ibidem. 

* L, Zahiu et al., op.cit.2003. 

38 Site oficial al Ministerului Agriculturii şi Alimentaţiei la www.maap.ro. În octombrie 2003 Polonia era 
criticată pentru neadecvarea legislaţiei în domeniul sanitar-veterinar, fapt ce nu este doar o exigență a 
integrării europene (cea armonizării legislaţiei), ci şi un răspuns legislativ la problemele reale, în Polonia 
înregistrându-se opt cazuri de encefalită bovină (boala “vacii nebune”). (cf. Baza de Date a Observatorului 
Comunităţilor Rurale) 

dusă până la capăt, spun specialiştii (...) nu se poate opri la redistribuirea 
terenurilor în folosul țăranilor, ci trebuie să ducă la crearea unor întreprinderi 
agricole moderne din punct de vedere al structurii sociale, care să permită şi 
modernizarea tehnică şi tehnologică a agriculturii.”39 

Țăranii trebuie încurajați să se asocieze, lucru pe care l-a înţeles de curând şi 
ministrul agriculturii, care îi avertiza pe 14 nov pe ţărani că nu vor mai primi 
subvenţii dacă nu se asociază în exploatațiit. Este limpede că nu li s-au 
explicat suficient avantajele cooperării, în condiţiile în care amintirea tristă a 
CAP-urilor comuniste persistă. Specialiştii în agricultura durabilă subliniază 
atenția acordată cooperaţiei agricole atât în ţările membre ale Uniunii 
Europene, cât şi în SUA. “Problema cooperării producătorilor agricoli în diverse 
domenii de activitate (desfacere, aprovizionare, credit, producţie) ete problema 
numărul unu pentru modernizarea structurii sociale a agriculturii mondiale, 


atât pentru ţările dezvoltate, cât mai ales pentru țările în curs de dezvoltare.”+! 


Caseta: “Dimensiuni ale cooperaţiei agricole în SUA” 


“Cea mai importantă din miile de cooperative americane este Farmland, a cărei 
cifră de afaceri depăşeşte 3 miliarde de dolari, ocupând un loc înaintea unor 
societăți multinaționale ca United Brands, Heintz sau Campbell Soups. 
Farmland este formată din 2300 de asociaţii locale, care regrupează 1,5 
milioane de aderenţi din 15 state americane (din Dakota de Nord până în Texas 
şi din Colorado până în Illinois). Înfiinţată încă în 1929 ca o cooperativă de 
aprovizionare cu hidrocarburi, Farmlanda şi-a schimbat orientarea, devenind în 
principal o cooperativă de producţie agricolă. Ea este o întreprindere integrată 
pe verticală: prin intermediul cooperativelor locale, ea desface membrilor 
cooperatori combustibil, furaje, îngrăşăminte, unelte agricole; prin filiala Far- 
Mar-Co îşi oferă serviciile specializate pentru comercializarea cerealelor; pentru 
cercetare şi prelucrarea datelor, filiala Farmland Foods comercializează carnea 
de vită şi de pui; companiile de asigurări protejează aderenţii individuali şi 
asociaţiile locale; pe întreg teritoriul american dispune de sonde de petrol şi 
rafinării, de fabrici de îngrăşăminte şi de furaje combinate, fabrici de produse 
chimice pentru agricultură, fabrici de uleiuri, de baterii şi construcții din oțel; 
asistența tehnică acordată membrilor ei este completată de o reţea de depozite, 
întreprinderi de transport şi de întreprinderi pentru alte servicii. 


Sursa: O. Parpală, Politici agrare în lumea contemporană sau strategia 
securității alimentare mondiale, Ed. ASE, Bucureşti, 1995, preluat după A. 
Popescu, Dezvoltarea rurală, Ed. Universitară, Bucureşti, 2002. 


59 A, Popescu, Dezvoltarea rurală, Ed. Universitară, Bucureşti 2002, p. 96. 

4 Camelia Popa, Ministrul Sârbu trece la amenințări. Țăranii care nu intră în exploatatții nu mai primesc 
subvenții, în România liberă, sâmbătă, 15 nov.2003, p. 2. 

4l A. Popescu, op.cit., p. 96. 

Cooperarea agricultorilor se constituie aşadar pe trei nivele: primar, secundar, 
terțiar. Primul nivel se referă la “asociații de producători”. “Membrii acestora 
sunt producătorii agricoli persoane fizice (fermierii). (...jin unele ţări europene 
funcţionează forme de asociere (cooperare) a producătorilor agricoli care 
efectuează în comun a lucrărilor de mecanizare, a altor lucrări agricole sau 


utilizarea unor capacități de producție în zootehnie, viticultură etc.”42 


Caseta: Experienţa austriacă în asocierea în vederea utilizării maşinilor 


agricole: “inelul de maşini” (regiunea Pinzgau, landul Salzburg) 


Sediul “Inelului de maşini” este în centrul unui sat de munte, în localul unie 
foste bănci. Aici lucrează un director cu soţia sa şi un angajat. Fiecare are un 
birou, un PC complet echipat, telefon şi fax. La întrebarea noastră firească: 
“Unde vă sunt maşinile agricole?”, ne-au răspuns zâmbind uşor că nu deţin nici 
o maşină agricolă. “Inelul de maşini” funcționează pe baza asocierii țăranilor 
fermieri cu toate maşinile lor agricole. Necesitatea fucnționării unei astfel de 
asociaţii s-a impus datorită faptului că un fermier nu îşi poate permite să 
dețină întreaga gamă de maşini agricole necesare fermei sale. 

“Inelul de maşini” ține evidența computerizată a tuturor fermierilor şi a parcului 
lor de maşini. Dacă un fermier are de f ăcut o anumită lucrare şi nu deţine 
maşina agricolă respectivă, se adresează telefonic sau prin fax “Inelului de 
maşini”. Se caută în baza de date fermierul care are o astfel de maşină, se 
anunţă că are de efectuat o anumită lucrare la un fermier din cadrul asociaţiei, 
iar după lucrare i se virează în cont plata pentru serviciul prestat în contul 
solicitantului. Directorul “Inelului de maşini” este abilitat de bancă să efectueze 
transferul de bani din şi în contul clienţilor fără nici un comision. Plata 
directorului şi a personalului angajat se face 40 % din cotizaţia membrilor 
asociației şi 60% de la bugetul de stat. 

“Inelul de maşini” mai are ca preocupare şi isntruirea fermierilor cu privire la 
exploatarea optimă şi întreținerea maşinilor unelte deținute.(...) 

Prin “Inelul de maşini”, fermierii austrieci au reuşit într-o mare măsură să-şi 
rezolve principalele probleme de mecanizare a lucrărilor agricole, efectuarea lor 
la timp, eficientizarea exploatării utilajelor, repararea şi întreținerea lor. 


Sursa: ing. D. Seichei, “Inelul de maşini” — Asociere ingenioasă a fermierilor 
austrieci, în periodicul “Agricultura României”, An XIII, Nr. 48 (621), p. 10. 


Al doilea nivel se referă la cooperarea între “grupuri de producători”, de ex: “un 
grup de cooperative de colectare a laptelui dintr-un anumit teritoriu se asociază 


pentru a investi în crearea unei fabrici de produse lactate.”43 


42 L. Zahiu, V. Toncea, A. Lăpuşan, F. Toderoiu, M. Dumitru, Structurile agrare şi viitorul politicilor 
agricole, Ed. Economică, Bucureşti, 2003, p. 99. 
8 L. Zahiu et.al., op.cit., p. 99. 

Al treilea nivel al cooperării în agricultură se referă la concentrarea “experienței 
şi resurselor dintr-o anumită zonă sau regiune ” prin care se creează “o mare 
grupare comercială (rețea de supermaketuri), financiară (bancă cooperatistă) 
sau industrială (rețea de fabrici cooperatiste de prelucrare şi desfacere a 
produselor colectate de cooperativele din sectorul primar)”*4 

Aceste forme de cooperare conduc la creşterea integrării economice. Principiul 
integrării verticale în agricultură şi industria alimentară este deficitar abordat 
astăzi în ţara noastră. “Integrarea verticală se impune în România, fiind 
solicitată de coexistența unei structuri de proprietate asupra pământului cu 
vechile structuri care asigură prelucrarea produselor agricole şi care sunt mai 
puțin flexibile. Agenţii economici şi comercianții menţin aceeaşi organizare 
învechită, caracterizată prin excedent de personal, de multe ori inutil, politici 
conduse de stat şi făcând afaceri cu un număr mare de producători 
dezorganizațţi. (...) Avantajele sistemului sunt multiple şi de mare importanţă, 
printre care: certitudinea vânzării produselor la preț remunerator agreat: 
asigurarea pentru producătorii agricoli a unor servicii din partea 
prelucrătorilor; creşterea nivelului cunoştinţelor profesionale ale producătorilor 
etc."45 De asemenea sunt eliminați intermediarii dintre producători şi 
prelucrători, se reglează echilibrul între cerere şi ofertă, siguranța desfacerii, 
stabilirea preţurilor, sunt protejate interesele cultivatorilor etc.. lată cum 
funcționează integrarea pe verticală pentru sfecla de zahăr în Franţa, unde 
există de asemenea asociaţii interprofesionale pentru cele mai importante 


produse agroalimentare. 


Tabel: “Organizarea integrării pe verticală pentru sfecla de zahăr în Franţa 


precum şi la nivel european şi mondial" 


“Un foarte bun exemplu de integrare verticală ni-l poate oferi Franţa, unde 
sfecla de zahăr, care se cultivă pe 400.000 ha, este organizată pe acest sistem. 
Datorită integrării verticale, producția medie de sfeclă de zahăr este de 70 t/ha, 
iar cea de zahăr de 10-12 t/ha, producţii care sunt de 8-9 ori mai mari decât 
cele realizate în România, deşi avem condiții pedoclimatice tot aşa de bune, 
sau, în unele zone chiar şi mai bune, luând în considerare zonele irigabile. 


+ L. Zahiu..., op.cit., p.99. 
2 prof.univ.dr. doc.Zenovie Stănescu, Integrarea verticală în agricultură şi industria alimentară, în , în 
“Agricultura României”, nr. 48(621), an XIII, 29 nov.-5 dec. 2002, p. 6. 


40 


Dar, în Franța, primul acord al organizaţiei interprofesionale în domeniul 
zahărului datează din 1939, în 1941 luând ființă Grupul Naţional 
Interprofesional al Cultivatorilor de Sfeclă şi Trestie de Zahăr. Odată cu Piaţa 
Comună apare primul Regulament pentru zahăr (1968) şi se creează două 
organisme şi anume: Fondul Intervenţiei şi Regularizării Pieței Zahărului, care 
cumpără zahărul furnizat de industrie şi Comunitatea Interprofesională a 
Producătorilor de Zahăr (CIPS) care asigură permanenta relaţie între culturi şi 
industrie şi care, ca asociaţie profesională, este sub tutela Ministerului 
Agriculturii. Această Comunitate este constituită din trei organisme: Institutul 
Tehnic al Sfeclei Industriale(ITB), Centrul de Studii şi Documetare a Zahărului; 
Biroul Internaţional de Studii Statistice ale Zahărului (BIES), care se ocupă cu 
studiile statistice din cadrul pieţei de zahăr şi evoluţia ei. 

Pe plan european, activează Confederaţia Generală a Cultivatorilor de Zahăr, 
fondată în 1925 (CIBE), care este o organizaţie neguvernamentală recunoscută 
de ONU. 

De asemenea, în Europa, la Bruxelles, funcționează Institutul Internaţional de 
Cercetare a Sfeclei de Zahăr, înființat în 1931. În prezent are 588 de membri, 
dintre care doi români, unul din 1970. Acest institut este o organizație 
internaţională neguvernamentală şi se ocupă cu studiul tuturor aspectelor 
ştiinţifice şi tehnice ale sfeclei de zahăr pe plan mondial.” 


Sursa: dr. doc.Zenovie Stănescu, Integrarea verticală în agricultură şi industria 
alimentară, în , în “Agricultura României”, nr. 48(621), an XIII, 29 nov.-5 dec. 
2002, p. 6. 


În 2002 a fost elaborat de către Ministerul Agriculturii “Ghidul 
pentru Consiliile pe Produs”. Într-o conferinţă de presă, reprezentantul 
MAAP preciza că aceste consilii sunt “organisme care negociază direct cu 
autoritatea publică, au dreptul de a prezenta acte normative în Parlament 
şi pot negocia cu Guvernul şi MAAP probleme specifice activităţii 
producătorilor agricoli.” O hotărâre de Guvern menţionează produsele 
agroalimentare pentru care au fost constituite consilii pe produs: “soia, 


sfeclă de zahăr, in şi cânepă, precum şi zahăr, ca produs finit” (HG '750)6 


Caseta Tradiţia cooperaţiei agricole în Italia. Cooperativele agricole pentru 


achiziţii colective(consorţii agrare cooperatiste) 


“V. Niccoli arăta, în 1909, în jurnalul său “Cooperaţia rurală”, termenii şi 
obiectivele sindicatelor şi consorţiilor agrare. Astfel, scopul inițial al acestora a 
fost cumpărarea în comun pe contul cooperativelor asociate a uneia sau mai 
multor mărfuri, materii prime, mijloace de producţie, care să fie introduse 
direct în procesul producției agricole. A apărut astfel, după 1850, în multe ţări 


49 Conferinţa de presă săptămânală de la MAAP, în “Agricultura României”, nr. 48(621), an XIII, 29 nov.-5 
dec. 2002, p. 2. 

europene, cu deosebire în Franța, Germania, Italia, răspândirea rapidă a unei 
astfel de inițiative. 

Obiectivele finale ale consorțiilor agrare cooperatiste sunt fixate în Legea 
federației italiene a consorțiilor agrare nr. 1.235/1948 care, într-un anume 
sens, se înțeleg de la sine. Astfel, principalulobiectiv al acestui organism îl 
reprezenta dezvoltarea şi ameliorarea producției agricole, precum şi promovarea 
iniţiativelor cu caracter social şi cultural, în interesul agricultorilor. În mod 
particular, Federația “produce, cumpără şi vinde, fertilizanți, produse 
antiparazitare, semințe, furaje concentrate etc.”, execută, promovează şi 
sprijină recoltarea produselor agricole, transportul, prelucrarea, depozitarea 
acestora; asigură operațiunile pentru rezerve şi stocuri; dă în locaţie maşini şi 
utilaje agricole; efectuează operațiuni de credit agricol în favoarea consorțiilor 
agrare din teritoriu şi a producătorilor agricoli; conlucrează la efectuarea de 
studii şi cercetări în agricultură, precu m şi la înființarea de câmpuri şi stațiuni 
experimentale; participă cu reprezentare în consiliile de administrație ale 
diferitelor instituţii şi societăți ale căror obiective interesează activitatea 
Federaţiei; poate executa pe contul şi în interesul statului operaţiuni de 
primire, depozitare şi distribuire a mărfurilor şi produselor de orice natură; este 
autorizată să efectueze orice operaţiune industrială, comercială sau financiară 
pe contul şi în interesul statului.” 


Sursa: Gh. Stanciu, Extrase rezumative din lucrarea Giorgio Stupazzione, 
“Lavorare insieme”, Ed. Agricole Bologna, Italia, în “Agricultura României”, An 
XIII, Nr. 51-52, 20 dec. 2002 -9 ian. 2003, p. 15. 


Printr-un program derulat de Agenţia Naţională de Consultanţă Agricolă (ANCA) 
în colaborare cu Agenţia Internațională de Cooperare Japoneză (JICA) se 
încearcă adoptarea unui model japonez de cooperație agrară. Judeţul Prahova a 
fost ales județ-pilot, iar în cadrul acestuia au fost selectate două asociații 


agricole şi una axată pe cultura mare şi zootehnie. 


Caseta: “Experienţa japoneză în cooperaţia agricolă” 


Un principiu important pentru buna funcționare a unei cooperative agricole 
este acordarea încrederii reciproce între membrii aceştia, având la bază motto- 
ul: “Unul pentru toți, toți pentru unul”. 

(Expert japonez) 

Activitățile de marketing ale unei cooperative agricole sunt strâns legate de 
consultanță, servicii de creditare în producție, folosirea în comun a facilităților 
şi a activităților de prelucrare pe baza cărora s-au obţinut rezultate excelente. 
După Steve S.Isshiki, elementele care asigură succesul cooperativei agricole 
sunt: necesitatea unie suficiente instruiri, achiziții în comun, efectuarea 
marketingului în comun şi economisirea banilor în cadrul coperativei. 

(...)Tetsuo Nakabayashi enumeră trei concepte de bază pentru înființarea unei 
cooperative agricole: 

- să fie organizată de fermieri pentru fermieri; 

- să respecte cererile membrilor şi să atingă realizarea acestor cereri; 

-fermierii, membri ai cooperativei, trebuie să ştie că vor deveni prosperi pe baza 
propriilor eforturi. 

Prin înființarea acestor cooperative agricole - model japonez - în judeţul 
Prahova fermierii cooperează, vor promova un sistem de achiziții comune, vor 
dezvolta activitatea de marketing în bebeficiul lor şi vor contribui la dezvoltarea 
economică, socială şi culturală a spațiului rural. 


Sursa: Preluare după D. Drugea, Japonia. Cooperativa agricolă pentru fermierii 


cu putere economică scăzută, în “Ziarul agricol”, 9-15 dec. 2002, p. 10 


Totuşi, în 2003, problema lipsei asociaţiilor profesionale era listată de Gunter 
Zimmer, consilier al ministrului Ilie Sârbu, ca fiind una dintre marile probleme 
în integrarea agricolă a României. Se adoptă legi care se dovedesc apoi 
neadecvate. “Ministerul Agriculturii nu poate să rezolve singur această 
problemă. Sunt foarte multe gospodării care dețin un număr mic de animale, 
iar calitatea produs elor este greu de ţinut sub control. E foarte greu pentru 
minster să-i grupeze pe toţi pentru a avea cu cine să discute. De aici apar şi 
problemele cu actele normative. În Uniunea Europeană orice măsură este 
discutată mai întâi cu toți factprii implicați, abia apoi se aprobă un act 
normativ. Ministerul Agriculturii nu are în prezent cu cine să discute. 
Producătorii şi procesatorii ar trebui să aibă aceleaşi interese, iar Agenţia 
Naţională de Consultanţă (ANCA) trebuie să promoveze mai mult politica 
ministerului în mediul rural.”+7 

Producătorii organizați sunt cei mai în măsură să reacționeze față de o decizie 
sau alta de politică agrară. Câteva asemenea reacții arată cât de importantă 
este asocierea producătorilor. Liga Asociaţiilor Producătorilor Agricoli din 
România a avertizat de pildă cine câştigă în realitate de pe urma subvenţiilor: 
“Cel mai mare duşman ala griculturii în acest moment este Ministerul de 
Finanţe - a declarat dl Rădulescu. De pildă, când s-a aprobat subvenția la 
sămânță, ne-a pus să plătim TVA, au impus taxa de drum pentru motorina 
consumată în câmp. Să nu mai vorbim de afacerea cu acest produs. La început 
se putea lua motorina pe cupoane de la pompe, apoi s-a interzis aceasta şi ne-a 
obligat să luăm din depozitele rafinăriilor, unde am găsit, culmea, prețuri mai 
mari ca la pompă. Incredibil, dar adevărat. Şi uite-aşa, agricultura, ministerul 


de resort, subvenţionează industria, şi nu agricultorul, producătorul agricol. 


41 Gunter Zimmer, în Lidia Truică, “Dosarul agricol”, în “Banii noştri”, nr. 46, 19-25 nov.2003, p. 12-13. 

Aşa se întâmplă cu toate produsele subvenţionate. Cum sunt alocate fonduri de 
la buget pentru aceasta sub formă de alocaţii bugetare, producătorii cresc 
prețurile, astfel că subvenţia nu ajunge niciodată la cel căruia îi este destinată. 
O fi economie de piaţă, dar Guvernul trebuie să intervină în asemenea momente 


de anormalitate.”48 


Tabel : « Cooperativele agricole în ţările UE » 


Tara Nr. Nr.membri Cifra de | %din totalul 

cooperative afaceri cifra de 
Miliarde euro | afaceri 

Danemarca-91 214 113.000 12,10 6,56 

Germania-96 3.950 3.280.000 39,30 21,30 

Grecia-96 6.919 782.000 0,85 0,46 

Spania-96 4.350 950.000 9,30 3,43 

Franța-93 3.618 720.000 52,60 28,51 

Irlanda-95 128 186.000 9,59 28,51 

Italia-95 8.850 1.124.900 16,45 8,92 

Luxemburg-95 25 cai 0,12 0,07 

Olanda-96 251 273.000 22,40 12,14 

Austria-96 1.757 2.182.000 a 2 

Portugalia-96 909 808.000 1,27 0,69 

Finlanda 403 7.122.850 7,59 4,11 

Suedia 50 300.000 8,24 4,47 

Marea Britanie- | 506 271.000 7,66 4,15 

95 

UE-15 184,47 100,00 


Sursa : Leonte J., Cooperaiid darea în tările cu economie de piaţă — teză de 
doctorat, ASE, Bucureşti, 2000, apud L. Zahiu et.al., op.cit, p. 101 (Tabelul 
3.11) 

Deşi numărul de cooperative şi puterea lor economică sunt diferite 
de la ţară la ţară(v. Tabelul «Cooperativele agricole în ţările Uniunii 
Europene »), de la produs la produs, « sectorul cooperatist din Agricultura 
Uniunii Europene deține cote de piață ridicate »49. În plus, cooperativele 


agricole se bucură de reprezentare la nivel național şi comunitar (de 


48 Conferința de presă a Ligii Asociațiilor Producătorilor Agricoli din România susținută pe 6 dec.2002 de 
Adrian Rădulescu, preşedintele Ligii — consemnată în L. Banu, LAPR trage semnalul de alarmă. Dacă 
pentru NATO se mobilizează armata, pentru UE trebuie mobilizată agricultura, în “Agricultura României”, 
An XIII, nr. 51-52 (624-625), p.2. 


” L, Zahiu et.al., op.cit., p. 101. 

organizaţii cum sunt Comitetul General al Cooperaţiei Agricole - COGECA, 


Comitetul Producătorilor Agricoli - COPA)50. 


Problema sărăciei rurale 

Cea mai recentă istorie culturală şi politică a agriculturii lumii, excelenta 
carte a experților FAO M. Mazoyer şi L. Roudart, se deschide cu o pagină de 
dedicație: cartea este consacrată “tuturor ţăranilor şi fiecăruia în parte, care au 
creat lumea în care trăim”. Autorii ne surprind cu un alt mare adevăr: lumea 
aceasta este una în care țăranii nu-şi mai află locul şi tot ei sunt şi “marii 
înfometați” ai lumii. Citând rapoarte ale Organizaţiei Naţiunilor Unite pentru 
alimentaţie şi agricultură FAO (Food and Agriculture Organizaţion), autorii 
arată că: din 6 miliarde cât însumează populaţia lumii la începutul sec. XXI, în 
jur de jumătate trăiesc în sărăcie, cu o putere de cumpărare de mai puţin de 2 
dolari USA pe zi. Aproape 2 miliarde suferă de grave carențe în fier, iod, 
vitamina A, alte vitamine sau minerale. Mai mult de 1 miliard nu au acces la 
apa potabilă, în jur de 840 milioane nu dispun periodic de o rație alimentară 
suficientă pentru a acoperi nevoile lor energetice de bază, “altfel spus, le este 
foame aproape tot timpul.”5! 
Dar, mai mult decât atât, semnificativ pentru criza contemporană a agriculturii 
este faptul că trei sferturi din populaţia subalimentată a lumii sunt rurali. “Cea 
mai mare parte a înfometaților lumii nu sunt deci consumatorii urbani 
cumpărători de hrană, ci ţăranii producători şi vânzători de produse agricole. Şi 
numărul lor crescut nu este o moştenire a trecutului, ci rezultatul unui proces, 
foarte actual, de sărăcire extremă a sute de milioane de țărani deposedaţi de 
mijloace.”52 
Şi în România familiile de agricultori constituie unul dintre grupurile “cele mai 
afectate de sărăcie”: “Acest tip de familii se păstrează ca grad de vulnerabilitate 


imediat după şomeri. În 1995 51,9% dintre gospodăriile al căror cap de 


* Ibidem, p. 102. 

5l op.cit., p. 13 

5M. Mazoyer, L. Roudart, Histoire des agricultures du monde. Du neolitique a la crise 
contemporaine, Editions du Seuil, 2002, p.15. 

gospodărie era agricultor se aflau în sărăcie. În 1998, ponderea săracilor în 
rândul acestei categorii de gospodării a crescut la 57,4%.”53 

Sărăcia ruralilor este, din perspectiva experților FAO citați anterior, o problemă 
mondială şi un simptom al crizei agriculturii lumii la ora actuală; ei vorbesc de 
“criza țărănimii sub-echipate şi slab performante”, care la rândul ei stă la 
originea “valului crescând de sărăcie rurală şi urbană care face imposibilă 
dezvoltarea ţărilor agricole sărace. Astăzi sistemul agricol şi alimentar mondial 
este caracterizat de coexistența practicării unor sisteme agrare inegale ca 
echipamente şi productivitate. “De o parte un număr redus de exploataţii şi de 
regiuni ale lumii acumulează tot mai mult capital, concentrând culturile şi 
speciile cele mai productive şi cucerind fără oprire noi pieţe; de cealaltă parte, 
regiunile cele mai întinse şi majoritatea ţărănimii lumii se afundă în criză şi 
mizerie, până la excludere.”5+ Ei avertizează, mai mult că de soluționarea 
acestei crize depinde profilul viitor al hărții dezvoltării lumii. “Această colosală 
distorsiune a sistemului agricol şi alimentar mondial — scriau în 2002 Mazoyer 
şi Roudart, stă la baza enormelor inegalităţi de venit şi de dezvoltare care există 
între ţări. Şi dacă lumea este lăsată să devieze după o lege de dezvoltare atât de 
violent contradictorie, înseamnă că lumea care se apropie va semăna mai mult 
cu un arhipelag de insule de prosperitate, bine protejate, dispersate într-un 
ocean de mizerie, decât cu un univers de propsperitate care cucereşte progresiv, 
absorbindu-le, porțiunile reziduale de sărăcie.”55 

Analiza variabilelor de sistem mondial care provoacă sărăcia rurală nu scuză 
deficiențele de politică agrară şi rurală ale guvernărilor postdecembriste care s- 
au succedat în România. Acestea au beneficiat în tot acest timp de programe de 
asistență atât din partea Uniunii Europene, cât şi din partea Băncii Mondiale, 
de fonduri pentru dezvoltarea producției agricole, a exploataţiilor, a 
infrastructurilor şi echipamemntelor, pentru dezvoltare durabilă în mediul 
rural: programe pentru aplicarea reformei în agricultură şi industria 
alimentară, orientarea agriculturii româneşti spre economia de piaţă, alinierea 


standardelor pentru producția alimentară cu cele din UE, adoptarea aquis-ului 


pg A 


“România socială. Revistăde cultură şi analiză socială”, nr. 2/2001, p. 48-49. 

5 M. Mazoyer, L. Roudart, Histoire des agricultures du monde. Du neolitique a la crise contemporaine, 
Editions du Seuil, 2002, p.655. 

55 ibidem, p. 656. 

comunitar în domeniul agriculturii şi alimentaţiei - din finanțare PHARE; de 
crearea de locuri de muncă în rural (“Programul pentru politica regională şi 
coeziune 1999-2000, Programul “Pregătirea profesională a şomerilor” pentru 
zonele defavorizate, Programul “Fondul român de dezvoltare socială” pentru 
grupuri dezavantajate din mediul rural), din 1998 se derulează “Programul 
național pentru atragerea şi stabilirea în mediul rural a specialiştilor tineri”; în 
1998-2001 a fost finanțat de către Programul Naţiunilor Unite pentru 
Dezvoltare un program de “Consolidare a rolului economic al femeii în mediul 
rural” etc. iar din 2000 se derulează programul SAPARDS56, precum şi ISPA, care 
finanţează programe pentru infrastructură, protecției mediului şi 
transporturi”. 

Din păcate implementarea acestor programe nu a produs efecte vizibile majore. 
Utilizarea fondurilor europene a fost implicată în scandaluri de corupţie ; 
pentru măsura 1.1. a programului au fost depuse un număr mic de proiecte 
eligibile, ca urmare a existenței unor condiții şi criterii greu de îndeplinit de 
către producători. 

În scandaluri de corupţie au fost implicate şi alte fonduri pentru dezvoltarea 
agriculturii. Fostul ministru al agriculturii loan Mureşan a fost chemat de către 
procurorii anticorupţie de mai multe ori în anul 2003 pentru justificarea 
modului cum s-au cheltuit peste 28 miliarde lei - “fond de 
contrapartidăconstituit din contravaloare în lei a unui ajutor nerambursabil 
primit din partea Guvernului Statelor Unite ale Americii” prin Agenţia de 
Dezvoltare Internaţională (USAID) precum şi pentru “vânzarea pachetului de 
acțiuni unor societăți agricole la un preț subevaluat” şi pentru “luare de mită, 
constând din primirea, prin intermediul altor persoane, a unor sume de bani 
pentru a dispune acordarea cu prioritate a unor prime de export grâu şi 
porumb şi pentru achiziționarea de produse agricole conform legiOUG nr 
31/1999 şi Legii 165/1998.5% 


56 V, prezentare mai completă în A. Popescu, Dezvoltarea rurală, Ed. Universitară 

5 y, de asemenea documentul “2003- Regular Report on Romania's progress towards accession”, consultat 
de noi în luna noembrie în pagina oficială a Ministerului Integrării www.mie.ro. 

58 Gabriela Artene, Premieră politico-judiciară. Fostul ministru loan Mureşan, dat în consemn la frontieră, 
în “Naţional”, joi 20 nov. 2003, p. 4. 

* Ibidem. 


47 


În ciuda a ceea ce se raportează oficial, populaţia rurală se zbate într-o sărăcie 
comparabilă probabil cu a multor țări din Africa, care la rândul ei duce la o 
lipsă de inițiativă, prăbuşire generală a vieţii în subculturi, prăbuşire spirituală, 
alcoolism, infracționalitate etc.etc.. Cum spunea recent un analist, “pe 
guvernanți îi satisface doar faptul că se manifestă o tendință de reducere a 
numărului de săraci, fără să ia în calcul faptul că procentul de 29 % arată, în 
fond, cât de redus este nivelul de trai în România anului 2003. ...Priviți-l pe 
țăranul de la câmpie încă încălțat în opinci, care se înhamă la plug alături de 
măgari şi poate îmi veți da dreptate. Cu pensia de la colectiv, în cele mai multe 
cazuri sub 600.000 de lei pe lună de persoană, sărăcia truditorului de pământ 
poate fi uşor comparată cu sărăcia severă a altor oameni din diverse zone ale 
lumii.”60 Satele ne-electrificate ale României sunt o realitate nu de ev mediu sau 
de secol al XIX-lea, ci chiar a mileniului trei: 203 localități complet 


neelectrificate, 93.613 gospodării în 2571 de localităţi (în anul 2002)61. 


Securitatea alimentară națională 

Securitatea alimentară constituie “un drept al omului 
imprescriptibil şi trebuie să fie de aceea un imperativ public categoric”62, 
consideră experţii FAO. Organismele internaţionale definesc acest concept 
drept “accesul tuturor oamenilor la hrana de care au nevoie.” Observăm 
prin urmare că definiţia dată de forurile mondiale are un conţinut moral, 
atribuind guvernanţilor responsabilităţi majore în soluţionarea problemei 
securităţii alimentare, în plan naţional dar şi ca problemă globală. Vizitând 
SUA pe 13 mai 1981 Papa Ioan Paul al II-lea, unul dintre cei mai mari 
apărători contemporani ai drepturilor omului, şi-a uimit auditoriul prin 
critica adusă modului de viaţă american - orientat de valori materialiste, 
egoiste, de scepticism religios - şi totodată prin recomandarea de a-şi 
împărţi bogăţia cu ţările lumii a treia. Fără prea mult succes, pentru că 
acest lucru nu s-a întâmplat, problema “foamei lumii a treia” rămânând în 
© Eliade Bălan, O sărăcie obişnuită, în România liberă, joi, 6 nov. 2003, p. 24. 
6l Date publicate de cotidianul România liberă de sâmbătă, 27 septembrie, 2003, sub titlul “Cheltuielile 
pentru electrificarea zonelor rurale vor fi recuperate în circa 15 ani”. 
%M. Mazoyer, L. Roudart, Histoire des agricultures du monde. Du neolitique a la crise contemporaine, 


Editions du Seuil, 2002, p.561. 
6 L, Zahiu s.al, Structurile agrare şi viitorul politicilor agricole, Ed. Economică, Bucureşti, 2003, p. 11. 

continuare una dintre cele mai grave pe agenda “globală” şi una dintre 
cele mai ruşinoase pentru epoca celor mai avansate descoperiri ştiinţifice; 
mai mult, deţinătorii monopolului într-unul sau altul dintre domeniile 
producţiei agroalimentare, ai unei poziţii dominante pe piaţa unui produs 
“pot utiliza mijloacele de gestiune a comerţului exterior şi a stocurilor în 
scopuri speculative, sau chiar pentru a exercita presiuni politice asupra 
ţărilor importatoare ale acelui bun alimentar esenţial.”64+ Ceea ce evident, 
“nu are nimic de-a face cu o politică economică”, ci cu unul dintre 
mecanismele cele mai primitive de a abuza de putere în relaţiile dintre 
state. 

Se poate vorbi despre o veritabilă “armă alimentară” în legătură cu 
această “putere mortală pe care una sau mai multe ţări exportatoare de 
cereale o pot avea prin punerea sub embargo şi deci prin condamnarea la 
foamete o ţară importatoare mult prea dependentă”s5. 

De aceea securitatea alimentară naţională a constituit principalul 
obiectiv de politică agrară pentru ţările dezvoltate, într-o primă etapă, şi 
constituie principalul argument al intervenţiei statului pentru susţinerea 
agriculturii, întrucât “statul, ca exponent al puterii şi voinţei publice şi, în 
virtutea atribuţiilor sale generale, trebuie să se îngrijească atât de bunul 
mers al economiei, dar şi de securitatea alimentară a populaţiei, condiţie 
ce determină nemijlocit şi independenţa politică şi economică.(...). În fapt, 
agricultura, cum spunea Coulomb, în 1994, este, prin excelenţă “o afacere 
de stat”.”66 

Politica Agricolă Comună din UE a avut încă de la începuturile 
aplicării sale, din 1962, o asemenea orientare: “ţările europene 
comunitare au susţinut cu prioritate sectorul agricol. Astfel, din bugetul 
UE, mai mult de jumătate se repartizează PAC, iar din numărul total al 
produselor agricole realizate, 90% sunt supuse intervenţiei. Pârghiile de 
transmitere a fondurilor (ajutoarelor), sunt de natură economică sau 


financiară şi extrem de complexe. Acestea au avut ca beneficiar, cu 


& M. Mazoyer, L. Roudart, Histoire des agricultures du monde. Du neolitique a la crise contemporaine, 
Editions du Seuil, 2002, p.565. 

65 M. Mazoyer, L. Roudart, op.cit., p.565-566. 

66 G, Popescu, op.cit, p. 215. 

preponderență, producătorul agricol, indiferent de mărimea sau natura 
acestuia şi nu consumatorul final. Costurile unei astfel de politici au fost 
enorme. Nici un alt sector din economia acestor ţări nu s-a bucurat de o 
asemenea atenţie. Dar ce contau toate aceste eforturi, când unul din 
obiectivele centrale PAC, respectiv garantarea securităţii agro-alimentare, 
a fost îndeplinit. Pentru prima dată în istorie, o parte din ţările vest- 
europene, cu deosebire Germania şi cele din centrul şi nordul 
continentului, au scăpat de coşmarul crizei alimentare, deosebit de 
prezentă în prima jumătate a acestui secol.”57 

Securitatea alimentară națională constituie totodată şi un indicator al 
eficienţei sectorului agroalimentar. “Altfel spus, agricultura, prin producția sa, 
este eficientă atunci când pune la dispoziția consumatorilor hrana de care 
aceştia au nevoie, din punct de vedere cantitativ, calitativ şi sortimental.”68 

România perioadei de tranziție ajunge deja tributară importurilor, pentru 
că, în ciuda potenţialului său agricol, “producţia agricolă internă nu poate 
asigura securitatea alimentară națională”. 

Una dintre cele mai expresive analize a sărăciei aparține Sfântului Vasile 
cel Mare, fondatorul asistenţei sociale, care a numit foamea drept “cea mai 
grozavă dintre mizerii”. Căci “ce este mai trist decât foamea? Este cea mai 
grozavă dintre toate mizeriile omeneşti; cea mai înfricoşată dintre toate bolile; 
cea mai crudă dintre toate morțile (...)foamea este un lung martir, o durere 
prelungită, o moarte totdeauna prezentă ce întârzie totdeauna a da ultima 
lovitură. Ea sleieşte sângele, stinge căldura naturală, consumă sănătatea, 
minează puțin câte puţin forțele. (...)Genunchii tremurând nu se mişcă decât cu 
greutate; vocea slăbeşte; ochii scorburoşi şi înfundațţi în orbita lor seamănă cu 
o nucă veştejită(...)corpul nu mai este decât un schelet ale cărui oase se pot 
număra. Cel ce întâlneşte un om într-o stare atât de vrednică de milă şi care 
trece fără a fi mişcat, de câtă cruzime nu este el vinovat? Oare nu trebuie el a fi 
numărat între fiarele sălbatice, privit ca un scelerat şi un asasin? Da! Cel ce nu 


remediază, cât poate, o nenorocire atât de grozavă, ar putea fi condamnat ca un 


S Ibidem, p. 216. 
& G. Popescu, Probleme de politică agrară, Ed. ASE, Bucureşti, 2001, p. 214. 
© G, Popescu, 2001, p. 39. 

omucid.”70 Într-o asemenea viziune trebuie judecată neimplicarea statului în 
problema securității naționale alimentare. La publicarea raportului de țară pe 
anul 2003 guvernanţii s-au bucurat, cum s-a exprimat atunci un editorialist, 
de “mărimea mai mică a sărăciei”71. Spectrul “cotidian” al sărăciei conferă însă 
fenomenului dimensiuni pe care cifrele mai degrabă le ascund. “Dacă un singur 
om este sărac, sărăcia este pentru el o constantă [...)”72 — pe fiecare sărac în 
parte -— care e în continuare sărac, în pofida oricărui raport, nu-l ajută cifrele 
care arată că sărăcia per total a mai scăzut. 

În septembrie 2003, cu prilejul stabilirii — de către Oficiul de stat pentru 
Probleme Speciale — a rațiilor de alimente ale românilor în caz de război, s-a 
constatat că românii consumă deja sub aceste rațţii! Astfel, în cazul cărnii, în 
caz de război, “rația prevăzută este de 532 de grame pe săptămână pentru 
fiecare persoană şi 210 grame pentru preparatele din carne. Într-un semestru, 
consumul raționalizat ar fi de circa 13, 832 de kg de carne şi 5,460 kg de 
preparate din carne, adică 19,292 kg în total. Culmea este că în primul 
semestru al anului trecut consumul mediu de carne şi preparate din carne s-a 
ridicat, potrivit datelor oficiale ale Ministerului Agriculturii, la 18,5 kg pe cap de 
locuitor, deci cu mult sub rația prevăzută în caz de război de guvernanti.” Cu 
alte cuvinte, românii “suferă de foame mai rău decât în cazuri de 
război”73.Alimentația săracă este cauza directă a re-apariției în România în 
această perioadă a unor boli despre care se credea că au fost de multă vreme 
eradicate: diferite forme de TBC, pelagra (au fost semnalate cazuri de pelagră în 
acest an în sate de lângă Bucureşti precum Buda, Domneşti, Singureni — 


pelagra nemaifiind semnalată în țara noastră din 196474). 


70 Sf, Vasile cel Mare, Cea mai grozavă dintre mizerii, în “Vestitorul Ortodoxiei”, An IX, nr. 180, 15-31 
mai 1997, p. 1. 

74 “Naţional”, “Mărimea mai mică a sărăciei”, Naţional, An VII, nr. 2072, miercuri, 5 nov. 2003, p.1. 

72 ibidem. 

13: T, Georgescu, Legile europene privind alimentația rațională conțin sistemul nutrițional descris de 
prof.dr.lulian Mincu, în România liberă, vineri, 31 oct. 2003, p. 9. 

74 Cf. art.cit. nota anterioară, în loc.cit. 

De la cercetare la acţiune. Pentru un sistem de îmbunătăţire a stocurilor 
de cunoaştere în rural. Reţea de centre de diseminare a informaţiei pentru 
mediul rural 

Ce fac sau nu fac guvernanţii, ministerul de resort, Agenţia Naţională de 
Consultanţă Agricolă ANCA şi filialele județene AJCA respectiv locale ALCA... 
După cum rezultă din rapoartele pe care anual le întocmesc, aceste instituții 
par a avea o activitate foarte bogată. Discursurile oficiale par şi ele pline de 
bune intenţii: agricultura trebuie susținută, finanțată, zonele rurale trebuie 
protejate, aşa cum se întâmplă şi în statele dezvoltate... « Pentru sprijinirea 
directă a producţiei agricole şi alimentare, prin bugetul Ministerului 
Agriculturii, Alimentaţiei şi Pădurilor s-au acordat, în anii 2001-2002, peste 
20.000 miliarde de lei, sub formă de prime şi subvenţii — se adresa ministrul 
Agriculturii Ilie Sârbu în cuvântarea sa « Către toți locuitorii satelor, către toți 
lucrătorii din agricultură, industria alimentară şi silvicultură » la sfârşitul lui 
2002. Importante fonduri au fost puse la dispoziția agricultorilor din surse 
externe, cea mai importantă realizare constituind-o acreditarea Agenţiei Sapard, 
în cadrul căreia a început derularea unor importante programe de susținere a 
dezvoltării complexe a mediului rural.» Şi, în acelaşi ton, la prezentarea 
bilanţului Agenţiei SAPARD pe anul 2002 : «S-a reuşit formarea unei echipe, 
atât la centru, cât şi la nivelul celor opt birouri regionale, capabile să lucreze, să 
verifice şi să avizeze proiecte, să realizeze de fapt acele performanţe pe care o 
țară întreagă le aştepta de la noi.(...) Cei care au ştiut să întocmească 
documentațţiile corect, să se mobilizeze la timp sunt astăzi beneficiarii sumelor 
solicitate». 

Bilanțul pe care-l sărbătorea ministrul se referea de fapt la doar 8 proiecte 
aprobate din 12 depuse pentru măsura 1.1. — « Îmbunătăţirea prelucrării şi 
marketingul produselor agricole şi piscicole », cele mai multe proiecte depuse şi 
aprobate (177, respectiv 146) fiind de domeniul măsurii 2.1. (Dezvoltarea şi 
îmbunătățirea infrastructurii rurale), unde a fost mai uşor de găsit fondurile 
necesare co-finațării proiectelor - din bugetele locale. Astfel că realitatea 
contrazice puternic spusele ministrului Sârbu. De altfel, la conferința Ligii 
Asociaţiilor Producătorilor Agricoli din România din 2002, producătorii s-au 


plâns tocmai de lipsa de accesibilitate a fondurilor SAPARD, care, datorită 


52 


condițiilor de eligibilitate, ar fi mai degrabă « pentru UE şi nu pentru România, 
pentru agricultorii români, care sunt în această perioadă şi după doi ani de 
secetă şi alte calamități complet decapitalizați», spunea atunci preşedintele 
Ligii, Adrian Rădulescu, referindu-se la faptul că fondurile se acordă ca parte 
din valoarea proiectului, cealaltă parte(50 %) trebuind să o asigure beneficiarul 
proiectului, din resurse proprii. 

Specialiştii în domeniul politicilor agrare au recomandat derularea unor « studii 
prealabile fundamentate pentru ca sectoarele vizate să poată absorbi fondurile » 
şi au evidențiat dificultăţile în accesarea fondurilor SAPARD: 

« - procedurile extrem de complicate pe care trebuie să le urmeze solicitantul de 
ajutor financiar nerambursabil ; 

- lipsa de pregătire a solicitanţilor în domeniile respective, fiiind necesare 
cunoştinţe tehnice, economico-financiare şi manageriale substanțiale pentru 
elaborarea planurilor de afaceri ; 

- deficiența în pregătirea economico-financiară a specialiştilor care oferă 
consultanţă şi / sau decid eligibilitatea şi selecția proiectelor SAPARD ; 

- (...) exigenţele mari privind performanţa financiară pot fi impedimente 
importante în accesul agenţilor economici din mediul rural (...) ; 

- sistemul stabilit de evaluare a proiectelor este deosebit de restrictiv şi în 
anumite privințe predomină evaluarea valorică formală a rezultatelor financiare, 
fără a se avea în vedere o serie de condiţii ce țin de specificul tehnologiilor de 
producție, de oferta agricolă națională şi de alte criterii locale; 

- documentaţia necesară pentru accesul la fondurile SAPARD este greu de 
realizat în condiţiile unei slabe receptivități a unor instituții publice şi a 
îndrumării nesatisfăcătorare a agenților economici care solicită fonduri »75. 

A fost creată o agenţie cu opt birouri regionale SAPARD, dar, între cei care dețin 
fondurile şi cei care au nevoie de ele, între cei care dețin informațiile şi cei care 
au nevoie de ele există o ruptură imensă, în general, între cei care gândesc 
reforma şi cei la care se referă şi se aplică reforma, nu există dialog. Această 
prăpastie ne trimite direct la explicația pe care o aducea Spiru Haret eşecului 
reformelor în societatea românească de acum 100 de ani: acest eşec ţine de 


calitatea agenților reformatori. Atunci când trebuie pusă în faptă, orice reformă 


75 L, Zahiu, et.al. op.cit., p. 384. 

întâmpină această problemă, a agenților reformatori. Calitatea acestor agenți 
poate fi decisivă pentru soarta reformelor. Un proiect de transformare socială 
strălucit poate eşua la acest nivel, al agenţilor chemați s-o concretizeze : « în 
ceea ce priveşte personalul chemat să aplice în mod efectiv reformele », « acesta 
nu se poate forma numai în câteva zile (...)” Reformele eşuaseră pentru că nu a 
existat “o relațiune intimă, constantă şi activă între cei care dau impulsia şi cei 
care trebuiau să o primească”. Acest agent executiv local care se interpunea 
între factorul inițiator de program cultural şi păturile de jos era constituit, în 
viziunea lui Haret (ca şi în concepţia lui Simion Mehedinţi), de învăţători şi de 
preoți, aceştia fiind o prezență permanentă în mediul de transformat şi totodată 
un model viu pentru întreaga comunitate. Proiectul interbelic gustian 
intervenea, într-o perfectă continuitate cu viziunea haretistă, tocmai la acest 
nivel: politicianiştii, juriştii, agronomii, medicii, sociologii — specialiştii în 
general trebuie să “coboare” pe “pământ” atât pentru a gândi reforma, cât şi 
pentru a o aplica. 

Despre calitatea agenților reformatori din România vorbeşte de asemenea 
raportul Organismului European de Luptă Antifraudă: nivelul cazurilor 
raportate de fraudă din dosarele care se referă la fonduri europene oferite 
statelor candidate este pentru România mai mare decât al celorlalte state 
candidate.76 Corupţia deține probabil ponderea cea mai mare din totalul 
factorilor care au dus la acest rezultat - avem în continuare o agricultură 
nerentabilă, de subzistență, în ciuda faptului că s-au alocat pentru România 
fonduri de preaderare mult mai mari decât în statele vecine candidate. 

Există însă şi un alt aspect care trebuie menţionat, relevat de curând de 
altfel în dezbaterea publică: absența unor parteneriate public-privat, care 
constituie de altfel în opinia preşedintelui Consiliului Naţional al IMM-urilor şi 
principala cauza a absorbției slabe de către România a Fonurilor europene. 
«Dacă până acum România nu a fost în stare să absoarbă fondurile alocate de 
Uniunea Europeană a fost din cauză că până acum nu s-au promovat 


parteneriatele public - privat, singurele în măsură să asigure o gestionare 


76 R, Rotaru Ştefan, Fraude cu banii UE. România, în fruntea “Listei Ruşinii” elaborate de OLAF, în 
România Liberă, joi, 4 dec. 2003, p. 1, articol din care mai reținem că, “privitor la utilizarea fondurilor 
europene pentru aderare (PHARE, ISPA, SAPARD) OLAF a primit acuzații de corupție în procedurile de 
lansare a ofertelor şi aplicării corecte a regulilor în materie de achiziție. Într-un grafic al evaluărilor şi 
anchetelor realizate de OLAF pe țară şi pe sectoare (agricultură, trafic cu țigări şi precursori ai drogurilor)” 

eficientă a acestor bani »77, a afirmat preşedintele Consiliului Naţional al IMM- 
urilor. 

Absența unor structuri asociative este şi cauza slabei absorbții a 
fondurilor europene în agricultură. Aşa cum rezultă din prezentarea 
diversităţii modelelor de cooperare agricolă în state membre UE, dar şi în 
Japonia, SUA, cooperativele au adesea o implicare mai largă decât ar lăsa 
să se întrevadă scopul lor economic, constituind adevărate centre de 
sprijin în viaţa mai largă a comunităţii, unele dintre ele având chiar 
explicit definite scopuri social-culturale în comunitate (cum este cazul 
cooperaţiei japoneze, italiene etc.) 

Dezvoltarea unor structuri asociative care să lege dezvoltarea unei agriculturi 
competitive şi dezvoltarea de ansamblu a mediului rural ar trebui să constituie 
o prioritate pentru însăşi integrarea europeană a României, 93,7% din teritoriul 
său fiind constituit de spațiul rural. “Va face față România, alături de celelalte 
țări europene, campaniei de “renovare”, de revitalizare a lumii rurale? Pentru că 
dezvoltarea țării noastre este determinată de lumea satului”78 — se întreabă 
specialiştii în economie şi dezvoltare rurală. Pe lângă crearea unor structuri, 
programe şi strategii guvernamentale consacrate dezvoltării rurale, revitalizarea 
lumii rurale depinde de capacitatea de antrena prin structuri asociative însăşi 
comunităţile rurale în aceste procese de reformă. Promovarea unei Legi a 
Asociaţiilor Comunitare este singura cale viabilă de revitalizare a lumii rurale, 
sinteză a unor tradiții recunoscute mondial de intervenţie în rural (cercetare- 
acțiune), susținută şi de concepţia dezvoltării ascendente (de jos în sus), a 


dezvoltării locale în ţările occidentale în ultimele decenii. 


7 citat în “România nu a absorbit fondurile UE din cauză că nu există parteneriate public-privat”, România 
liberă, joi 4 decembrie 2003, p.2. 

75 Dr. Mircea Goian, Cuvânt preliminariu la lucrarea P.I. Otiman, Dezvoltarea rurală în România, Ed. 
Agroprint, Timişoara, 1997, p. 11-12. 

Specificul cunoaşterii antropologice 

Antropologia este o ştiinţă comparativă şi generalizantă. Proiectul 
principal al antropologiei: cunoaşterea culturilor în marea lor diversitate - 
pentru a ajunge la teorii despre ceea ce este specific tuturor societăților 
omeneşti, ceea ce este specific “umanității omului”. 

Omul este singura ființă care are puterea de a simboliza. 

O plantă, o pasăre etc. are semnificaţii diferite în culturi diferite, însă 
atribuirea de semnificații unui lucru din natură este specific omului. 

Ca reflecţie asupra ceea ce este definitoriu umanității omului 
antropologia a existat dintotdeauna. Dar de ce a fost posibilă apariția unei 
discipline ştiinţifice precum antropologia culturală abia după marile descoperiri 
geografice: Omenirea ia notă de existența sa ca întreg. 

Ce înseamnă cunoaşterea omenirii “ca întreg”: omenirea nu a fost 
percepută ca întreg de la începutul acestui proces de constituire a imaginii de 
sine a omenirii, ci, sub influenţa filosofiei luminilor, omenirea a fost percepută 
inițial dihotomic: existau două istorii, discontinui ale omenirii, primitivi — 
civilizaţi, radical diferiți. “În fapt, - cum spune Gerard Lenclud, CNRS, Paris — 
antropologia a apărut ca urmare a descoperirii de către europeni a unei omeniri 
exotice şi din încercările specifice secolului Luminilor de a justifica rațional 
discontinuităţile culturale. Oricât de divergente au putut fi explicaţiile avansate, 
acestea aveau în comun faptul că ordonau diversitatea societăţilor omeneşti 
opunând lumea civilizată, rezervată istoricului, lumii sălbatice, supusă 
curiozității etnologului.”(Istorie şi antropologie, în “Dicţionar...”, p. 345). 

Treptat, însă “antropologia a repudiat, cel puţin în plan teoretic, vechile 
sale concepții referitoare la “marea împărțire” (J. Goody) în societăți primitive şi 
societăți civilizate.”(Lenclud, ibidem, 346). 

Antropologia se ocupă de studierea diversităţii culturale pentru a ajunge 
la o teorie a umanităţii ca întreg. Dar cum pot fi cunoscute alte culturi? Care 
sunt principiile cunoaşterii antropologice, regulile de inserare a antropologului 
într-o altă cultură decât a sa, metodele de cercetare, de ce antropologia are ca 
metodă etalon observația participantă? 

Cunoaşterea  antropologică are ca punct de pornire „mirarea 


antropologică”, curiozitatea față de o altă cultură, față de un alt mod de viață 

decât cel propriu cercetătorului. Primele date despre alte culturi nu aparțin 
unor antropologi, ci unor misionari sau călători, ale căror jurnale de călătorie 
ajung să fie citite de savanții „de cabinet” din metropolă; apare ideea 
organizării de muzee, având drept scop înregistrarea - mai precisă decât o 
făceau amatorii — a faptelor şi obiectelor culturale ale arhaicilor („primitivilor”). 
Clyde Kluckhohn a avut ocazia să cunoască de tânăr limba şi obiceiurile 
indienilor navaho, fiind trimis de părinţi la o fermă din New Mexico, în 
vecinătatea unei rezervații. După ce studiază la Viena - prilej cu care 
descoperă psihanaliza - întors în SUA, va face o strălucită carieră universitară 
la Harvard. În perioada 1936-1948 Kluckhohn inițiază un teren antropologic 
de tip nou: pe termen lung, intensiv, interdisciplinar la care participă nu doar 
antropologi, ci şi psihologi clinicieni, alți specialişti din ştiinţele socioumane; 
interesant de menţionat, în treacăt, exact în aceeaşi perioadă se derulau în 
România terenuri după o metodologie asemănătoare în cadrul Şcolii lui 
Dimitrie Gusti; Kluckhohn va studia chiar comunităţile navaho, ajungând 
autor al unor lucrări bazate pe acest tip de cunoaştere directă: Navaho 
Witchcraft! 1944), The Navaho Individual and his Developement 1947), Navaho 
Classification and His Development (1938), Navaho Chant Practice (1940). 

Dacă primii antropologi erau antropologi de cabinet, ulterior 
antropologia va deveni fundamental o disciplină de teren. A defini terenul 
antropologic este însă dificil, întrucât există probabil tot atâtea forme câți 
antropologi, proiecte sau contexte în care au fost inițiate cercetări 
antropologice de teren. De exemplu: în 1970 Jean Briggs petrece 17 luni cu un 
grup de inuiți din Canada, departe de civilizație, în condiţii de izolare şi 
dependenţă totală de grup, în 1991 M. Young şi-a făcut terenul în cadrul 
poliției din Newcastle, M. Carrithers a stat trei ani în Sri Lanka etc. Deci cum 


ar trebui să fie un teren antropologic? 

Primele îndrumări pentru derularea unui teren în vederea studierii unei 
alte culturi decât cea proprie apar la începutul secolului al XIX-lea. Unul 
dintre primele astfel de ghiduri de anchetă datează din 1800 : „Considerations 
sur les methodes a suivre dans l'observation des peuples sauvages”; în 1839 
Societatea Etnologică din Paris publică „Instructions generales adresee aux 
voyageurs”. 

Antropologul britanic de origine poloneză Bronislaw Malinowski este 
considerat fondator al antropologiei moderne de teren. În 1920 el a publicat 
cunoscuta lucrare Argonauţii din Pacificul de Vest, în care prezintă cultura 
argonauților dar îşi prezintă şi propriul său teren, experiența sa directă în 
mijlocul acestora, dificultățile de a interacționa, de a se integra şi de a trăi 
printre membrii altei culturi, străină de a sa. Definitorie pentru ceea ce este 
„terenul” antropologic ar fi prin urmare această experiență directă a 
antropologului în mijlocul celor studiați: teren şi observaţie participantă ar 
putea fi considerate sinonime. Antropologul petrece mai mult timp (adesea ani, 
uneori cu întreruperi) în cultura pe care intenționează să o înțeleagă, învață 
limba nativilor, învață să trăiască printre ei, înregistrează orice document 
despre orice aspect al vieţii lor. Participarea la viața comunităţii studiate este o 
dimensiune definitorie pentru modul antropologic de a cunoaşte o altă cultură, 
diferită de cea a antropologului, implicând o formă superioară de observaţie, 
cunoaşterea directă. Cu cât se integrează mai bine în cultura studiată, cu atât 
o înțelege mai bine. Antropologul „învaţă” cultura studiată, devine de fapt un 
membru al ei. Întors din teren el reflectează asupra materialului înregistrat şi 
elaborează o interpretare despre cultura pe care a observat-o, uneori revine pe 
teren, publică mai multe studii său despre terenul său, despre problemele şi 
întrebările de natură teoretică, metodologică, etc. despre provocările pe care le- 
a ridicat acel teren sau acea cultură față de teoriile deja constituite în 
antropologia culturală. În urma acestei reflecţii antropologul poate să propună 
noi ipoteze, noi teorii, noi cercetări de teren. De exemplu, dacă anchetele de 
teren indică o simplificare sau degradare extremă a ritualurilor sau un „declin 
al sărbătorii” (cum spunea V. Băncilă în anii ,30 ai secolului al XX-lea), 
strategia noastră teoretică şi metodologică trebuie schimbată. Fie, din punct 


de vedere metodologic, în strategia noastră de organizare a terenului 

antropologic, de derulare a anchetei, ne oprim asupra acelor părți sau 
secvenţe ritualice sau ale sărbătorii care se păstrează „cu încăpățânare” şi 
încercăm să identificăm printr-un demers de „arheologie socială” ce anume 
„lipseşte” din complexitatea pe care a avut-o cândva sărbătoarea şi ce a 
condus la această disoluţie a ritualului, obiceiului, sărbătorii etc. Fie, din 
punct de vedere teoretic, încercăm o redefinire a sărbătorii şi a respectului 
sărbătorii, cum a şi făcut de altfel filosoful sărbătorii V. Băncilă, în a cărui 
viziune respectul sărbătorii trebuie văzut ca un indicator al puterii de a da 
valoare timpului, de a-i acorda semnificații înrădăcinate într-o tradiție a 
experienței timpului (documentul - pentru antropolog - care sintetizează 
această experiență este calendarul). Din această perspectivă problema 
disoluției sau declinului sărbătorii care debutează probabil odată cu 
modernitatea şi se accentuează în societățile contemporane are conotaţii mult 
mai grave: simplificarea sărbătorii aduce atingere trăirii vieții cu sens, omul 
modern experiază absurdul, lipsa de sens a vieții, sinuciderile sau 
comportamentele cu tensă suicidară cresc. Este o criză cu implicaţii mult mai 
profunde: sărbătoarea nu înseamnă numai timp liber sau timp în care nu 
lucrează şi se poate odihni, ci este un timp cu un sens special, omul se 
odihneşte într-adevăr în timpul sărbătorii, dar a uitat sensul acestui repaos: el 
ar trebui să facă asta pentru că aşa a procedat „la început” divinitatea. După 
ce a creat lumea, cerul, pământul toate viețuitoarele, s-a odihnit Dumnezeu de 


toate lucrurile sale, pe care le-a făcut. 

PARTEA A II-A 
TEME PRIVILEGIATE ALE  ANTROPOLOGIEI CULTURALE ŞI 


SOCIALE: RELIGIA, MITUL ŞI RITUL, SISTEMELE DE 
INTERDICȚII(TABUURILE), FAMILIA, RUDENIA 

RELIGIA 
RELIGIE (I) * De la Spencer la Durkheim 


Totemul apare legat de credinţa într-un strămoş comun al grupului. 


H. Spencer: venerarea strămoşilor trebuie considerată prima sursă şi 


originea religiei. 

Tabu-ul se referă la distincţii între regimuri ontologic distincte ale 
realului - sacru / profan. 

- Or, o bună parte a interpretărilor date religiei se bazează pe această 
distincție sacru - profan şi pe ideea că tot ce ţine de raportul omului cu sacrul 
intră în sfera religiei. 

- Alte căi de definire a religiei au în vedere: “credinţa în ființe spirituale” 
act de credință 

Ştiinţa religiilor este mai veche şi mai amplă decât cercetările 
propriu-zis antropologice 

Antichitate-— o mare cantitate de date referitoare la faptele 
religioase ale grecilor, romanilor + popoarelor cu care aceştia au venit în 
contact. 

+ o primă încercare de comparaţie şi sistematizare. 

În afară de Homer şi Hesiod — la greci, v. şi Diogene Laertios îi atribuie 
lui Teofast (320 ă.H.) o “Istorie a lucrurilor divine” 

Apar şi interpretările psihologice — sociologice -— filosofice ale religiei. 

Protagoras în dialogul Protagoras al lui Platon spune despre omul 
religios: “omul participant la demnitate (datorită întrudirii cu zeii) a fost 
singura dintre făpturi care i-a cinstit pe zei şi a început să le ridice altare şi 
statui”. 

Perioada patriotică + medievală nu cunoaşte studiul obiectiv al faptului 
religios, tocmai pentru că acesta presupune “o anumită distanțare față de” 
religie care să existe în acea perioadă. 

Totuşi, ceva se întâmplă ca urmare a călătoriilor întreprinse de 
Occidentali în țări din Orient care vin în contact astfel cu cultele populațiilor 
de aici. 

—— > relatările din călătoriile lu Marco Polo şi Giovanni di Monte 


Corvino în Extremul Orient şi a lui Jourdain de Severac în Persia. 

sec. 13 

Roger Bacon este primul care, analizând cultele religioase necreştine 
încearcă o clasificare şi o comparaţie a acestora cu cele occidentale. 
Aplecându-se asupra diversității acestora el va observa totodată o serie de 
elemente comune tuturor religiilor cunoscute atunci, atât la musulmani, cât şi 
la păgâni care venerează părți din natură, ca şi la creştini. Bacon va pune pe 
seama unor idei înnăscute omului. 

sec. 15-19 

Perioada descoperirilor geografice (începând c sec. XV se acumulează 
date, informaţii, materiale referitoare la credinţele religioase ale popoarelor 
colonizate) inaugurează o nouă etapă în studiul religiilor, care poate fi 
considerată încheiată odată cu apariția în secolul al 19-lea, a ştiinţei moderne 
a religiilor. 

Ştiinţa modernă a religiilor stă sub semnul unei duble emancipări: 

- față de filosofie, care punea în discuţie cu precădere valabilitatea 
faptului religios, 


- cât şi față de teologie, preocupată preponderent de argumentarea 


validității acestor fapte religioase . 
ştiinţă a religiilor 
1) tendinţa de a pozitiviza faptele religioase, descrierea lor ca fapte care 
observate şi explicate sau ale căror manifestări vizibile pot fi descrise şi 
explicate. 

2) tendința de a considera faptul religios ca fapt — cultural ca celelalte 
fapte culturale: limba, mitul, arta. 

Primele abordări ştiinţifice ale religiei sunt marcate de o serie de 
principii comune: 

— ideea că religia este un produs cultural, o creaţie a omului într-o 
anumită etapă a istoriei omenirii. Ştiinţa şi raţiunea nu păreau dispuse să 
accepte nici o realitate supranaturală. 

— schema pozitivistă de interpretare a religiei este una tipic evoluționistă 
la începutul său, premisa sa de bază fiind aceea că religia aparține unui stadiu 


primitiv, mitic, fabulatoriu al istoriei omenirii, de care aceasta se va emancipa 

ulterior, omenirea progresând permanent şi aceste sens această primă etapă a 
elaborărilor ştiinţifice asupra religiei. 

- obsesia originii religiei (spun M. Eliade, Marc Bloch) marcate de 
„„„„toate teoriile acestei etape caută un moment prim al apariției religiilor. 

Schema evolutivă aplicată atât istoriei culturii, cât şi religiei aparține lui 
H. Spencer. lată cele mai importante principii evoluționiste: 

- dezvoltarea societăţii se supune unei aceleaşi legi generale 

- evoluția presupune trecerea prin aceleaşi stadii 

- evoluția este lentă, dar constant progresivă. 

Aceeaşi schemă se aplică şi în ştiinţele naturii şi în cele ale societăţii şi 
lumii spiritului. 

În ciuda acestor principii dogmatice şi dovedite ulterior eronate, etapa 
evoluționistă a produs unele rezultate semnificative pentru problematizarea 
ulterioară a religiei de către ştiinţa religiei, inclusiv de către etnologie, 
antropologia culturală şi socială. 

MAX MÜLLER 1832-1900 este considerat întemeietor în ştiinţa 
modernă a religiilor. În 1897 pune bazele unei opere enciclopedice de texte 
religioase “The Sacred Books of the East”. Lucrarea sa “Mitologia comparată”, 
scrisă la numai 24 ani (1856) este considerată “actul de naştere a ştiinţei 
religiilor”. 

În concepţia sa, în om există un simţ al divinului şi ideea de infinitate. 
Omul nu se naşte cu acest simț, ci îl dobândeşte în contact cu realitatea 
sensibilă. 

El se ocupă îndeosebi de religiile vedică şi greacă. Omul atribuie prin 
limbaj calități lumii sensibile: strălucitorul, puternicul, apoi personifică şi 
atribuie aceste calități: cerul - considerat inițial locul infinitului, devine 
ulterior divinitatea etc. Şi el consideră, ca toţi evoluționiştii, că există o formă 
primitivă a religiei pe care o identifică în Vede unde există mai mulți zei, dar 
numai unul este considerat suprem etc. 

ANIMISMUL (E. B. TYLOR) “Primitive Culture” 2 vol. Londra, 1871 

animism = “credința în ființe spirituale”, cea mai rudimentară formă de 
religie. Omul descoperă în afara sa, un principiu de acțiune diferit de al său. 


Visul, transa, moartea — conduc la ideea de suflet = altceva decât corpul. 

ideea de spirite ale morților, benefice /primejdioase. 
Credinţa în spirite şi venerarea acestora 
ap. dif. forme de politeism în cadrul cărora, prin ierarhizarea multiplilor 


zeității se ajunge la monoteism 


relig. primitive ierarhizarea relig. superioare 
politeism divinităților momoteiste 


animismul este astăzi depăşit, deşi în vremea lui Tylor devenise un 
model de explicaţie pentru toate formele de religie cunoscute. 

Astăzi toate presupoziţiile sale sunt invalidate radical 

- credinţa în spirite nu este universală 

- monoteismul nu a ap. din politeism 

- există şi credința într-o putere supremă, credința într-o Fiinţă 
supremă. 

- chiar şi în culturile arhaice religia este un fenomen mai complex decât 
animismul. 

J.G. FRAZER considera că magia ar sta la originea religiilor 

“Creanga de aur” 2 vol. Londra 1890, a 3-a ed. = 12 vol 1907-1913. 

Magia este înrudită cu ştiinţa, căci presupune existența unor legi 

+ (opuse) religie pp existenţa spiritelor “capricioase” 

- atitudini identice ale vieţii psihice, ale intelectului uman 

- elaborează o lege care seamănă cu a lui Comte 

- omenirea trece de la magie la religie, apoi la ştiinţă 

Când magia devine ineficientă în a controla spiritele, se trece la religie. 

Hubert şi Mauss vor critica această teorie 

Nu s-au descoperit societăți care să nu fi avut vreodată religie, şi deci să 
fi avut într-o etapă anterioară doar magie — ele par să fi coexistat dintotdeauna 
ca “două componente străvechi ale viziunii omului asupra lumii”. 

Creanga de aur, deşi depăşită ca teorie este valabilă încă pentru colecția 
de fapte asupra religiei primitive 

E. DURKHEIM interpretarea sociologică a religiei 

Depăşirea problemei originii a dus la un real progres în cunoaşterea 


religiei. 

“Nu există un moment anume în care să fi apărut religia; aşadar 
problema religiei nu trebuie să fie pusă în sensul unui început absolut” 
(Formele elementare ale vieții religioase, 1912) 

Există o formă considerată cea mai simplă a religiei, cea totemică. 

Definiția religiei: definițiile anterioare se bazau pe noțiunea de 
supranatural, “adevăr ocult”. 

Definiția sa are un sens mai larg: există o ordine a sacrului, diferită de 
cea a profanului 

Sacrul — superior profanului 

2 niveluri ierarhizate ale realității 

2 lumi ce par să aibă nimic în comun 

eterogenitate de natură, pentru a trece din profan în sacrul este nevoie 
de o totală transformare a individului. 

2 lumi separate prin tabu, sancțiuni severe 

Dar şi fenomenele magice sunt deosebite radical de cele profane. 

Ce separă aşadar magia de religie? 

R: Biserica = o comunitate morală, o societate, deci o totalitate de 
credincioşi, împărtăşind aceeaşi credinţă. 

Religia este un fapt împărtăşit cu alții, social. Magia nu. “Magicianul are 
doar clienţi, nu o Biserică.” 

Def: R = “un sistem de credinţe şi practici legate de lucrurile sacre, 
adică separate, interzise; credințe şi practici ce unesc într-o singură 
comunitate morală, numită Biserică, pe toţi cei care le acceptă”. p. 50, 58. 


R = fapt social 


Max Weber şi curentul ... 


Fenomenologia religiei de la ... la M. Eliade 


Weber (1864-1920) şi curentul weberian 
- accent pe legătura dintre tipul de organizare socială şi cel 
religios, politic, economic 


“Sociologia religiei” 

Economie şi societate 

Etica protestantă şi spiritul capitalismului 

Problematică - figura liderului harismatic 

- persoana divină lisus Hristos 
- virtuosul religios ascet, călugăr, sufit, derviş 

Harisma este o putere aparte prin care cel care o deține îi poate 
influența pe ceilalți. 

Analizează 6 sisteme religioase: hinduism, budism, confucianism, 
iudaism, creştinism, islam 

Analiza eticii protestante şi relaţia acesteia cu spiritul capitalismului, 
destul de contestată v. “ Protestantisme et capitalisme” (Phipippe Besnard, 
1970) 

Totuşi rămâne ideea că religia nu are numai rol de a genera ordinea, ci 
şi schimbarea, inovarea. 

Marile sisteme religioase propun, fiecare, o cale, o “metodă de viață”: “O 
acțiune motivată magic sau religios este orientată în constiutuția sa primară 
spre această lume. Acţiunile motivate magic sau religios trebuie îndeplinite 
“«ca să-ți meargă bine şi să trăieşti mult pe pământ [...)” 

Aceste acțiuni sunt deci de tip rațional, înțelegând prin raționale acțiuni 
orientate de mijloace şi scopuri, care aşadar păstrează logica şi regulile 
experienţei. 

În “Etica protestantă şi spiritul capitalismului”(apr. 1905), “metoda de 
viață” ascetă, sobră promovată de protestantism devine un factor favorabil 
avântului capitalismului. Reforma este un moment important în dezvoltarea 
Europei moderne, însă nu poate explica totul. 

Calvin a admis împrumutul cu dobândă, deşi Biblia condamna camăta, 
dar asta nu face din el părintele capitalismului modern. Conducător al unui 
oraş comercial în pragul falimentului, Calvin a încuviințat o nouă atitudine 
față de ban. Ideea de “creştin activ”, slujind pe D-zeu şi pe ai săi prin vocația 
sa. 

Mentalitatea calculată, orientată spre profit este vectorul unei noi 
atitudini - care, deşi motivată religios — are în fundal raționalizarea_vieții 


economice. 

Omul este eliberat de vechiul blestem biblic ce apasă asupra bogatului, 
asupra strângătorului de averi şi de bani. Un bun comerciant nu era automat 
un creştin rău, dacă el urma o vocaţie. Ca şi calvinismul, catolicismul a 
introdus de asemenea inovații menite să simplifice practicarea îndatoririlor 
religioase pentru oamenii “vremurilor noi” ceea ce demonstrează apariția, în 
zorii capitalismului, a unei noi etici care sprijină orientarea în viața de aici 
spre căutarea profitului. 

Max Weber va căuta de asemenea să vadă şi în cazul altor sisteme 
religioase care este morala economică a acestora şi în ce mod poate apărea o 
nouă “mentalitate economică”. 

1915-1919 v. “Morala economică a marilor religii, eseu de sociologie 
religioasă comparată” 

În aproape toate religiile, lucrurile pentru care se roagă credincioşii şi în 
care speră sunt lucruri sau bunuri pământeşti: sănătate, o viață lungă, 
bogăţiile. Religia vedică a Chinei antice, a Egiptului, a vechiului Israel, a 
Iranului sau în islam. 

Numai tipul numit de Weber “virtuosul religios” aspiră la bunuri de alt 
fel decât cele terestre: mântuirea, salvarea sufletului, sfințenia - dar nici 
acestea nu sunt totdeauna privilegiul exclusiv al lumii de dincolo. De fapt, 
omul preocupat de mântuirea sa caută în religie o orientare pentru viața sa de 
aici, o regulă de comportament cotidian. 

Ideea de mântuire /salvare este prezentă în toate religiile, este veche de 
când lumea. Dar şi interesele legate de lumea de aici sunt la fel de prezente 
dintotdeauna: dorința de eliberare de suferință, de foame, de moarte - în 
viziunea lui Weber acestea ar comanda în mod direct acțiunea umană. 

În disputa sa împotriva călugăriei, Luther revaloriza valoarea şi 
importanța profesiei — “Beruf”- nu exprimă doar “starea(poziția)” ci şi vocaţia — 
implementarea ei este o datorie care trebuie realizată în această lume. Profesia 
este cea mai înaltă activitate a creştinului. Prin munca sa, susținea Calvin, 
omul slăveşte aici pe pământ pe D-zeu. Omul lui Calvin este de o extremă 
eficiență socială. Reuşita în profesie este o stare de grație. 

Munca îi înlătură omului neliniştile metafizice, în sfera activităţilor sale 


el va obţine grația. El va reinvesti continuu profitul şi va consuma cu 

sobrietate, căci trândăvia şi consumul sunt condamnabile şi atrag pierderea 
graţiei. Acest ascetism, religios în motivațiile sale iniţiale este totuşi, prin 
consecinţele practice economic, şi deci profan. 

Importanţa teoriei lui Max Weber asupra religiei - deşi amendată în 
numeroase puncte de ale sale şi pasibilă de multe nuanţări — este dată de 
introducerea în analiză a unor factori multipli ai cauzalității sociale şi de 
analiza interacțiunii dintre atitudinea religioasă a omului şi atitudinea sa în 
lume - ca definitorie pentru om. 

“Suntem ființe culturale -— scria el — înzestrate cu capacitatea şi voința 
de a lua o atitudine deliberată față de lume şi dea a-i da semnificații”. 

Acţiunea umană se bazează pe sensul atribuit de actorii sociali, de 
modul cum actorii interpretează situațiile sociale, de semnificaţiile pe care le 
acordă implicării lor în acțiunea socială. 

Sensul acțiunilor estre şi el rezultatul interacțiunii sociale. A înțelege 
sensul cu care actorii învestesc acțiunile, este cheia explicării lor. Weber 
inițiază o atitudine nouă a cercetătorului față de societăţile şi culturile 
studiate: direcția antipozitivistă, interpretativă în şt. socio-umane accentul pe 
interior, comprehensiunea, înțelegerea sensului subiectiv al comportamentului 
uman, iar nu pe legăturile exterioare de tip cauză-efect dintre faptele obiective. 

Analizele sale vor fi decisive pentru dezvoltarea ulterioară a 
antropologiei în M. Britanie şi SUA. 

Curentul Antropologiei interpretative — reprezentanţi de seamă Clifford 
Geertz “Interpretarea culturii” 1973 va acorda o atenție deosebită 
Weltanschauung-ului (de care vorbeşte Max Weber) susținând că orice cultură 
dezvoltă o coerență internă cu valoare cognitivă — viziunea simbolică asupra 
lumii a determinat la rândul său o atenţie specială as. culturilor ca sisteme 


simbolice. 


2. Trepte spre ştiinţa modernă a religiilor 
2.1. Dea la antichitate la epoca modernă 
2.2 Ştiinţa modernă a religiilor 

2.3 Teorii evoluționiste H. Spencer 

2.4 Max Muller 

2.5 Animismul E.B.Tylor 

2.6 J.G.Frazer 

2.7. E. Durkheim. Ieşirea din “obsesia originii” religiei 

2.8 Depăşirea evoluționismului şi pozitivismului în cunoaşterea faptului 
religios. Metoda fenomenologică 

Metoda fenomenologică pune accent pe comprehensiunea faptului 
religios; propriu acestei abordări este faptul că, “plecând de la respectarea 
caracterului specific al acestuia, renunță să-l explice prin reducerea sa la orice 
alt tip de fenomen. “Velasco;1997:25) Religia poate să îndeplinească o funcție 
socială, dar cunoaşterea sa nu se poate reduce la a studia acest aspect etc. 
Metoda fenomenologică este o cale de acces spre lumea interioară a formelor 
materiale create de spiritul uman; comprehensiunea “se realizează prin 
punerea între paranteze a problemei adevărului şi a valorii faptelor religioase, 
concentrându-se asuprea captării sensului interior”(Velasco;1997:30) religia 
poate să îndeplinească o funcție socială, dar cunoaşterea sa nu se poate 
reduce la a studia aceste aspect etc. Metoda fenomenologică este o cale de 
acces spre lumea interioară a formelor materiale create de spiritul uman; 
comprehensiunea “se realizează prin punerea între paranteze a problemei 
adevărului şi a valorii faptelor religioase, concentrându-se asupra captării 
sensului interior”(Velasco;1997:30) 

G. van der Leeuw, reprezentant al şcolii olandeze a ştiinţei religiilor, 
distinge între obiectul religiei — diverse manifestări ale acesteia şi subiectul 
religiei — omul religios, pentru ca ulterior să analizeze raportul dintre obiectul 
şi subiectul religiei. Deşi cea mai importantă lucrarea a sa, “Phanomenologie 
der Religions” (Tubingen, 1933) este o lucrarea de referință în domeniu, Leeuw 
este criticat pentru a fi moştenit “viciile evoluționiste” anterioare în 
cunoaşterea religiilor. 

Alţi reprezentanţi iluştri ai analizei fenomenologice a religiei: 

- Joachim Wach 

- Rudolf Otto 

Mircea Eliade este de asemenea considerat un reprezentant al 

curentului fenomenologic de interpretare a religiei, îndeosebi prin 


“Tratatul de istoria religiilor” o sistematizare a fenomenului religios 

pornind de la manifestările prin care acesta se face vizibil (hierofaniile), 
dar şi prin analiza sa asupra sacrului ca structură proprie omului şi 
care nu dispare decât odată cu omul. Metoda fenomenologică în analiza 
religiilor: structura faptului religios prin intermediul comparării celor 
mai diverse manifestări ale acestuia şi a semnificaţiilor lor. Pentru 
Rudolf Otto definitoriu pentru sacru este caracteristica sa de a fi “cu 
totul altceva”, diferit de profan şi de tot ceea ce există, diferit de orice 
altă experiență. Omul simte, preia această categorie a spiritului - care 
este sacrul - că Dumnezeu este origine şi cauză transcendentă a tot 
ceea ce există. 

Rudolf Otto, “Das Heilige” 

M. Eliade va orienta la rândul său cercetarea religiilor spre această 
categorie a sacrului, dar şi spre revelaţia sa în lume, hierofaniile - 
manifestări prin care ceea ce este sacru (hiers) apare (phanein) în lume, în 
istorie. 

Dacă riturile şi credinţele sunt atât de diferite de la o cultură la 
alta, de la o religie la alta, trebuie să existe o categorie care să fie 
definitorie pt. toate religiile. Aceasta numai sacrul poate să fie, el fiind 
realitate însăşi. 

Experienţa religioasă este una integrală şi de aceea are puterea de a 
întemeia comportamentele umane. 

“Sacrul şi profanul” — ipoteza sa că sacrul nu dispare, ci persistă în 
profunzimea inconştientului omului modern, a avut o influenţă deosebită 
asupra studiului religiilor, generând şi o nouă atitudine metodologică faţă 
de faptele simbolice şi religioase. 

“Omul a-religios al societăţilor moderne este încă hrănit şi ajutat 
de activitatea inconştientului său, fără să atingă însă o experienţă şi o 
viziune a lumii cu adevărat religioasă. Inconştientul îi oferă soluţii la 
problemele propriei  existenţe, îndeplinind astfel rolul religiei ... 
posibilităţile de a ajunge la o experienţă religioasă a vieţii zac ascunse 
undeva în străfundurile forţei lor.” 

Atitudinea non-religioasă a omului modern echivalează cu a 2-a 


cădere a omului, după căderea lui Adam, şansa sa de a trăi din nou ca 

fiinţă integrată în unitatea dată experienţei vieţii de religie există încă în 


3 


om. 


Religia III M. Eliade (continuare) 


a) Religiile lumii ca “structuri de sens” şi sisteme simbolice 


S-a ajuns - sau s-a revenit - la ideea că o religie este un sistem 
diferit de mulţimea elementelor sale, că ea este o gândire articulată, o 
explicare a lumii. pe scurt, astăzi cercetarea se situează sub semnul 
logos-ului şi nu sub cel al manei” 


Multă vreme, spunea G. Dumezil în Prefaţa la Tratatul de istoria 


religiei, căutarea acelui “ceva care apare ca un element comun al tuturor 
religiilor, indiferent de numele sub care apare în diferite religii: sacer, 
numen, hagnos, thambos, brahman, dao, graţia creştină etc. - nu ar fi, 
această viziune, altceva decât variaţii ale “man”. 

Astăzi ceea ce captează atenţia în studiul religiilor “nu mai este 
această forţă difuză şi confuză, a cărei naţiune o regăsim peste tot [...), ci, 
dimpotrivă, Structurile, mecanismele, echilibrele constitutive oricărei 
religii şi definite, discursive sau simbolic, în orice teologie, în orice 
mitologie, în orice liturghie” (ibidem, p. 7). 

Problemele legate de originea şi genealogia formelor religioase 
cunoscute (când, cum au apărut religiile şi cine înaintea cui a apărut; 
religiile australiene totemice sunt formele elementare/embrionare ale 
oricărei religii cultului unei forțe din natură; ideea de suflet apare 
înaintea sau din ideea de divinitate) au fost abandonate, dar abia acest 
abandon înseamnă un pas înainte pentru ştiinţa religiilor. 

Dumezil descrie tendinţa aceasta în cunoaşterea religiei ca fiind 
caracterizată de: 

I “Descrieri din ce în ce mai extinse” în care apoi este căutată o 
unitate 

II Problema originii şi genealogiei diferitelor fapte religioase este pusă 
ulterior, pornind de la un anumit punct al dezvoltării lor, de la primele forme 
atestate (ibid. p. 8-9). 

Atenţia acordată în Tratat... simbolurilor / valorificării religioase a 


apelor, cerului, pământului sau soarelui - este un semn al recunoaşterii 

importanţei acestor reprezentări - materia primă cea mai generală a gândirii 
mitice (...)”, ele nu sunt însă decât “veşmântul unui discurs profund”, diferite 
părți sau forțe din natură, nu sunt un suport, în toate religiile, al unei “filosofii 
dinaintea filosofilor”. (Dumezil, Prefaţa la Tratat..., p. 12) 

În prelungirea analizei lui R. Otto asupra sacrului ca fiind “cu totul 
altceva”, Eliade consideră că deşi sacrul (opuse radical) şi profanul sunt totuşi 
legate prin hierofanii - modalități / manifestări ale sacrului. Sacrul reprezintă 
o categorie constantă şi specifică religiei, însă ea reprezintă, mai mult decât 


atât, o categorie prin care se exprimă ideea că ceva “ireductibil real există în 


lume / în raport cu fluctuațiile. 

J. Piaget (1970) “gândire preoperatorie” “gândire operatorie”(care 
operează concepte) 

C. Hallpike /1979) “gândire simbolică” (în sec. trad) “gând şt.” 
(soc modernă) 

K. Popper (1945) opune gândirea mitică gând. raționale 

şi opoz. — “societăți închise”(dominate de mit) 

- “societăți deschise” (dominate de ştiinţă) 

Durkheim 

IV Religia este def. ca fapt social dar şi fapt social total — are implicații 


decisive în toate domeniile vieţii: ordinea morală, simbolică, economică, 


politică, organizarea socială. 

Durkheim a pus în dificultate analiza religiei ca fapt negativ (opium 
pentru popor) şi a evidenţiat funcția pozitivă a religiei în toate societățile: 

Funcţiile religiei: 

a) explicativă — în orice religie este conținută o cunoaştere asupra 
apariției omului, cosmosului, societății, ord? 

b) organizare - tocmai pentru că presupune o ordine în întreg 
universul, reguli şi ierarhie 

c)  securizantă -— “aduce la un nivel suportabil neliniştile, tensiunile, 
căutările omului”, inducând speranţă şi încredere într-o dreptate implacabilă 

d) integratoare socializatoare — împărtăşind aceleaşi credinţe şi având 
aceleaşi reprezentări credincioşii sunt uniți prin partea comună a ştiinţei lor, 


conştiinţa colectivă. 

e)  Abordate ca sisteme semnificante, ca sisteme de simboluri 


V. Religiile răspund unei căutări a sensului în lume: în cadrul 
antropologiei interpretative “religia este un sistem de simboluri care acționează 
astfel încât să trezească în oameni motivații şi dispoziții puternice, profunde şi 
durabile, formulând concepţii de ordin general cu privire la existență” (Clifford 
Geertz). 

M. Eliade susținea că Occidentul, care a mizat câteva secole pe ştiinţă 
în detrimentul religiei, pare să acorde în epoca noastră ceva mai multă atenţie 
sistemelor religioase ale Orientului, unde credințele religioase sunt încă 
principiul organizant al vieții; iar “întoarcerea Occidentului descumpănit către 
un Orient mitificat are, probabil, sensul unei căutări a “căii, adevărului şi 
vieții”, adică a sensului pierdut prin îndepărtarea de religie. 

De altfel, această îndepărtare a fost numai de fond, căci numeroase 
acțiuni şi instituții sociale sau politice păstrează forma instituţiilor religioase 
care, în cele mai multe cazuri a stat la originea lor: drapelul şi simbolurile de 
pe drapel, jurământul pe Biblie a preşedintelui, sărbătorirea Revoluţiei, 
aprinderea flăcării la mormântul soldatului necunoscut etc., acte laice ca fond 
şi ca scop, formal sunt religioase şi au aceeaşi funcţie ca şi faptele religioase: 
de legitimare, de justificare, de comunicare şi întărire a comunității. 

Dacă mitul creează decorul pentru viața socială, iar ritul pozitiv sau 
cultul pozitiv sunt expresia simbolică a acțiunilor sociale, riturile negative 
(interdicțiile sau tabuurile) ne arată cum devine efectivă această ordine. 
Studiul miturilor, religiei, riturilor, tabuurilor, tuturor reprezentărilor şi actelor 
simbolice ocupă un loc aparte în antropologia culturală şi socială. Simbolul — 
cum spune Ernst Cassirer — ne apare ca un “sesam al lumii culturale”, cultura 
este “ordinea simbolică a lumii” (viziunea asupra lumii — la Ion Ionică în cadrul 
Şcolii de la Bucureşti), descifrarea semnificațiilor pe care le au lumile 
simbolice este calea de acces spre înţelegerea culturilor şi totodată spre acele 


elemente culturale care fac posibilă ordinea într-o societate. 

ANALIZA MITULUI ÎN ANTROPOLOGIA CULTURALĂ ŞI SOCIALĂ 


Mitul a constituit o preocupare constantă a antropologiei culturale de la 
începuturile sale. Un bogat material etnologic despre mit a permis compararea 
acestora. S-a observat că în ciuda marii diversități a miturilor, există teme şi 
motive mitice comune, a căror recurenţă le-ar putea impune ca “universale” 
(Frazer considera fecunditatea un mit generalizat de ex.). Miturile nu sunt 
însă, pentru antropolog, doar povestiri despre originea lumii, a fenomenelor 
naturii şi a omului (aşa cum consideră filologii, de pildă). Mai mult decât o 
“poveste”, mitul conține şi cultivă într-o societate atitudini, ataşamentele 
general împărtăşite. Mitul nu este nici o fabulație (o falsă reprezentare a lumii), 
absurdă în ultimă analiză. “Mytos” a fost considerat multă vreme ca opus lui 
“logos” (rațiunii). În analizele lui Claude Levi-Strauss ni se relevă, dimpotrivă, 
că mitul transmite nu doar viziunea despre lume comună grupului (având deci 
funcţia de a uni grupul prin reprezentările colective şi soluțiile pe care le oferă 
la problemele omului), ci, mai mult decât atât, legile de funcţionare ale 
gândirii. Şi gândirea mitică şi gândirea modernă recurg la aceleaşi operații 
logice şi reguli de combinare: opoziții, inversiuni, substituții, multiplicare etc. 

Mitul a fost considerat multă vreme ca fiind suprapus ritului (în 
general, toate abordările mitului până la Cl. Levi-Strauss). Mitul este însă mai 
mult decât ritul (sau decât “rețeta” pentru rit), cum se observă de pildă în 
mitul marii treceri, unde descrierea ceremoniei funerare nu epuizează mitul, 
gândirea mitică trece “dincolo”, însoţeşte mintea umană într-o ceremonie 
mitică, în prelungirea celei terestre, mitul devenind astfel un instrument de 
cunoaştere: el are acces acolo unde vederea obişnuită nu are, mitul “ştie” acolo 
unde de pildă ştiinţa modernă nu are un răspuns (viața omului după moarte). 

Miturile exprimă idei universale, categorii fundamentale ale mentalului 
colectiv sau individual dintotdeauna, ceea ce invalidează ipoteza existenţei 


unui mental prelogic — care ar fi caracteristic societăților “primitive”. 

Cultură, religie şi politică. Studiu de caz: Proiectul comunist de 


transformare a omului 


Problema formării omului nou în doctrina comunistă 

O analiză şi chiar o simplă prezentare a doctrinei comuniste despre 
“omul nou” este dificilă. Despre care doctrină trebuie să vorbim? Care doctrină 
a fost pusă în practică? Lenin - care “a suferit şi alte influenţe importante”, “îl 
revendică pe Marx drept antecesor”, însă trebuie să ne întrebăm dacă de fapt 
“el realizează teoria lui Marx”. 

Dacă ne referim la “marxismul lui Marx”8, acesta a constituit în esența 
sa o “teorie revoluționară” (despre om, istorie, societate şi politic) şi totodată un 
“program revoluționar”; sub toate componentele sale, marxismul are în centrul 
său ideea revoluționară, a transformismului radical a lumii sociale şi a omului — 
idee pe care o aflăm încă în dizertaţia de doctorat a lui Marx din 1841; 
socialismul sau comunismul marxist, pus în practică însemna de fapt “o stare 
radical nouă a lumii şi a omului în lume, care trebuia să se realizeze prin 
mijloace revoluționare”!. 

Dacă ne referim la realizarea practică a doctrinei revoluționare a “omului 
nou”, la “interacțiunea dintre marxism şi lumea socială reală”82, există cel puţin 
două întrebări “care nu pot fi evitate” şi care “au rămas şi continuă să rămână 
obscure”83: 

- “cum poate o teorie politico-economică născută în mijlocul crizei sociale 
a secolului al XIX-lea şi orientată spre căutarea fericirii întregii omeniri să 
sfârşească prin a se transforma în cea mai lungă şi mai sistematică teroare 
întâlnită vreodată în cursul istoriei? 

- cum au putut țările din Occident, cu gânditorii lor cei mai talentaţi, cu 
cei mai inteligenți şi mai cultivați scriitori să devină, în numele drepturilor 


omului, pe o perioadă atât de îndelungată, admiratorii şi complicii unui 


79 Chantal Millon-Delsol, Ideile politice ale secolului XX, trad. V. Boari, Polirom, 2002 (PUF, 1991), p. 13- 
14. 

5 Marx" Marxism, v. Robert C.Tucker, The Marxian Revolutionary Idea, Norton Library, 1969, p. 4. 

81 Tucker, op.cit., p.ix. 

82 Tucker, op.cit., p. ix. 

83 Millon-Delsol, op.cit., p.13. 


totalitarism pe care îl cunoşteau deja?”8+ Ca să oferim doar câteva ilustrări, în 
anii '70 Adam Schaff publica la Paris Le marxism et l'individu, în care susținea 
nu doar că marxismul este o doctrină umanistă, ci marxismul însuşi este de 
fapt un umanism, singurul umanism integral, iar socialismul este un sistem al 
cărui centru de interes este omul. În 1969 Erich Fromm scria şi el într-un 
articol din “L'homme et la societe? că însuşi scopul socialismului este 
emanciparea omului. 

Aceste dificultăți nu sunt uşor de surmontat nici în analiza doctrinei 
comuniste asupra omului nou care a fost pusă în practică în România. 

Nu ne putem propune să răspundem aici tuturor acestor întrebări, ci ne 
vom rezuma la trei obiective principale : 

- o prezentare a tezelor sau componentelor principale ale doctrinei care 
au constituit suportul ideologic al unor măsuri care vizau construcţia unui 
sistem social care a făcut atâtea victime, susținând totodată că în centrul său 
se află omul. 

- modul de funcţionare a sistemului de propagandă, mecanismele şi 
direcțiile principale de acțiune asupra omului. 

- latura trăită a doctrinei, cu alte cuvinte ce efecte a avut acest imens 
efort propagandistic (instituții de învățământ socialist ştiinţific, specialişti şi 
responsabili cu propaganda, manuale, cursuri, emisiuni, şedinţe de 
îndoctrinare în grădinițe, şcoli, universități, uzine, armată, stadioane, etc.), a 
apărut un ethos comunist, o conştiinţă socialistă, un om nou, în sensul celui 


proiectat de doctrină? 


Teza represiunii legitime a forţelor care se opun construcției noii 
societăți 


Viziunea marxistă asupra societății împarte societatea în «tabere 


duşmane », în « asupritori şi asupriţi », cum ne spun Marx şi Engels încă din 
primele pagini ale Manifestului Comunists5. “Istoria tuturor societăților de până 
azi este istoria luptei de clasă. Omul liber şi sclavul, patricianul şi plebeul, 
nobilul şi iobagul, meşterul breslaş şi calfa, într-un cuvânt, asupritorii şi 


asupriţii se aflau într-un permanent antagonism, duceau o luptă neîntreruptă 


84 Millon-Delsol, op.cit., p. 14. 
55 K, Marx, Fr. Engels, Manifestul Partidului Comunist, Ed. Nemira, 1998, text reeditat după trad. Ed. 
Politică, 1962, p.10-11. 

(...) Societatea burgheză modernă, ridicată pe ruinele societăţii feudale, nu a 
desființat antagonismele de clasă. Ea a creat doar clase noi, condiţii noi de 
asuprire, forme noi de luptă, în locul celor vechi.”86 

Această viziune este reformulată în postulatul leninist conform căruia 
construcția noii societăți nu este posibilă dacă nu sunt eliminate forțele 
reacționare ale societăţii, forțele care se opun acestei construcții. Se poate 
observa o anume nuanţă față de marxismul clasic : la Lenin nu mai este vorba 
de o anumită clasă, împotriva căreia se îndreaptă revoluția, de burghezie în 
sens restrâns, ci într-un sens foarte larg, arbitrar aproape, ca în funcționarea 
oricărei etichete : burghez, spirit burghez, mentalitate burgheză... 

Această teză conţine la rândul ei mai multe subcomponente : 

- în baza unei logici maniheice, o parte a societăţii este ridicată împotriva 
celeilalte. 

- identificarea duşmanului este un proces care nu se încheie aproape 
niciodată. 

- preluarea puterii este urmată de eliminarea duşmanilor poporului, dar 
lucrurile nu se opresc aici: ei trebuie şi reeducați. 

Ideea şi principiul de acțiune conform căruia tot ce stă în calea revoluției 
trebuie înlăturat fără remuşcări îşi află totodată rădăcinile într-o lucrare 
celebră a lui Cernâşevski —- Ce-i de făcut? Schiță despre oameni noi — care a 
inspirat o întreagă generație de revoluționari şi a creat starea de spirit în care 
Lenin a câştigat victoria”. 

Perioada 1944-1946, când are loc instaurarea comunismului în 
România, nu diferă prea mult de perioada revoluției din Rusia. “Crearea primei 
poliții politice sovietice datează din 7 decembrie 1917, iar deschiderea lagărelor 
de concentrare - din 5 septembrie 1918. CEKA - sau Comisia Extraordinară 
pentru Combaterea Contrarevoluţiei şi Sabotajului - a fost rapid investită cu o 
putere discreționară de viață şi de moarte. Într-o oarecare măsură, CEKA 
separa sămânța bună de neghină, modelând astfel noua societate. În primii ani, 


ea a executat 140.000 de persoane şi a deschis 132 de lagăre de concentrare.”88 


5 Ibidem, p. 10-11. 
87 Millon-Delsol, op.cit., p. 20-21. 
88 Millon-Delsol, op.cit., p. 31. 

Dar teroarea nu este gratuită, ci are valoare terapeutică: “Ea tinde să 
distrugă vechea societate, cea care se defineşte prin exprimarea diversităților”8”. 
“Occidentul s-a înşelat — o perioadă lungă de timp - considerând că teroarea de 
stat în uniunea Sovietică îşi avea cauza în cruzimea lui Stalin; sau că provenea 
dintr-o eroare a sistemului, dintr-o incapacitate de a controla agitațiile dificile. 
În realitate, teroarea era încă de la început conținută în teoria leninistă şi în 
acelaşi timp justificată şi programată. Descrisă de Lenin, ea nici măcar nu 
semăna cu acele mijloace politice utilizate cu părere de rău în numele vreunei 
rațiuni de stat. Valoarea de referință se află în doctrină, nu în ființa umană, în 
general şi în particular. Oamenii nu au valoare şi demnitate decât dacă îşi 
însuşesc adevărul. În caz contrar, ei nu merită nici un respect. Ceea ce noi am 
numim cinism nu este altceva decât un mod diferit de a fixa valorile 
referenţiale, idee exprimată atât de Troțki, cât şi de Lenin.”90 

Aceeaşi viziune stă la baza marilor represiuni, procese şi epurări politice 
din România perioadei ce urmat lui 23 august 1944. Este perioada în care se 
pun bazele statului creator al omului nou. 

Dacă doctrine care să susțină nevoia reformării omului au mai fost 
elaborate de-a lungul istoriei, statul «creator al omului nou» instituit în secolul 
XX aduce o noutate : "politica demolează societatea prezentă pentru a obține o 
societate perfectă”91. Schema după care s-a operat în politica vizând crearea 
unui om nou a urmat, peste tot unde comunismul s-a impus, o logică similară: 
distrugerea omului vechi, elaborarea unui nou model de om, impunerea acestui 
model prin toate mijloacele, în urma preluării puterii politice. 


Analiza presei comuniste din România - perioada septembrie 1945 — 
decembrie 1946 - precum şi documentele scoase la iveală după 
căderea comunismului relevă prioritatea acestei prime perioade: 
denunțarea şi eliminarea omului societăţii anterioare, a cărui 
conştiinţă este reacționară, burgheză. Acest om vechi, reacționar, în 
a cărui conştiinţă întotdeauna vom putea găsi un rest de spirit 
burghez şi în demascarea căruia comunistul trebuie să manifeste 
întotdeauna vigilență este invocat în această perioadă pentru a 
justifica măsurile represive de urgență care sunt cerute de Moscova 
imediat după 23 august 1944, apoi pentru instituirea unui aparat 


* Ibidem, p. 31. 
” Ibidem, p. 31. 
9 Ibidem. 

represiv bine pus la punct (Comitete de denunţuri, Securitate, rețea 
de închisori şi lagăre de muncă, cenzura). 
Invocându-se textul Convenţiei de armistițiu, începând din 1944 se trece 


la măsuri represive împotriva unor largi categorii de indezirabili. “Vinovaţi de 
dezastrul ţării”, “criminali de război”, “duşmani ai poporului”, “burghezi”, 
“mistici” sau “chiaburi” sunt supuşi unor parodii de procese cu public, după o 
metodă adusă de la Moscova, unde dăduse rezultate îndeosebi în timpul “Marii 
Terori”. 

Puterea de a exclude a proceselor cu public este dublată de un efect rapid 
de multiplicare a consensului în jurul noii ideologii dominante. Nu se obține 
doar eliminarea unor persoane X, Y, Z — arestarea lor şi chiar execuţia ar fi 
putut avea loc în secret. Prin denunțarea publică a indezirabililor se stabilesc 
însă pentru restul societăţii: 

- care sunt categoriile excluse, cine nu reprezintă un model de urmat în 
noua societate care se construia; 

- care va fi ideologia dominantă, oficială, tipul de discurs, de conduită 
discursivă aşteptată îndeosebi de la intelectuali - chemaţi să contribuie la 
întărirea câmpului ideologic dominant; 

- se manipulează câmpul sentimentelor sociale prin utilizarea unor 
cuvinte — etichetă, cu o puternică încărcătură afectivă negativă (“duşman al 
poporului”, “criminali” etc.). 

- se constituie un câmp al culpabilizării politice prin mecanismul 
stigmatizării. 

Sociologia denunțţului public arată că denunţul este un mecanism de 
întemeiere şi reîntemeiere a consensului social. În timpul epurărilor, când au 
loc astfel de procese cu public, “publicul” este chemat să “joace”(să mimeze) 
ofensa față de acuzaţiile care sunt aduse excluşilor. Aceasta este una dintre 
erorile totalitarismului, de a fi visat o societate-unanimitate, “de a fi dat aceeaşi 
identitate societăţii şi comunităţii şi de a fi visat la un consens firesc sau 
fabricat”; în timp ce, “spre deosebire de totalitarism, statul de drept îşi 
fundamentează politica pe existenţa incontestabilă a societății-diversitate.”92 

Pe baza analizei acuzațiilor (a “textelor de persecuție”), trebuie remarcat 


că denunțarea publică nu se limitează la sfera orientării politice (a fi “de 


?2 C, Millon-Delsol, op.cit., p.11. 

dreapta”, “fascist” etc.). Unii intelectuali, preoţi sau scriitori sunt denunțaţi pe 
motiv că ar fi fost “mistici”, unii artişti sunt epuraţi pe motiv că ar face “artă 
decadentă”, şi chiar dintre medici, unii au fost epuraţi pe motiv că ar avea idei 
potrivnice medicinei sovietice etc. 

Avem de-a face de fapt cu un proces de denunţare a unui întreg sistem 
de valori (cel al societății româneşti) într-un alt sistem de valori (cel al 
ocupantului comunisto-bolşevic). 


Decizia cinică de a suprima pe toţi opozanții regimului este dublată 
de efortul de a conferi caracter justițiar represiunilor. La 12 
ianuarie 1945 se adoptă Decretul - Lege privind urmărirea şi 
pedepsirea criminalilor de război, iar la 20 ianuarie acelaşi an, 
Decretul - Lege privind urmărirea şi sancţionarea celor vinovaţi de 
dezastrul ţării. Se înființează un Tribunal care va funcţiona în 
paralel cu instituțiile juridice obişnuite, “Tribunalul Poporului“; se 
instituie proceduri juridice noi, se înscenează procese publice celor 
pe care discursul persecutor i-a identificat deja ca fiind “duşmani ai 
poporului” şi i-a trecut pe “liste negre”. Se crează Instituția 
comitetelor cetăţeneşti, Instituţia comisiilor de purificare, Instituţia 
acuzatorului public*3, autoritatea acestor instituții ale denunțului 
politic izvorând direct din textul Convenţiei de Armistitiu, semnată 
la Moscova la 12 septembrie 1944. Simulacru de justiție şi de 
legitimitate, simulacru de consens, simulacru de democrație: opinia 
publică este chemată să ia parte la ele şi să denunțe “duşmanii 
poporului”. Presa comunistă se lansează în campanii de epurări şi 
demascări ale unor mari personalităţi, foarte rapid folosirea 
acestor sintagme şi etichete - demascări, epurări, duşmani ai 
poporului, fascişti, reacționari, mistici - devenind o strategie 
discursivă în epocă. Astăzi este limpede că aceste metode nu puteau 
fi aplicate în România fără oameni pregătiți şi sprijiniți de la 
Moscova şi fără prezența armatei sovietice". 

Se proiectează o adevărată societate a denunţului politic, un tip de 


societate întemeiată pe denunţ, în care teama de a fi epurat din armată, 
administraţie, universitate, etc., de a fi evacuat, deportat, de a pierde 
proprietăţile sau pământul sau ameninţarea de a ajunge în aresturile şi 


închisorile comuniste planează asupra fieacăruia. Un simplu denunț că ai avut 


” Mai târziu se vor institui Consiliile de judecată tovărăşească, v. Consiliile de judecată tovărăşească. Ce 
sunt şi cum funcţionează ele, Ed. Consiliului Central al Sindicatelor, 1953. 

” A se vedea în special declaraţia celebră a Anei Pauker în discuţia sa cu Rică Georgescu (discuţie relatată 
de Ivor Poter în cartea sa Operațiunea “Autonomous”, Humanitas, Bucureşti, 1991, p. 270); Rică 
Georgescu s-a arătat mirat de siguranța Anei Pauker care îi spunea că “cei care vor ajunge acum la putere 
vor fi comuniştii”. “Cu un partid de numai opt sute de membri?” — a întrebat el. “Da, cu un partid de opt 
sute de membri, care — în timp ce Armata Roşie se întremează în România — va creşte cu mii şi zeci de 
mii”, a fost răspunsul lui Pauker. 

o rudă în mişcarea legionară şi destinul tău e pecetluit. Este o societate a cărei 
ordine este întemeiată pe delațiune, forma oficială, de fațadă, pe care o îmbracă 
aceasta fiind critica tovărăşească şi autocritica. 

Interesantă este din acest punct de vedere o dezbatere a fruntaşilor 
comunişti asupra problemei epurărilor care are loc în 20 decembrie 1944. Cine 
nu va face parte din noua societate care se va construi în România după 
modelul celei din URSS şi ce se va întâmpla cu cei care trebuie eliminaţi, 
aproximativ jumătate din țară? Am sintetizat răspunsurile la aceste întrebări 
într-un “decalog” al epurărilor, alcătuit conform cu Stenograma Şedinţei 
Consiliului FND95: 

1. Epurările erau prevăzute inițial strict pe criterii politice: 

“Tov. Chivu Stoica: Apoi sunt unii care se epurează, împotriva cărora nu ai 
nici o dovadă, dar împotriva cărora ai dovezi că au furat şi au făcut cele mai mari 
afaceri. 

Tov. Lucrețiu Pătrăşcanu: Asta nu intră în epurație. *9% 


2. Deşi apare în discuție o posibilă scară a _ vinovăţiei şi 
corespunzător o scară a sancţiunilor, Pătrăşcanu nu este de acord: 
“Tov. Teodor Iordăchescu: Eu v-aş face o sugestie: să se facă o scară a 


sancţiunilor, să fie o categorie căreia să i se ia pe viitor dreptul de vot, o 
categorie de mai puțin vinovați. 
Tov. Lucrețiu Pătrăşcanu: Pentru moment nu se poate.”97 


3. Mai mulţi comunişti atrag atenţia că în închisori cei epuraţi s-ar 
putea organiza mai bine, cunoscând din propria experienţă a închisorii 
această posibilitate: 

“Tov.Ana Pauker: Pătrăşcanu şi cu Teohary trebuie să-i băgaţi în 
lagăr pe cei epurați. 

Tov. Lucrețiu Pătrăşcanu: Eu nu, Teohary... 

Tov. Constantin Agiu: Cred că prin trimiterea lor în lagăr nu s-a 
făcut încă totul. Cred că trebuie să-i supraveghem chiar pe cei din 
închisori, din lagăre, ca să nu facă acolo o şcoală de legionari. Noi vrem 
să mergem spre descompunerea lor, nu să-i educăm.”98 

4. Din cine să fie formate comisiile de triere a celor epurați: 
“Tov. Teohary Georgescu: O dată Frontul, a doua oară Frontul şi a treia 


oară Frontul.”99 


% Stelian Neagoe, Istoria politică a României, Ed. Machiavelli, Bucureşti, 1996, p. 141. 
% Ibidem, p. 148. 
” Ibidem, p. 148. 
% Ibidem, p. 148. 
” Ibidem, p. 149. 

5. Ce se va întâmpla cu cei închişi? Vor fi puşi la muncă, chiar dacă au 
fost intelectuali: 

“Tov. Vasile Luca: Aşa cum femeile noastre au ştiut să care piatră, şi 
domnii profesori fascişti pot tăia şi căra piatră.” 100 

“Tov. Vasile Luca: Trebuie venit cu o primă măsură: ca toți cei epurați să 
fie băgați în lagăr. Apoi, până când rămân epurațţi, asta e o chestiune care vine 
mai târziu. Dar oamenii aceştia nu trebuie în nici un caz să rămână liberi. lar 
în lagăr trebuie puşi la muncă, nu lăsați să se îngraşe acolo. Asta e o chestiune 
a Ministerului de Interne, fără nici o altă lege.”101 

6. ...Şi vor fi reabilitați numai după ce vor fi convertiți şi vor dovedi prin 
purtarea lor că s-au schimbat: 

“Tov. Vasile Luca: “Dar cei care au fost epurați, toți în lagăr, fără 
deosebire. Şi va depinde de timp, de purtarea lor, ca să le dăm posibilitatea de 
reabilitare. Trebuie organizată acolo reeducarea lor.”102 

7. Comuniştii să răspundă de lagăre şi închisori: 

“Tov. Constantin Agiu: Peste tot este dezmăț din punct de vedere 
organizatoric, administrativ, pentru că nu ştim cum să lucrăm. Stăm risipiţi 
peste tot şi nu facem nimic. Nu avem experienţă. Suntem ieşiţi de câteva luni 
din ilegalitate; n-am fost niciodată în administraţie. Când e vorba să vorbim, 
ştim cum să punem chestiunea, când e să prindem în mână ceva concret, 
suntem risipiţi nu ştim ce să facem. Să punem chestiunea asta cu lagărele; să 
punem secretarii FND să aibă controlul la închisori şi lagăre. Cum veneau la 
noi să ne controleze diverşi ciocoi? Noi n-am învățat nimic din toate acestea? 
Trebuie hotărât...”193 

8. Există o problemă a numărului celor care ar trebui eliminați, epurați 
din instituții şi închişi? 

“Tov Lothar Rădăceanu: Jumătate din țara asta a fost în legiune într-un fel 
sau altul. 7104 

9. Nu, dar ...“Trebuie să ținem seama de lucrul acesta. "105 — adăuga el, nu 


în sensul că e o problemă să bagi în puşcării jumătate din ţară, ci pentru că ar 


10 Ibidem, p. 150. 
10! Ibidem, p. 148. 
1% Tbidem, p. 149. 
103 Tbidem, p. 149-150. 
104 Ibidem, p. 149. 

putea exista situaţii în care cei care alcătuiesc listele de epuraţie la nivel local 
sunt de fapt legionari. 
10. Au vreo şansă cei care se trec la vreunul din grupările politice aflate 

în acel moment în alianța cu comuniştii? Nu: 

“Tov Chivu Stoica: Apoi mai este o categorie, care vine de exemplu în faţa 
Comisiei şi spun că sunt în Partidul Naţional-Țărănesc. 

Prof. Gh. Nicolau: Asta nu trebuie luat în consideraţie. Chiar dacă spun că 
sunt în Uniunea Patrioților. ”106 

Românilor li se pregătea nu un nou sistem social, care să răspundă unor 
aşteptări sau speranţe pe care le aveau la sfârşitul războiului, ci o adevărată 
societate a denunțului politic, “o societate în care toată lumea denunță”!07 sau se 
teme de denunțul politic. Acest tip de societate nu era nou, modelul regăsindu- 
se în cel sovietic al anilor “marii terori”. Amploarea epurărilor, înscenările de 
procese politice celor eliminaţi, denunțurile, demascările şi autodemascările 
publice - fac parte din arsenalul metodelor bolşevice folosite în anii “marii 
terori” — “transferul” de metode fiind asigurat de unul dintre cei care au 
instrumentat procesele politice ale acelor ani în Uniunea Sovietică, A. I. 
Vâşinski, prim locţiitor al comisarului poporului la Afacerile Externe, de a cărui 
“pricepere” ne asigură Miron Constantinescu în paginile Scânteii, arătând 
importanţa vizitei înaltului oaspete în România: “La 8 noiembrie soseşte în țara 
noastră un oaspete excepțional: primul locţiitor al comisarului poporului la 
Afacerile Externe, A.I. Vâşinski. Cu priceperea sa pătrunzătoare deosebită, cu 
energia şi perseverența sa neobişnuită, tov. Andrei lanuarevici Vâşinski 
contribuie în mod esenţial la strângerea relaţiilor româno-sovietice şi la reala 
aplicare a clauzelor Convenţiei de Armistiţiu.” 108 

Partea sovietică va acorda o atenţie aparte acestui articol din cadrul 
înțelegerilor stabilite prin Convenţia de Armistițiu, sovieticii arătându-se 
deosebit de exigenți 


în problema identificării şi a pedepsirii “criminalilor de război!” şi “vinovaţilor de 


105 Ibidem, p. 149. 

1% Ibidem, p. 148. 

107 L, Marcou, Stalin — vie privee, Calman-Levy, Paris, 1996, apud L. Betea, Psihologie politică. Individ, 
lider, mulțime în regimul comunist, Polirom, 2001, p. 42. 

1% Scânteia, nr. 94 din 2 ianuarie 1945, apud Stelian Neagoe, Istoria politică a României, Ed. 
Machiavelli, Bucureşti, 1996, p. 156. 

dezastrul țării”. Pe parcursul perioadei 1944-1947 partea sovietică îşi va arăta 
adesea nemulțumirea față de modul cum decurge acest proces, de eliminare a 
tuturor categoriilor ce se încadrează “generoase!” titulaturi (“criminali...” şi 
“vinovaţi...”). În cadrul întâlnirilor Comisiei Aliate de Control, îşi aminteşte 
generalul Schuyler, reprezentantul SUA în Comisie, «Vinogradov şi-a exprimat 
adeseori nemulțumirea față de progresul lent al României în livrarea 
despăgubirilor, predarea proprietăţilor germane şi epurarea guvernului de toți 
fasciştii. Dar, în ciuda întrebărilor noastre, nu se arăta deloc interesat în citarea 
de exemple specifice.»109 Această atitudine de permanentă nemulțumire a părții 
sovietice pentru modul cum decurge aplicarea articolului 14 din Convenţia de 
Armistițiu arată dorința Moscovei ca, în paralel cu preluarea puterii de către 
comunişti, toți opozanţii foşti, actuali, posibili, reali sau virtuali să fie anihilați. 
Acţiunea care începe în România odată cu adoptarea decretelor — lege amintite 
(din 12 şi respectiv 20 ianuarie 1945) este o operaţie fără precedent pe corpul 
societății româneşti, care va modifica structura socială în mod radical. Au loc 
valuri succesive de epurări, arestări şi deportări care au drept scop de a 
produce totodată un efect şi asupra celor rămaşi «liberi», un efect de 
descurajare a oricărei opoziții. Existenţa unei opoziții ar fi împiedicat procesul 
care avea să urmeze în România, pregătit din timp de Moscova după cum ne 
relevă documentul referitor la existența unui «planulde comunizare a 
României», prezentat într-o întâlnire secretă la 7 martie 1945 la Bucureşti, la 
care participă «Ana Pauker, delegată a PCR, şi Evgheni Suhalov, delegat al PC al 
URSS, unde s-a discutat planul de comunizare a României în mod gradat.»110 
Conform documentului păstrat în arhivele americane, la întâlnire a fost prezent 
Sulam Berezinsky, trimisul personal al lui Stalin. Planul cuprindea practic 
măsuri care în scurtă vreme s-au aplicat întocmai în România în direcția 
transformării ei în țară comunistă după modelul sovietic şi aservită Moscovei: 
abdicarea regelui, exilul familiei regale, suprimarea partidelor istorice, «prin 


arestarea, uciderea şi răpirea membrilor lor », colectivizarea agriculturii, crearea 


10 Relatarea Gen. Cortland Van Rensselaer, reprezentatntul american în Comisia aliată de 
Control în România, în I. Chiper, F. Constantiniu, A. Pop, Sovietizarea României. Percepţii 
anglo-americane( 1944-1947), Iconica, Bucureşti, 1993, documentul nr.1, p. 36. 

110 Arhivele Naţionale Washington, DC, RG 226, Record of Strategic Service, în I. Chiper, F. 
Constantiniu, A. Pop, Sovietizarea României. Percepţii anglo-americane(1944-1947), Iconica, 
Bucureşti, 1993, p. 135-137. 

întreprinderilor mixte româno-sovietice orientarea exporturilor româneşti numai 
spre URSS. Deasemenea, la punctul H, se prevedea «crearea unei organizații de 
poliție, întemeiată pe o « miliție populară » de tipul NKVD (după desființarea 
Tribunalului Poporului, un Decret pentru înființarea şi organizarea Direcţiei 
Generale a Securităţii Poporului va fi la adoptat 30 august 1948111) etc. 
Represiunile vizau prin urmare eliminarea oricărui opozant, şi nu a unei 
clase anume, burghezia, ceea ce ne previne asupra funcției efective a doctrinei 
într-un sistem totalitar, funcționarea acesteia ca discurs de justificare a oricăror 


măsuri represive. 


Teza leninistă a inducerii “dinafară” a conştiinţei socialiste în rândul 
proletariatului 
Conştiinţa socialistă, elementul fundamental al schimbării omului vechi 


şi înlocuirii acestuia cu omul nou, nu este un produs spontan, arăta Lenin în 
1902, ci “un element adus din afară în lupta de clasă a proletariatului”; sarcina 
de a induce conştiinţă politică în proletariat îi revine unui grup de intelectuali, 
care se desprind de burghezie şi de vechea mentalitate. 

Ideea lui Lenin este importată şi dezbătută în România în anii cincizeci 
(când de altfel traducerea operelor acestuia avansase destul de mult). “Lenin a 
arătat de nenumărate ori că socialismul ştiinţific se introduce dinafară în sânul 
mişcării muncitoreşti... - scria Miron Constantinescu. Purtătorul acestei teorii, 
purtătorul conştiinţei socialiste, este  detaşamentul de avangardă al 
proletariatului, este partidul, şi datoria sa este de a introduce conştiinţa 
socialistă în mişcarea muncitorească spontană, îmbinând astfel mişcarea 
muncitorească cu socialismul. lată deci pentru ce trebuie să intensificăm şi 
munca perseverentă de lămurire a concepției despre lume, a filosofiei partidului 
marxist-leninist.”112 

În perfectă continuitate cu ideea leninistă, programul PCR prevedea 
ridicarea treptată a conştiinţei maselor la nivelul conştiinţei membrilor de 


partid. Raportul prezentat la congresul al XI-lea accentua asupra conținutului 


niey Enciclopedia istoriei politice a României, colectiv de autori sub red. Stelian Neagoe, 


Editura Institutului de Ştiinţe Politice şi Relaţii Internaţionale, Bucureşti, 2003, p. 401. 
112 Miron Constantinescu, Concepția partidului proletariatului asupra lumii şi istoriei, Ed. Partidului 
Muncitoresc Român, 1949, p.13. 

fundamental al acestei conştiinţe - care era constituit de viziunea despre lume 
şi viață a partidului, filosofia materialist dialectică şi istorică, concepția 
revoluționară a partidului precum şi asupra caracterului dobândit prin 
“educaţia socialistă” a “conştiinţei socialiste”, educaţie ce trebuia să se 
desfăşoare sub îndrumarea PCR: “În concepţia noastră, educația socialistă, 
conştiinţa socialistă implică atât cunoaşterea temeinică a ceea ce este valoros în 
domeniul culturii, ştiinţei şi tehnicii contemporane, stăpânirea deplină a 
profesiunii, cât şi însuşirea concepției filosofice despre lume şi viață a 
partidului nostru - materialismului dialectic şi istoric -, formarea unei atituini 
cetăţeneşti înaintate. Acestor cerinţe fundamentale, care se condiționează şi se 
influențează reciproc, trebuie să le răspundă astăzi - în condițiile societății 
moderne - întreaga muncă de educaţie desfăşurată de partidul şi statul 


nostru.” 


Teza superiorității omului nou faţă de toate tipurile umane cunoscute în 
istorie 

Între atributele omului nou poate cel mai des întâlnit îl constituie 
sublinierea superiorității acestuia față de toate tipurile umane cunoscute în 
istorie. Atributul superiorității apare încă în portretul (sau proiectul) omului nou 
pe care îl conturează Troțki în 1924: “Omul va deveni, în fine, cu adevărat o 
ființă armonioasă. El va începe prin a controla procesele semiconştiente, apoi 
pe cele inconştiente ale organismului său: respiraţia, circulația, digestia, 
reproducerea, ajungând să le subordoneze în măsura dorită, datorită 
controlului, rațiunii şi voinţei... Omul îşi va putea controla emoțiile, ridicându- 
şi instinctele la înălțimea conştiinţei, făcându-le transparente, reuşind să creeze 
un tip biologic superior, un supraom... Omul va deveni incomparabil mai 
puternic, mai înţelept, mai subtil. Corpul îi va fi mai armonios, mişcările mai 
ritmice, vocea mai melodioasă. Tipul uman mediu va ajunge la anvergura unui 
Aristotel, Goethe sau Marx. Iar dincolo de toate acestea ni se vor arăta culmi şi 
mai înalte.”113 

Documentele PCR profilează un ideal de om al cărui atribut esențial — ce 
îi conferă superioritate față de celelalte tipuri de om cunoscute în istorie — pare 


a fi conştiinţa politică înaintată. “În viziunea noastră, - spunea Nicolae 
IL apud D. Volkogonov, Troțki, eternul radical, Lider, Bucureşti, 1998. 


87 


Ceauşescu la Congresul educaţiei politice şi culturii socialiste din 2 iunie 1976 
- omul nou, constructor al socialismului şi comunismului, trebuie să fie stăpân 
pe cele mai înalte cuceriri ale ştiinţei, ale cunoaşterii umane, să se caracterizeze 
prin înalte virtuți politice şi morale, prin pasiune pentru muncă şi creație, prin 
îndrăzneală în gândire şi acțiune, prin cutezanță în promovarea noului în 
întrega viață socială, prin fermitate în lupta pentru dreptate şi adevăr, pentru 
înfăptuirea principiilor eticii şi echităţii socialiste, prin hotărârea de a lupta cu 
abnegaţie şi vitejie pentru apărarea cuceririlor revoluționare, a integrităţii şi 
suveranității patriei, a cauzei comunismului în patria noastră” 

Mai mult, omul nou de tip comunist este superior nemaifiind expus 
alienării care marchează condiția umană în societățile anterioare, îndeosebi în 
cea capitalistă, unde el este privit ca o marfă, fiind nevoit să-şi vândă forța de 
muncă. Noua societate a eliminat proprietatea privată, sursa inegalității şi a 
exploatării omului de către om, astfel omul comunist trăieşte într-o societate 
care a eliminat inegalitățile şi îi oferă un climat de echitate, de dezvoltare 
multilaterală (materială şi spirituală). 

Omul nou este totodată superior fiind ateu, întrucât ateismul este o 
“concepţie întemeiată pe cunoştinţe ştiinţifice despre lume şi viaţă, care 
respinge orice credință în supranatural, neagă orice religie cu argumente 
filosofice susținute prin datele şi descoperirile ştiinţelor naturii şi ale ştiinţelor 
sociale” — conform unei lucrări colective care-şi propunea să combată religia cu 
argumente ştiinţifice, apărută în 1971114, Mai mult, conform unui studiu 
publicat în acelaşi volum, ateismul marxist este la rândul lui superior 
concepțiilor ateiste nemarxiste care au existat anterior: “Depăşind limitele 
ateismului iluminist al secolului al XVIII-lea, ateismul marxist nu se opreşte la 
critica religiei sub aspectul rolului ei instituțional şi al moravurilor slujitorilor 
cultelor, ci pătrunde în esenţa religiei, dezvăluindu-i rădăcinile sociale şi 
gnoseologice, esența sa de clasă şi funcţia socială pe care o îndeplineşte. 
Totodată, ateismul filosofic marxist presupune o atitudine combativă față de 
reprezentările  mistice-religioase, indicând căile concrete de eliberare a 
oamenilor de sub influența opiumului religiei. Această activitate complexă şi de 


lungă durată nu este înțeleasă în mod îngust, nu constă în măsuri coercitive 


114 Ştiinţă, religie, societate, Ed. Politică, Bucureşti, 1971, p.488. 

sau administrative, ci se subordonează sarcinilor revoluţiei şi construcției 
socialiste, făcând parte integrantă din vasta operă de culturalizare a maselor, 
de răspândire a ştiinţei, de însușire a unei concepții ştiinţifice despre lume, a 
unei ideologii corespunzătoare idealurilor de libertate şi progres ale clasei 
muncitoare.” 

Superioritatea omului nou de tip comunist este dată şi de caracterul legic 
— dovedit ştiinţific - al procesului de transformare pe care îl parcurge omenirea, 
încununat de realizarea societăţii socialiste şi comuniste. 

Omul nou socialist se caracteriza de asemenea printr-o personalitate 
armonioasă, multilaterală. 

Argumentul superiorității tipului uman promovat de doctrina comunistă 


trebuia să constituie o motivaţie puternică a muncii de propagandă. 


Direcţii în acțiunea de formare a unui om nou de tip comunist, conform 
doctrinei 

Însuşirea materialismului dialectic şi istoric prin sistemul de 
învățământ şi mijloacele de comunicare în masă, prin aşezămintele 
culturale şi critica literar-artistică. 

Într-o primă perioadă indezirabililor li se oferă “şansa” de a se 


“reeduca”(de a se “converti” la comunism) în lagăre de muncă şi în închisori, 
acestea constituind o primă categorie de medii re-educaţionale. Un document 
din arhiva fostei securități (actualmente Arhiva CNSAS) ne dezvăluie, prin 
declaraţia făcută de un înalt funcționar al ministerului de interne din 1968 
(într-un proces strict secret în legătură cu atrocitățile din anii '50 din coloniile 
de muncă), faptul că acţiunea de reeducare era apreciată după 20 de ani drept 
o acţiune organizată de mare succes: “Aş vrea să reamintesc că noi am înființat 
după 23 august 1944 centre de reeducare unde se obțineau rezultate 
frumoase.”115 

Procesele politice cu public sunt de asemenea medii reeducaționale 
dintre cele mai eficiente. 

Presa este şi ea transformată într-un mediu reeducaţional şi, ulterior, 
toate mijloacele de comunicare în masă. Un manual editat de Secţia de 


propagandă a CC al PCR arăta, în capitolul consacrat “modelării educaționale 


115 Arhiva CNSAS, Procesele de la Colonia de muncă Salcia (1968), Declaraţia tovarăşului Pavel Ştefan, 
Dosar 54, vol.3, p. 71. 

prin presă şi televiziune”, că “preocupările educative, altădată sporadice, se 
înscriu astăzi ca o prioritate în viața fiecărei redacții, în paginile publicaţiilor şi 
în emisiunile de radio şi televiziune, pe măsura interesului manifestat de opinia 
publică față de acest fenomen de masă prin care se afirmă spiritul revoluționar, 
pedagogia socială comunistă, antrenând milioane de participanți.”116 

Sistemul de învățământ este transformat de asemenea într-un mediu 
reeducațional, începând cu reforma educaţiei din 1948 socialismul ştiinţific 
devenind materie de studiu obligatorie. 

Ulterior organizaţiile de copii şi tineret, organizaţiile de masă şi obşteşti 
funcționează ca medii re-educaţionale în care individul este încercuit întreaga 
sa viaţă. Propaganda de partid, organizaţiile de masă şi obşteşti, democrația 
socialistă, ştiinţa şi învățământul, chiar ştiinţele sociale, creația literar-artistică, 
presa şi televiziunea sunt definite în documentele oficiale “factori” ai “formării şi 
dezvoltării conştiinţei socialiste”, ai creării omului noul!7. Practic toate 
instituţiile aveau trasate sarcini în acest sens, încât putem spune că are loc 
deturnarea instituţiilor de la funcţiile lor fireşti într-o societate normală, 
transformarea lor în medii re-educaționale, atribuindu-li-se un rol cheie în 
educaţia propagandistică a maselor. 

O funcţie importantă în formarea unei noi conştiinţe revine instituțiilor 
de control a circulaţiei informaţiei. Interdicţia asupra unor autori şi lucrări din 
cultura română a cunoscut o anumită dinamică de-a lungul perioade 
comuniste. Lista de bază este elaborată în perioada 1946-48, când, o instituție 
special creată în acest sens redactează o listă de 8000 de lucrări interzise şi 
scoase din circuitul public. Au urmat perioade în care diverşi autori au fost 
reabilitați, ridicându-se astfel interdicția asupra operei sau circulației cel puţin 
a unora dintre ideilor lor!18. 

Acest mod de a gândi stă la baza transformismului radical la care sunt 
supuşi între 1949-1952 studenţii din închisoarea Piteşti: mai întâi se “şterge” 


totul (etno-reprezentări, atitudini, ataşamente), urmând ca pe această tabula 


116 îi ie . . . . . E ES TS 
Probleme fundamentale ale educației revoluționare patriotice, socialiste a maselor, ale activității 


politico-ideologice a PCR, . Teze şi bibliografii, Editat de Secția de propagandă a CC al PCR, Bucureşti, 
1980, p. 493. 

117 Ibidem. 

1184. I, Bădescu, M. Ungheanu, coord., Enciclopedia valorilor reprimate. Războiul împotriva culturii 
române (1944-1999) (I-II), Editura Prohumanitate, Bucureşti, 2000 Sociologia valorilor reprimate 

rasa să fie introduse conţinuturi noi, care, nefiind ale culturii căreia indivizii 
aparțin, pot fi considerate arbitrare (în sensul că ele pot fi oricare, în cazul de 
faţă conținuturile care urmau să înlocuiască cultura de apartenență a 
indivizilor erau cele ale ocupantului sovietic, care-şi arătase explicit prin vocea 


lui Stalin intenţia de a impune “propriul” sistem social). 


Educaţia comunistă prin şi pentru muncă. Etosul comunist al muncii 

La nivelul textelor oficiale, munca pare să constituie o valoare 
centrală a sistemului de valori al noii societăţi, şi totodată un mijloc prin 
care comunistul poate fi educat. “Etosul comunist al muncii” poate fi 
regăsit în toate societăţile: comunistul ideal trebuie să fie disciplinat la 
locul de muncă, să nu întârzie, să respecte pauzele, să realizeze normele 
de muncă, planul colectiv, să nu fure etc. Astfel, erau redactate texte 
oficiale care cuprindeau prevederi clare: 

- în colectivul de muncă: “Unul din mijloacele importante pentru 
educarea socialistă a munciorilor nedisciplinaţi este discutarea cazurilor 
de indisciplină şi de nepăsare faţă de avutul obştesc în faţa întregului 
colectiv de la locul de muncă respectiv.” 

- în cadrul organizaţiilor sindicale: “În acţiunea de educare 
socialistă a oamenilor muncii, organizaţiile sindicale trebuie să se 
străduiască să creeze în rândurile muncitorilor o adevărată opinie 
împotriva elementelor nedisciplinate. Atitudinea acestora trebuie să fie 
supusă criticii aspre a maselor muncitoare. Vinovatul poate astfel să audă 
părerea tovarăşilor săi de muncă asupra faptei pe care a comis-o şi să 
înveţe din critica lor tovărăşească.” 

- în cadrul consiliilor de judecată tovărăşească, înfiinţate prin 
decret al Prezidiului Marii Adunări Naţionale din 15 iunie 1953. “Consiliile 
de judecată tovărăşească cercetează în cadrul unor adunări generale ale 
muncitorilor, tehnicienilor şi funcţionarilor diferite încălcări ale 
îndatoririlor ce le au oamenii muncii, delăsări şi neglijenţe în muncă, 
furturi din avutul obştesc...şi în general orice încălcări ale regulilor de 
convieţuire socialistă.”119 Mai mult decât atât, “la temelia consiliilor de 
judecată tovărăşească stă preocuparea statului nostru democrat-popular 
pentru educarea maselor muncitoare, pentru formarea unui om nou, 
vrednic constructor al socialismului. Numai într-un regim ca al nostru, 
unde puterea se află în mâinile oamenilor muncii conduşi de clasa 
muncitoare în frunte cu partidul ei, este posibilă crearea unor asemenea 
organe, născute din grija părintească pentru educarea oamenilor muncii, 
pentru formarea şi adâncirea conştiinţei lor socialiste.”120 

Eficiența acestui gen de educaţie prin şi pentru muncă este o chestiune 


insuficient studiată. Cu scopul de a crea această atitudine comunistă față de 


muncă, documentele oficiale prescriau ca acest tip de educaţie prin şi pentru 


119 Consiliile de judecată tovărăşească. Ce sunt şi cum funcţionează ele, Ed. Consiliului Central al 
Sindicatelor, 1953, p.10. 
120 ibidem, p. 13. 

muncă să înceapă cât mai timpuriu, tinerii şi chiar elevii participau în timpul 
liber la diferite munci voluntare care de fapt erau obligatorii. De la sfârşitul 
studiilor fiecărui tânăr sistemul îi atribuia un loc de muncă. Teoretic nu existau 
şomeri. A nu avea un loc de muncă era un lucru destul de grav şi incriminat în 
societatea comunistă. Totuşi nu putem şti dacă a existat un etos comunist al 
muncii. Acţiunea propagandistică în această sferă pare să fie îndreptată în 
principal spre a crea ataşamentul oamenilor muncii față de “avutul obştesc”, 


față de proprietatea socialistă, al cărei statut era de fapt confuz. 


Ateizarea şi educaţia ateistă 
Deşi, dintr-un anumit punct de vedere, comunismul este el însuşi 
întruparea istorică a unei idei (pseudojreligioase, totuşi s-a înfățişat 
ca "ateist", declarând război oricăror credinţe şi sisteme religioase - 
pe care Marx le "demistifica" drept - conform celebrei sale sintagme - 
"opium-ul popoarelor"i2!. Lenin sublinia necesitatea propagării 
concepției ştiinţifice despre lume în strânsă legătură cu propagarea 
ateismului: “Întregul nostru program este bazat pe o concepție 
ştiinţifică despre lume, şi anume concepția materialistă. De aceea 
explicarea programului nostru include în mod necesar şi explicarea 
adevăratelor rădăcini istorice şi economice ale obscurantismului 
religios. Propaganda noastră include în mod necesar şi propagarea 
ateismului...*122 

Logica "polară" (ordonată în categorii polare) a putut să descifreze sensul 


"ateismului” comunist: în genere, orice tip de răsturnare a religiosului nu 
echivalează cu un vid de sacru şi de religiozitate, ci cu o substituire a religiei 
adevărate printr-o pseudoreligie. În istoria religiilor, metoda polarităţilor i-a 
dezvăluit lui M. Eliade fenomenul "deplasării sacrului”. Sacrul şi profanul sunt 
categorii polare, dar desacralizarea nu induce automat profanul, ci o deplasare 
a sacrului. În sociologie aceeaşi metodă l-a condus pe Vilfredo Pareto la 
concluzia că "la credința în Dumnezeu nu îi este opusă credința în Diavol, ci 
absența amândurora, deci a oricărei credințe (...) ("fenomenul contrar 
combinării lui A+B nu este combinarea C+D, ci absenţa oricărei combinări”) 


("Traite de sociologie generale", vol. I, p. 478). 


121 Despre falsa celebritate a acestei sintagme - în sensul că a devenit celebră pentru că a 
fost în mod abuziv uzitată de către apologeţii lui Marx, iar nu pentru că Marx ar fi lăsat şi 
o analiză sistematică a religiei, a se vedea J. Borella, "Criza simbolismului religios", Ed. 
Institutului European, laşi, 1995. 


1% V 1.Lenin, Despre religie, Ed. Politică, Bucureşti, 1959, p. 10. 

Etimologic ateismul desemnează concepţia despre viaţă a celor care nu 
cred în Dumnezeu: a-theos, „fără Dumnezeu”(ateu este “cel care neagă 
existența lui Dumnezeu” - cf. Dictionnaire Hachette de la langue francaise, p. 
50). Reprezentanţii acestei concepţii susțin că religia este iluzie, dedicându-se 
de aceea “demistificării sacrului”(J. Borella, Criza simbolismului religios, p. 140). 
Despre filosofia lui Feuerbach, precursor al lui Marx, s-a spus că ar treubui 
considerată “forma generală a oricărei posibile critici a religiei”(ibidem, p. 140). 
Încă înaintea lui Feuerbach, gândirea europeană făcuse efortul de a “traduce 
speculativ” “critica ce va ataca simbolurile sacre în pretenţia lor teofanică. 
Lipsite de referentul ontologic în urma revoluţiei galileene, ideile şi simbolurile 
au fost în mod necesar reduse la producții ale conştiinței.”(ibidem) 

Regimul bolşevic a ridicat însă ateismul (de la o concepţie despre lume 
împărtăşită de o categorie de intelectuali) la rang de “dogmă oficială în stat” - pe 
care, printr-un ansamblu de instituții bine puse la punct urma să o 
împărtăşească întreaga societate. Acest ansamblu nu includea doar un aparat 
de propagandă care avea rolul să difuzeze doctrina în mase, ci şi de un adevărat 
sistem inchizitorial prin care cei care-şi afirmau credința religioasă erau 
denunțați, demascațţi, torturați ca să renunţe la credință şi să adopte “dogma 
oficială” (ateismul comunist), autodemascaţi, pedepsiţi, executați etc. 

Bisericile au fost închise, preoții arestați, în învățământul de toate 
gradele, în orice instituție (armată, uzine, colhozuri, case de cultură) se ţin ore 
de “educaţie” ateistă; în tot ce se publică nu se poate trece de cenzură dacă nu 
se afirmă concepția despre lume şi viață ateistă. 

Această ateizare a fost însă mai degrabă o înlocuire a adevăratei credinţe 
religioase cu o pseudoreligie, chipul lui Dumnezeu cu idoli care se prezentau pe 
sine drept modele, icoanele sunt înlocuite cu chipuri ale dictatorilor; 
simbolurile religioase sunt interzise sau batjocorite şi împotriva lor se porneşte 
un adevărat război. 

Agenţii acestei transformări au încercat transferul acestui model bolşevic 
de societate şi în ţările ocupate de sovietici. În România, impunerea noului 
sistem social întâmpină rezistența unui popor creştin de două mii de ani, 
pentru care comunismul era perceput întâi de toate ca fiind ateu. Pentru a de- 


creştina poporul român sunt puse în aplicare toate metodele utilizate în URSS. 

Într-o primă etapă toți autorii religioşi sunt interzişi. Poezia de filon creştin este 
“denunțată” ca fiind periculoasă pentru noul regim, întrucât este “mistică”. Mii 
de preoți, teologi, gânditori religioşi sunt aruncaţi în închisori. Într-una dintre 
ediţiile indexului este trecut pe listă un acatist al cărui autor era Sandu Tudor 
(unul dintre membrii grupului de rezistență spirituală de la mănăstirea Antim) — 
avem iată un document care interzice rugăciunea. Pentru că metodele puse în 
aplicare nu aduceau rezultate (dimpotrivă, închisorile “produceau” mai mult 
efecte contrare celor aşteptate, viața religioasă se dovedea a fi mai intensă în 
închisori, preoții arestați oficiau liturghii, spovedeau şi împărtăşeau, mulți se 
converteau, compun, memorează şi transmit noua poezie religioasă care îi 
întăreşte în a nu-şi lepăda credința şi a accepta orice tortură, precum martirii); 
ca urmare a numeroase rapoarte interne ale supraveghetorilor din închisori 
care ajung la comisarii bolşevici, în care aceste lucruri sunt “denunţate”, este în 
cele din urmă gândit în laboratoarele bolşevice un experiment diabolic, 
fenomenul  reeducaţional de la închisoarea Piteşti. Tortura fizică este 
amplificată, nu cunoaşte limite, dar ținta experimentului este acum nu atât 
distrugerea fizică sau obţinerea de noi informaţii, ci de a smulge pe Dumnezeu 
din om şi de a pune capăt martirizării deținuților politici. Simbolurile creştine 
sunt batjocorite, sunt organizate liturghii întoarse. 

Acest experiment ne arată că ateizarea ar fi echivalat cu o inversare a 
omului în datele lui esenţiale. 

În afara închisorii, metodele folosite în educaţia comunistă şi ateistă 
sunt, în planul agresiunii simbolurilor, la fel de agresive. Este ilustrativă 
“poezia” “Legământul”(Mircea Avram), scrisă la moartea lui Stalin: “Şi nu mi-ai 
spus nici “bună dimineața”,/-“Tăticule, e drept, e-adevărat?”/ Şi două lacrimi 
calde-au lunecat/ Din ochii ei cuminţi, scăldându-i fața.(...)/Tăcută şi-a plecat 
atunci căpşorul şi l-a ascuns la pieptu-mi sughițând.../Şi ud, de-atâta plânsset, 
obrăjorul/L-a ridicat din nou spre mine: “Când>”/- Aseară, draga mea... 
aseară...Lasă.../Ce pionieră-mi eşti tu dacă plângi?! Cum ai să lupţi ca viața 
luminoasă / S-o aperi de duşmani - şi să-i înfrângi?!(...)/ Durerea-n cleşte inima 
ne-o strânge.../ Dar ştii, chiar Stalin ne-nvăța/ Că noi nu avem dreptul de a 
plânge, Ci datoriaveşnic de-a lupta!/(...)Cravata şi-a-ndreptat-o şi, tăcută, Cu 


toată palma genele şi-a şters.../Şi-ntre sprâncene-i tremura o cută/ Ca 

umbrele tristeţii într-un vers... /Privirea hotărâtă, toată fața, /Spre chipul lui din 
cadră şi-andreptat: /-“Tăticule, promit, ca toată viața /Să fiu aşa cum Stalin ne- 
a-nvățat!” (reprodusă în lucrarea Ana Sălăjan, “Literatura în totalitarism. 1952- 
1953”, Ed. Thausib, Sibiu, 1995, p.251-252). Manipularea unor sentimente 
duioase, - ale unui copil - pentru un părinte identificat cu dictatorul al cărui 
chip înlocuieşte chiar sfinţii din icoane şi care este deci oferit drept model în 
formarea noilor generaţii sunt doar câteva metode din registrul agresiv al 
ateizării bolşevice. 

Ulterior acestei etape, - în care în centrul sistemului de propagandă stă 
preocuparea de a oferi modele de oameni noi (comunişti) cel mai adesea din 
URSS - se trece la invocarea argumentului “ştiinţific” în încercarea de ateizare 
pe calea “convingerii” dar şi prin afirmarea unei “spiritualități” fără Dumnezeu. 
Astfel, în 1988 este tradusă în limba română lucrarea savantului sovietic V.N. 
Şerdakov, Iluzia binelui. Valorile morale şi credința religioasă (Ed. Politică, 
Bucureşti, 1988) în care argumentele ştiinţifice sunt îmbinate cu deconstruirea 
sacralităţii ritualurilor creştine şi a Sfintelor Taine (Împărtăşirea, Spovedania, 
Botezul). Se afirmă că omul ar avea printre nevoile sale şi pe cea de viață 
spirituală, de aceea, “pentru a putea îndepărta religia, în adevăratul înțeles al 
cuvântului, trebuie să te ridici deasupra ei. Aceasta presupune o intensă 
activitate spirituală”, însă “din domeniul trecutului trebuie preluate doar 
rezultatele utile. Ce interes ar putea prezenta rătăcirile depăşite sau iluziile 
perimate? Oare nu e destul să cunoşti ultimele rezultate ale ştiinţei 
contemporane? Nu!” Este importantă şi experiența spirituală a trecutului, doar 
că ea trebuie curățată de “iluziile religioase.” 

Totuşi, după 45 de ani de ateizare agresivă, în toate statele din fostul 
lagăr sovietic (şi în fosta URSS, după 75 de ani), încă de la primele sondaje care 
s-au făcut după prăbuşirea comunismului s-a constatat că cei care se declară 


“atei” reprezintă un procent neaşteptat de mic (în România sub 1%). 


Întemeierea unei noi etici, socialiste, baza noilor relaţii sociale. Codul 
principiilor şi normelor muncii şi vieţii comuniştilor, ale eticii şi echităţii socialiste 
În cadrul proiectului de formare a omului nou, la Congresul al XI-lea al 


PCR este adoptat un document intitulat Codul principiilor şi normelor muncii şi 

vieții comuniştilor, ale eticii şi echităţii socialiste!23. Afirmând că “Partidul 
Comunist Român acordă o atenţie primordială făuririi unui om nou, cu o 
conştiinţă înaintată şi înalte trăsături morale, promovării unor raporturi noi 
între oameni, afirmării depline în toate sferele vieții sociale a principiilor eticii şi 
echităţii socialiste”, Codul stabileşte că relaţiile sociale din societatea socialistă 
sunt caracterizate de lichidarea exploatăriicapitaliste, a inegalității sociale şi 
naționale; “ele se bazează pe proprietatea socialistă asupra mijloacelor de 
producție, pe principiile de repartiție socialistă, pe egalitate şi dreptate socială, pe 
țelul comun al făuririi bunăstării şi fericirii întregului popor”124 

Înlăturarea proprietăţii private este un pas important în întemeierea 
unor noi raporturi umane, lipsite de inegalitate şi exploatare. Dar această 
măsură nu este suficientă, întrucât vechile moravuri burgheze continuă să se 
manifeste, cum spunea Nicolae Ceauşescu: în primul rând prin atitudinea față 
de propiretatea socialistă; furturile, delapidările, sustragerile de orice fel lovesc 
în interesele tuturor oamenilor muncii” şi “sunt acte ostile construcției 
socialiste, de aceea trebuie considerate, aşa cum spunea Lenin, ca acte 
contrarevoluționare.” 

Dintre datoriile omului în societatea socialistă Codul...menţionează 

- a servi cu credință cauza partidului, poporului, înfăptuirea 
Propgramului Partidului Comunist de făurire a societăţii socialiste multilateral 
dezvoltate şi înaintare a României spre comunism; 

- să-şi însuşească materialismul dialectic şi istoric - concepția 
revoluționară despre lume şi viață a proletariatului, Programul PCR, care de 
fapt este “aplicarea creatoare a marxist-leninismului la condiţiile concret- 


istorice ale țării noastre.”125 


să-şi îndeplinească “fără şovăială sarcinile de partid” 


să respecte “disciplina de partid” 


să apere “ca lumina ochilor unitatea de monolit a partidului” 


- “să apere secretul de partid şi de stat”126 


13 Codul principiilor şi normelor muncii şi vieţii comuniştilor, ale eticii şi echităţii 
socialiste, Editura politică, Bucureşti, 1974. 

124 Codul... p. 5-6. 

125 Ibidem, p. 8. 

125 Ibidem. 

“Grija pentru om”, “ridicarea continuă a nivelului de trai”. Umanismul 
socialist 

O linie de continuitate în justificarea oricăror măsuri politice sau 
economice a constituit-o de-a lungul regimului comunist argumentul conform 
căruia în noua societate, în tot ce se întreprinde, este vizat omul. 

“O deosebită atenție trebuie să acorde organele de partid educării 

activului de partid şi de stat în spiritul politicii profund umaniste a partidului 
nostru, politică pătrunsă de grija față de om (...)”127, susținea Ceauşescu într- 
una din cuvântările sale. 
Conform doctrinei oficiale, spre deosebire de regimurile anterioare, omul epocii 
socialiste şi comuniste urma să se înalțe pe cele mai înalte culmi de progres, de 
împlinire a celor mai înalte aspirații omeneşti ş.a.m.d. - noi ştim însă că 
lucrurile erau departe de a sta aşa şi că puţini oameni — dat fiind modul lor 
concret de viață, erau dispuşi să creadă că ceea ce spunea propaganda oficială 
şi ceea ce trăiesc ei are vreo legătură. Am putea desigur în continuare să 
reconstituim întreaga arhitectonică instituțională de propagandă a regimului 
(sistemul de propagandă) pusă în slujba creării unui om nou: înregimentarea de 
la cea mai fragedă vârstă într-o organizație, şedinţele de îndoctrinare, toate 
mediile reeducaţionale... Întrebarea este: au creat aceste metode un om nou? 

Într-o lucrare apărută în 2000, în care mai mulți “antropologi occidentali 
în Europa de Est” (acesta este chiar subtitlul cărții) se exprimă - ca antropologi 
- asupra socialismului şi epocii ce i-a urmat (tranziție sau post-socialism) am 
găsit acest enunț ce mi s-a părut rezonabil ca ipoteză de lucru: “Mulţi est 
europeni au respins cu tărie regimurile în care trăiesc, la fel de tranşant cum 
au făcut-o şi înainte de 1989. A existat de asemenea şi un număr considerabil 
de oameni care şi-au oferit sprijinul pe de-a-ntregul socialiştilor care dețineau 
puterea, dar în majoritatea țărilor, aproape permanent, oamenii cei mai simpli şi 
mai obişnuiţi au tratat sistemul impus ca pe un dat, s-au adaptat la el şi şi-au 


văzut de viață, fără să se înroleze în Partidul Comunist sau în vreun grup 


127 Nicolae Ceauşescu, România pe drumul construirii societăţii socialiste multilateral dezvoltate, vol. 6, 
Bucureşti, Ed.Politică, 1972, p. 188. 

dizident. Cu alte cuvinte au “ieşit la liman”, la fel cum fac oamenii de obicei şi în 
alte tipuri de societăţi. ”!28({s.n., C.B.) 

Oamenii din Est au avut ocazia să experimenteze strategii de viață şi 
alternative şi chiar “libertatea de a trăi în afara sistemului în care se află 
fizic”. 129 


Poate ar fi mai corect să ne întrebăm cât din schimbarea totala a 
omului sub comunism este schimbarea intentionata prin doctrina / a 
avut loc în directia trasata de doctrina vs cat din aceasta 
transformare a omului sub comunism este datorata schimbarii 
globale a societatii romanesti în directia unei “modernizari 
întarziate”, efectul indirect al industrializarii,  deruralizarii, 
urbanizarii. 

O antropologie a comunismului n-ar fi posibilă şi nici îndreptăţită dacă 


regimul însuşi n-r fi urmărit să transforme omul. Ideea unui om nou, după 
model comunist, apare nu doar ca intenţie şi obiectiv în documentele oficiale 
comuniste, la nivel ideologic, ci şi la nivel factual, acțional pe de o parte în 
manipularea propandistică excesivă prim media, pe de altă parte prin 
instituționalizarea - cu întreaga logistică adiacentă, programe şcolare, manuale, 
dicționare, etc. educației comuniste în cadrul învățământului obligatoriu. 
Totuşi, obiectivul creării omului nou de tipar comunist nu a fost niciunde mai 
violent pus în aplicare ca în experimentul reeducării inițiat în puşcăriile 
comuniste din România. 

Procesul creării unui om de tip nou pare să fi fost urmărit de la formă 
spre fond, în sensul că laboratoarele Moscovei au realizat cu timpul că omul 
comunist nu există dacă transformarea nu are loc şi în interior. Declaraţia de 
adeziune nu înseamnă automat şi convingerea interioară; posesorul unui 
carnet de partid nu este automat şi un comunist adevărat. 

În analizele post-comuniste se vorbeşte adesea despre formarea omului 
nou al epocii comuniste fără a se ţine seamă de subiectul însuşi al acestui 
experiment, de strategiile sale de interacțiune cu un regim pentru care, vorbind 
de cea mai mare parte a societăţii, nu se poate spune că tercerea la acest regim 
a fost o opţiune liberă. 

Alți autori, chiar sociologi, par insuficient avizaţi asupra chestiunii 


duratei istorice necesare unei schimbări semnificative a tipului de personalitate 


12 p.106. 
12 apud ibidem. 

umană. Schimbările bruşte sunt superficiale, deci reversibile, avertiza E. 
Durkheim, schimbări cu adevărat ireversibile în structura tipului uman apar 
doar ca efecte cumulate ale unor procese antrenate în durata lungă a istoriei, or 
nu este cazul celor 45 de ani de comunism în cazul României. 

Eşecul acestor abordări în a da un răspuns satisfăcător întrebării 
fundamentale - dacă a schimbat comunismul omul şi în ce sens, este semn că 
această evaluare nu este deloc simplă şi impune conlucrarea dintre istoria 
politică şi alte ştiinţe politice, tema constituind o reală provocare îndeosebi 
pentru antropologia politică. 

Abordând omul ca ființă integrată culturii sale, antropo-logica ne permite 
să definim comunismul, mai mult decât o ideologie, un sistem social sau un 
regim politic, drept un complex de procese deculturative. Este semnificativ în 
acest sens faptul că mecanismele puse în joc în laboratorul de transformare a 
omului de la Piteşti refac drumul ființei umane în formarea personalităţii — dar 
în sens invers. Pentru a deveni comunist, el trebuie extras referenţialelor sale 
esențiale, legăturilor sale primordiale: religia, familia, patria, tradiţiile, 
obiceiurile, modul de viață, viziunea asupra lumii conservată în aceste tradiții şi 
moduri de viață. 

Maniera de a stabili cine poate intra în noua societate şi cine nu, cine 
urmează a traversa un purgatoriu şi cine trebuie să fie definitiv eliminat, trimite 
la analiza pe care o face Foucault practicilor disciplinare ale societăţii (ce se 
făcea în diverse epoci şi culturi cu nebunii, cu delicvenţii sau cu bolnavii). În “A 
supraveghea şi a pedepsi” Foucault analizează relațiile de putere înţelese ca 
„procedee şi tehnici care sunt folosite în anumite contexte instituționale pentru 
a acționa asupra comportamentului indivizilor; pentru a le forma, dirija şi 
modifica felul de a se conduce, pentru a impune diverse scopuri inacțiunii lor 
sau a o înscrie în strategii de ansamblu.” (A supraveghea şi a pedepsi, 
Bucureşti, Humanitas, 1997). Aşa cum delicventul este produsul instituţiei care 
instrumentează ordinea, care n-ar avea suport dacă nu ar exista delicvențţii, în 
acelaşi mod deținutul politic este produsul unei suite de instituţii (totale)special 
create pentru a produce efectiv o nouă ordine şi o nouă societate, un nou 
sistem social. Puterea devine efectivă ca putere de a stabili cine este “vinovat” 


fără drept de apel: v. formulările din Convenţia de armistițiu “vinovaţi de 

dezastrul țării” sau “criminal de război”, evident, insuficient operaționalizate în 
textul documentului, pentru ca sub această etichetă să poată intra cât mai 
mulți indezirabili; aceştia urmează a fi supravegheați, diferențiaţi, ierarhizați 
după gradul de abatere, excluşi - dacă se abat de la norma noii societăți. 
Obiectivarea subiectului se produce prin tehnica dezvăluirii publice a 
adevărului despre X (“Cine este X de fapt”) - aşa-numita “de-mascare”. O 
lectură prin viziunea lui Foucault asupra societății disciplinare ne permite 
efectiv o înţelegere a mecanismelor puse în joc pentru întemeierea unei noi 
societăți. 

Dar nu este oare această viziune unilaterală? Nu se rezumă această 
înțelegere pe care ne-o oferă Foucault la a repeta că învingătorul ia totul, el 
scrie şi rescrie istoria, el stabileşte cine va fi integrat şi cine va fi exclus; nu 
repetăm prea des că cel care exercită puterea defineşte situațiile şi condiţiile de 
acțiune etc.? Nu privim oare prea mult spre gesturile învingătorului şi nu 
înseamnă că prin aceasta noi îi preluăm şi validăm perspectiva sa asupra celor 
învinşi? 

Se poate argumenta că din abordarea totalitaristă asupra comunismului 
lipseşte tocmai individul integrat culturii sale: sistemul nu poate fi adecvat 
explicat doar prin ceea ce erau sau făceau elitele, o nomenclatură politică. Cum 
spune un analist, monolitismul sistemului era doar o fațadă, în spatele căreia, 
o societate, şi în cazul sistemului sovietic, mai multe societăţi, dezvoltau 
propria lor dinamică, influențând oarecum centrul. 

Ce s-a întâmplat de fapt cu omul sub comunism? A devenit întreaga 
societate un spațiu disciplinar, o instituţie de tip închis, unde nu mai există 
nici o opţiune din partea subiectului, unde câmpul de acţiune este prescris în 
totalitate? 

La prima vedere, tehnologia concentraționară şi în afara închisorii 
sistemul de propagandă par a fi eficiente în a modela prin violenţă şi uzând de 
formele cele mai aberante de tortură, un nou chip uman, cu noi atitudini, noi 
comportamente; denunţul şi autodenunţul, demascarea interioară şi exterioară 
permiteau practic ca subiecţii să fi fost nu atât cunoscuţi în totalitate, cât 
expuşi în totalitate, ceea ce ar fi însemnat un control total asupra lor. Creierele 


astfel spălate de memoria, coerenţa şi sensul acțiunilor ar arăta ca o cutie goală 

căreia i se introduc apoi conținuturi noi. La capătul acestui proces ar apărea 
mulțimile productive şi docile, alfabetizate, dar şi atomizate, omogenizate şi 
modelate astfel încât pot suporta orice: colectivizarea agriculturii, 
industrializarea forțată, plata datoriei externe, ateizarea, sistematizarea rurală 
etc. şi incapabile a mai opune o minimă rezistenţă. 

Dar cât valorează conformarea şi ataşamentul unor indivizi agonizați sub 
tortură, în închisoare, sau, în afara închisorii, înscrierea unor intelectuali în 
ARLUS pentru a nu se expune “vânătorii de vrăjitoare”? Sau înscrierea în 
colectiv a unui țăran sub diverse presiuni? Au aceste comportamente sub 
presiune, sub violență, deci silnice, semnificația unei veritabile transformări a 
omului? Nu ar trebui asimilate categoriei rene-girard-iene a mimeticului? Unele 
dintre atitudinile prea uşor taxate drept colaboraţionism n-ar trebui cumva 
considerate nu atât cedări, ci dimpotrivă, strategii de rezistență»? 

Cu alte cuvinte, au obținut sistemele de propagandă comuniste, atât de 
puse la punct, atât de eficiente în aparenţă, mai mult decât un ataşament 
mimetic al oamenilor? 

Alte dificultăți în a discuta despre omul nou le întâmpinăm atunci când 
trebuie să-l identificăm. Dacă acest om există, a fost creat de sistemele 
comuniste, cine ar putea fi: torționarul, ultrareeducatul, nomenclatura politică, 
ideologul, propagandistul, membrul CAP sau muncitorul din uzină? Dar am 
putea stabili că aceştia se apropie măcar de modelul de om comunist, când 
între discursul lor, comportamentul şi conținuturile de conştiinţă nu putem 
identifica o coerență? 

Poate că ar fi mai prudent să enunțăm doar că, sub comunism, a avut 
loc o schimbare, dar nu în sensul idealului definit de doctrina comunistă, ci o 
schimbare concretizată mai degrabă în apariția unor tipuri sociale noi, cum 
este spre exemplu navetistul, tipul social marginal, nici țăran, nici orăşean, 
care nu mai aparține culturii tradiționale a satului, dar nu este nici integrat 
celei urbane. 

Aceste procese de schimbare sunt asimilate de unii autori unei intrări 
forțate în modernitate a unei societăți întârziate în această direcție. Făcând 
abstracție de tributul în vieți omeneşti, unii autori apreciază că efectul cumulat 


al acestor procese poate da o rezultantă pozitivă, echivalent unui proces de 

modernizare a societății. Această cale de interpretare nu poate însă fi 


considerată legitimă. 

RITUL ŞI LEGĂTURILE RITUALICE 


Ritul. Consacrarea / Valorificarea culturală a timpului 

Durkheim 

Mircea Eliade 

Filosoful Vasile Băncilă lega tema sărbătorii de problema mai 
profundă a sensului vieții. 

Preocupările sale filosofice în vederea elaborării unei teorii generale a 
sărbătorii l-au condus la ideea “omului sărbătoresc”, adică de ființă având 
“conştiinţa realității însemnificate”, a timpului semnificativ, a cărui curgere nu 
este omogenă, mereu aceeaşi. Omul este capabil de a re-trăi periodic 
evenimentele esenţiale, kairotice ale grupului său. Sărbătoarea fiind un fapt 
cultural universal, o teorie a omului ca om sărbătoresc este îndreptățită: a trăi 
timpul ca timp esenţial ar putea fi una dintre trăsăturile definitorii ale omului, 
ale uman-ității omului. 

Eseul “Pedagogia sărbătorii“ 130, apărut pentru prima dată în “Almanahul şcolii 
primare şi al familiei pe anul şccolar 1936-1937”(p. 64-74) este, după cum sugerează 
chiar filosoful, un tratat de pegdagogie întemeiată pe o metafizică a sărbătorii. lată ce 
este, din acest punct de vedere, filosofic, sărbătoarea: este “ideea devenită organică, 
permanentă, că realitatea universală nu este absurdă ori neutră, ci ordonată şi plină de 
semnficaţii de valoare“; iar din punct de vedere practic: “e tendinţa - total lipsită de 
element demonstrativ — de înfrățire cu sensul lucrurilor, cu voința realității generale, cu 
lumina revelaţiilor, pe cari din când în când ni le hărăzeşte oceanul de taină şi de spirit 
al invizibilului veşnic, cu tot ceea ce înțelepciunea divină şi legile ei au introdus ca 
armonie şi rost în viaţă şi lucruri.“ 

Toate aspectele pe care V. Băncilă le analizează în legătură cu “reforma 
calendarului“ din 1924 trebuie luate din nou în discuţie astăzi, după ce peste societatea 
românească a trecut “tăvălugul“ comunismului. în prelungirea analizelor sale asupra 
declinului sărbătorii început în zorii modernității ne putem da seama că procesul a atins 


în Răsărit o culme în programul ateizării comuniste a societății. “Furtul“ religiei şi al 


130 Volumul “Duhul sărbătorii“ Editura Anastasia, (Colecţia Filosofia creştină, Bucureşti, 


1996) 

sărbătorilor poporului român de care vorbea atunci Vasile Băncilă, s-a făcut de astă 
dată pe considerente strict politice şi de proporții pe care probabil nu suntem încă în 
măsură să le evaluăm. Calendarul zilelor de muncă nu ţinea seamă de sărbătorile 
religioase; diverse “munci voluntare“ erau programate chiar duminica în timpul 
Liturghiei. Consecințele erau vizate programatic: o devalorizare a sensului sărbătorilor 
religioase - şi, în cele din urmă devalorizarea generală a sensului existenței — şi 
investirea cu sens a altor sărbători, cu conţinut politico-ideologic. Aveam practic de-a 
face cu o nouă “reformă a calendarului“, prin care sărbătorile autentice aveau să fie 
înlocuite cu un alt fel de “sărbători”: 23 august, 1 mai - ziua internațională a muncii 
(una dintre sărbătorile importante ale comunismului internaționalist), 8 mai - crearea 
p.c.r., 7 ianuarie, 26 ianuarie - zilele aniversare ale “conducătorilor iubiți“etc. etc. 

Astfel că nu putem vorbi despre o reală însănătoşire a societății româneşti, fără 
a-i reda adevăratele sale direcții sufleteşti - de care cu bună ştiinţă a fost îndepărtat în 
trecutul său recent: a-i reda adică ceea ce i-a fost “furat“ — credința, sărbătorile, 
datinile, tradiţia sa culturală — şi odată cu acestea, sentimentul existenţei pline de sens. 

Analizele de o rară fineţe întreprinse de prestigiosul filosof român în eseurile şi 
studiile pe această temă (Reforma calendarului, Duhul sărbătorii - studiul care dă şi 
titlul volumului, Declinul sărbători) întemeiază pe drept cuvânt o Pedagogie a sărbătorii 
ale cărei principii formative se vădesc extrem de necesare astăzi. Programele educative 
vor fi cu adevărat instrumente ale procesului de însănătoşire a societății româneşti 
post-comuniste dacă îşi vor apropria principiile modului formativ al sărbătorii, pe care le 
enumerăm doar în parte: reinițierea în semnificația sărbătorilor religioase (care au “cea 
mai mare potență festivă“) va fi începutul apropierii de credință; cunoaşterea 
sărbătorilor tradiționale ale poporului va reînnoda legătura cu comunitatea de tradiție; 
cunoaşterea şi reinvestirea cu sens a adevăratelor noastre sărbători naţionale va 
fundamenta un autentic ataşament naţional. 

Pedagogia sărbătorii este de aceea un tratat de cea mai stringentă 
actualitate, căci se adresează omului posrcomunist chemat să-şi recapete 
“conştiinţa realității însemnificate“. 


Timpul sărbătorii suspendă viața obişnuită 


Timpul social şi timpul cultural I.Bădescu “Timp şi cultură” 


Blaga “Farsa originalitatii”, in Contemporanul, nr.45, 1962 

p.7."”Unul dintre apologetii sai, Vasile Bancila...” Paul P Drogeanu 
“Practica fericirii. Fragmente despre sarbatoresc”kd.Emin., 1985,Buc. 

Teorii Georges Dumezil Karl Kereny Roger Caillois Ion Goian in “Ratiune 
si credinta” 

Jean Cazeneuve “La fete” in “L'Ethnologie”, Lib Larousse, Oparis 1967. 

Anii '30 Johan Huizinga, Karl Kereny, Now Wesen des Festes in 
Paidenma Mitteilungen zur Kulturkunde, I, Hoft,2, 1938,p.63 

Marcel Granet Fetes et chansons anciennes de la Chine, 2-eme edition, 
Paris, Librain Ernest, Laroux, 1929 

“Vorbeste despre o ştiinţă a sarbatorii si despre gravitatea ei in 
conceperea cadrului filosofic ale existentei, atunci cand leaga desfasurarea 
sarbatorilor de primavara antice extrem-orientale de notiunile supreme ale Yin- 
Yang-ului” 

1938”In multe privinte anul 1938 este decisiv pentru conturarea nu 
numai a notiunii de sarbatoresc ci a unui intreg arsenal de proceduri 
concentrate mai inainte sau mai apoi spre esenta sarbatorii. Huizinga arata ca 
desi cuprinde manifestari ce nu-l sunt specifice, intregul sarbatoresc isi pune o 
amprenta originala asupra actiunilor umane, suspendand viata obisnuita, 
metamorfozand-o, ridicand-o la alte potente. 

El considera ca ideile lui Kereny despre sarbatoare, ca notiune de 
cultura, constituie o largire a premiselor lui Homo ludens si astfel facea trecea 
spre o trepta mai complexa a umanitatii, un posibil om sarbatoresc.” 

“Cu un an inaintea acestor deschizatori europeni de drumuri pentru tot 
ce va constitui pana azi calea stiintei despre sarbatoare, Vasile Bancila publica 
eseul triadic despre Duhul Declinul si Pedagogia sarbatorii”. Filosoful roman 
trasa, inaintea acestor celebri istorici si psihologi ai culturii, cele trei mari teme 
ale meditatiei heortologice si anume semnificatia aparte, eficacitatea axiologica 
si existentiala originala si nostalgia provocata de posibila uitare a sensului 


originar specific sarbatorii (p.14) 

Studiu de caz: “Uitarea” ritualurilor şi problema sensului vieţii. Spre 


o antropologie aplicată problemelor omului contemporan 


Lumea în care trăim este periodic evaluată, sub diverse aspecte. Acest 
gen de analiză poartă diferite denumiri: Le Monde - Edition editează un bilanț 
economic şi social al lumii: mondoscopie (v. Alain Geledan, Mondoscopie. Le 
bilan economique et social du monde 1973-1996, Le Monde-Edition, Paris, 
1997). Decouverte ne propune o analiză a “stării lumii”, aspectele analizate 
incluzând starea relaţiilor internaționale, a economiei mondiale, precum şi un 
bilanț pe 225 ţări(v. L'Etat du monde. Annuaire economique geopolitique 
mondial”, Decouverte, Paris, 2001); periodic în Franţa sunt publicate 
cunoscutele rapoarte Francoscopie, care includ evaluări ale unor domenii dintre 
cele mai diverse - de la cel al vieţii de familie, sistemului de sănătate, la cel al 
religiozităţii etc. În România au apărut evaluări ale stării naţiunii, sau stării 
societății româneşti în diferite momente de bilanț(5 sau 10 ani de “tranziție” 
etc.). 

Nici evaluări ale stării lumii din punct de vedere spiritual nu au întârziat 
să apară. Pornind de la date ale cercetării sistemelor de valori, ale stării 
culturii, religiei, educaţiei, ale mesajelor mass-media, dar şi indicatori 
economici, demografici, politici sau ai stării de infracţionalitate, aceste evaluări 
evidenţiază sau intuiesc un simptom sau altul care ar putea fi semn că este 
afectată însăşi ordinea spirituală a lumii. 

Am putea spune, spre ilustrare, că o astfel de noodiagnoză realizează 
profesorul universitar Th. De Knonik în lucrarea . Arătându-şi îngrijorarea față 
de manifestarea în lumea contemporană a unui nou tip de ignoranță, 
caracterizată prin faptul că ceea ce “ştim” nu ne mai “ajută”, Thomas de Konink 
face responsabilă această afecţiune profundă, de nivel spiritual, de 
multiplicarea conduitelor de autodistrugere — în care include o suită întreagă de 
comportamente de la fumat şi consum de droguri la violența în şcoli sau 
comportamentul suicidar propriu zis. Pentru a găsi adevăratele cauze ale 
multiplicării conduitelor de autodistrugere, spune el, trebuie să realizăm o 
diagnoză profundă a societăților în care trăim, în care asistăm în primul rând la 


un fenomen de prăbuşire a vieţii cultural-spirituale. Omul necultivat, care nu 

mai are bucuria vieţii cultural-spirituale este uşor absorbit în subculturi. Mai 
putem vorbi de cultură, se întreabă autorul, de trăirea culturii, care înseamnă 


e3. 


în primul rând cultivarea bogăției sensului vieții, “în fața ascensiunii, în 
societățile noastre de relativă opulenţă materială, mai ales în America de Nord 
şi în Europa, a fenomenului de autodistrugere, şi la persoanele în vârstă, 
desigur, dar în special la tineri — drogul, violența, criminalitatea, panoplia de 
comportamente cu simbolică suicidară, sau pur şi simplu suicidul în sensul 
literal al termenului - ce plătesc astfel cu prețul vieții pentru o societate 
cadaverică, lipsită de idealuri, pentru care nu e drept să fie ei cei blamaţi>” 

Într-adevăr, lipsa investiţiei în cultură şi educație duce la fenomene care 
necesită apoi un cost mult mai ridicat pentru a putea fi stăvilite. Ceea ce 
semeni, aceea vei şi culege, spune înțelepciunea populară. “Cultivăm” de fapt, 
de mai multe secole, în noile generaţii, o viziune despre lume care conduce ea 
însăşi la conduite de autodistrugere. Nu am contribuit chiar noi, cu ştiinţa 
noastră, la “golirea de sens a lumii”, se întreabă retoric Th. De Konink, 
amintindu-şi de cuvintele lui Husserl din Criza ştiinţelor europene: “În tristețea 
vieții noastre - aşa auzim pretutindeni - ştiinţa aceasta nu ne spune nimic. 
Problemele pe care ea le exclude din principiu sunt tocmai problemele cele mai 
arzătoare în epoca noastră nefericită pentru o omenire abandonată capriciilor 
destinului: sunt problemele ce vizează sensul ori lipsa de sens a întregii 
existențe umane.”131 

Într-adevăr, ştiinţele progreasează continuu şi totuşi în societăţile 
noastre contemporane asta pare să nu ajute prea mult, dimpotrivă, societăţile 
noastre“depresive”(T. Anatrella) au o nevoie crescândă de terapeuţi. “Vidul (...), 
ne spune Th. De Konink în diagnoza sa, pare dublu - afectiv şi intelectual 
totodată, generând plictiseală, o carență profundă de motivaţie, exacerbată 
printr-o cultură narcisistă, unde ne contemplăm după bunul plac în iluzie şi 
fantasmagorie; nişte “idoli” țin locul modelelor de existenţă, idoli precum actrița 
sau actorul (în greacă: hypocritos) a căror meserie contă tocmai în a nu fi ei 
înşişi, în a părea că sunt unul sau altul (...) (Nimeni nu neagă faptul că, altfel, ei 


pot fi oameni extraordinari.) Regăsim aici una din sursele majore şi evidente 


831 Bd. Husserl, La crise des sciences europenes et la phenomenologie trancendentale, (trad.fr. 1976), p.10, 
apud Th. De Konink, op.cit., p. 

ale violenţei din şcoală. Raoul Vaneigem observă pe drept cuvânt: “Plictiseala dă 
naştere violenţei”. Tot aşa, după cum ne dezvăluie Marc Auge, “noile tehnici 
din domeniul comunicării şi al imaginii fac ca raportul cu celălalt să devină din 
ce în ce mai abstract (...) Substituirea medierilor prin media conţine astfel în 
sine o posibilă violență.»”!52 Trăim într-o societate în care informaţia nu 
lipseşte, dimpotrivă, este supraabundentă, ne covârşeşte, ca şi supraabundenţa 
canalelor media; ceea ce lipseşte este altceva: informația care formează. Există 
chiar prea multă informaţie care deformează, atât în mass-media, cât şi în 
programele educaţionale. Ceea ce îi aminteşte profesorului de Konink de 
cuvintele lui Ch. Dickens: într-adevăr, dacă pe medicul care greşeşte (şi 
procedurile sale agravează starea pacientului în loc să i-o îmbunătățească) îl 
aşteaptă tribunalul, de ce toate aceste surse (canale media sau sisteme 
educaționale) care aduc atingere însăşi trăirii vieții cu sens, nu merită un 
tratament asemănător? 

Diagnoza lui de Konink aminteşte de o analiză mai veche şi atât de 
actuală — pe care nu putem decât să o invocăm aici, a unui gânditor român 
interbelic, Vasile Băncilă, a cărui represiune şi interdicție sub regimul comunist 
a făcut ca opera şi ideile sale să fie din păcate prea puţin dezbătute. El vorbea 
despre omul modern care a pierdut sentimentul trăirii cu sens a vieții pentru că 
a pierdut de fapt modelul trăirii timpului maxim încărcat cu sens, cel al trăirii 
sărbătorii. În viziunea sociologiei creştine a lui Vasile Băncilă şi de care avem, 
iată, atâta nevoie pentru a înțelege şi diagnostica lumea noastră, sărbătoarea 
avea o funcție educativă, aceea de a cultiva viaţa cu sens, pentru că există, cum 
spune el, un “mod formativ al sărbătorii”!33: în spiritul teoriei sale a “modului 
formativ al sărbătorii”, omul poate reînvăța trăirea vieţii cu sens, integrându-se 
timpului maxim încărcat cu sens al sărbătorii. Dacă descoperirea lui Băncilă - 
legătura dintre intensitatea trăirii sărbătorii şi sentimentul plinătăţii de sens a 
vieții - nu poate să ne mire la un gânditor creştin, diagnoza lui de Konink este 
cu totul surprinătoare pentru un universitar ocidental. A descoperi că probleme 
dintre cele mai diferite pe care le întâmpină societăţile contemporane se 


datorează trăirii fără sens a vieţii, experierii absurdului — înseamnă, mai mult 


132 Th. De Konink, op.cit., p. 23, iar lucrarea pe care o citează aparţinând lui M. Auge este “La guerre des 


reves”, Paris, Seuil, 1997, pp. 28-29, v.ref. nota 12, p. 23 în lucrarea lui de Konink. 
133 

decât evidențierea unor simptome izolate, a determina profilul spiritual al unei 
unități sociale, înseamnă a lucra, în fundal cu postulate şi metode noologice. 

Nu putem să trecem mai departe fără a sublinia cât de avansată era 
Şcoala Sociologică de la Bucureşti pe această cale a investigării sistematice, cu 
metodă a “fizionomiei spirituale”!13+ a grupurilor umane - ca să folosim chiar 
sintagma acelor reprezentanți ai Şcolii care s-au ocupat special de elaborarea 
unei metodologii nooscopice de investigare a unei unități sociale. Este vorba de 
Ion Ionică - doctorand al lui Marcel Mauss la Paris şi Octav Iosif, desemnați să 
se ocupe de metodologia de cercetare a manifestărilor spirituale în Îndrumările 
pentru monografiile sociologice redactate în 1940 de un colectiv alcătuit din cei 
mai străluciți discipoli ai lui Dimitrie Gusti. 

Propunându-şi să definească obiectul, problemele şi, în cele mai mici 
detalii, metodele, procedeele şi instrumentele de cercetare a manifestărilor 
spirituale ale unei societăți Ion Ionică şi colaboratorul său analizează mai întâi 
posibilitatea de cunoaştere a acestora, care este dată de autonomia lor față de 
celelalte manifestări (economice, juridice, politice), dar şi față de cadrele sau 
condiţiile de existenţă ale unei unităţi sociale date(autonomie reflectată şi în legea 
gustiană a întreitului paralelism care există între cadre şi manifestări, ca şi în 
interiorul cadrelor şi manifestărilor). Din sistemul gustian al cadrelor şi 
manifestărilor, Ionică dezvoltă, putem spune, o sociologie a manifestărilor 
spirituale. În căutarea unei metode cât mai adecvate studiului manifestărilor 
spirituale ale unei societăți, în capitolul consacrat acestei teme în Îndrumarul 
pentru realizarea monografiilor sociologice Ion Ionică face mai întâi un excurs în 
istoria modului de a trata manifestările spirituale. Pentru Hegel, scrie el, „marile 
clase de fenomene apar la sfârşitul cursei dialectice a Ideii, când negaţiunea 
spiritului subiectiv prin spiritul obiectiv (manifestat prin Drept, Moravuri şi 
Moralitate) se naşte spiritul absolut cu formele sale succesive: Artă, Religie, 
Filozofie, (...). În vremea noastră, acestă linie ideologică ajunge la moderna linie a 
sociologiei ştiinţei (Soziologie des Wissens a lui Mannheim), alături de care trebuie 
să semnalăm, pentru acelaşi domeniu al sociologiei spirituale, sociologia culturii 


(Kultursoziologie a lui A. Weber) (...) Din Comte [...) s-a dezvoltat în Franța 


134 A se vedea în lucrarea D. Gusti, T. Herseni, Îndrumări pentru monografiile sociologice, Biblioteca ISR, 
Ed. Universităţii din Bucureşti, Bucureşti, 2002, cap. VI, Manifestările spirituale, elaborat de Ion Ionică şi 
Octav Iosif, p. 202-250; pentru sintagma “determinarea fizionomiei spirituale a satului”, v. p.211 jos. 

îndeosebi, interpretarea sociologică a cunoştinței şi a valorilor spirituale (E. 
Durkheim, Levy Bruhl, H. Hubert, M. Mauss etc.)” (I. Ionică, 1940, pp. 202-203). 
Altă direcţie o constituie preocupările de istorie şi etnologie. Foustel de Coulanges 
de pildă susținea că vechiul cult al strămoşilor este sursa Dreptului şi a Politicei, 
a ordinei private şi publice. În Germania s-a dezvoltat de asemenea o antropologie 
spirituală. Adolf Bastian cu a sa Elementargedanken und Volkergedanken sau W. 
Wundt cu celebrele cercetări în domeniul cunoscut sub numele Volkerpsychologie 
(limbă, mituri, artă...). Mai trebuie incluşi aici şi etnologii care au adus o 
contribuție hotărâtoare, spune Ionică, pentru înțelegerea sociologică a diferitelor 
grupe de manifestări spirituale. Observăm că sunt luate în considerare două serii 
distincte de lucrări. Mai întâi avem de-a face cu lucrări care se preocupă de 
manifestările spirituale dintr-o societate sau alta sau din societate în general. În al 
doilea rând, este vorba de teorii care susțin rolul determinant al valorilor 
spirituale în societate (teorii de orientare spiritualistă). În cadrul noului domeniu 
pe care-l conturează cercetările din Şcoala lui Dimitrie Gusti, ele apar împreună 
pentru că sociologia manifestărilor spirituale are ca obiect de studiu manifestările 
spirituale ale unei societăți — fiind ea însăşi o sociologie spiritualistă. 

„Sociologia spirituală, spune Ionică, ca tendință generală explicativă, pune 
accentul pe realitatea spirituală a vieții sociale” (p. 204). Iar în altă parte: 
„societatea apare sprijinindu-se pe realități spirituale” (ibidem.) 

Care este obiectul de studiu al noului domeniu pe care-l defineşte 
discipolul profesorului Gusti, sociologia manifestărilor spirituale? De ce, dacă 
avem deja consacrate ramuri specializate pentru fiecare clasă de manifestări 
spirituale în parte — avem adică o sociologie a ştiinţei, o sociologie a artei, una a 
literaturii, a religiei etc. — mai este nevoie de o sociologie a manifestărilor 
spirituale? În afara lor, a acestor manifestări spirituale luate separat, spune 
Ionică, „se pune şi o problemă de ansamblu a vieții spirituale totale a unei 
societăți (...) Sociologia spirituală, considerată în ansamblu, aduec acest punct de 
vedere pe deasupra sociologiilor speciale ale religiei, moralei, artei, ştiinţei etc.” 
(p.207). În monografiile sociologice din comunitățile rurale de pildă, se urmăreşte 
recompunerea „unității structurale a vieţii spirituale săteşti” (p. 207). De ce este 
nevoie de o asemenea recompunere? Pentru că „manifestările spirituale se 


răspândesc, fără vreo aparentă legătură între ele, pe un larg câmp al vieții 

colective. Un cântec, o icoană, un joc, cunoştinţa unei constelații, reprezentările 
unor făpturi ca Măestrele, un descântec sau o judecată morală sunt tot atâtea 
puncte risipite pe multiplele direcţii ale vieţii spiritului, a căror înrudire nu apare 
cu evidenţă şi nici nu sugerează fazele unui proces unitar, asemănător celui 
economic” (p. 208). Toate aceste elemente disparate au în comun stări sufleteşti. 
Acestea generează atitudini spirituale de un anume tip ale grupurilor sau 
societăților. „Fie că e vorba de obiecte (icoană), de acțiuni sau reprezentări, 
manifestări ca acestea de mai sus ne înfăţişează, deopotrivă, o seamă de valori 
care par a avea centrul de viață în ele însele. Astfel se arată a fi trăsătura generală 
a menifestărilor spirituale” (p. 209). Aşa cum au gândit cercetarea manifestărilor 
spirituale discipolii lui Dimitrie Gusti, se întrevedea în sfârşit posibilitatea ca o 
serie de mari contribuţii teoretice în cercetarea poporului român - cum ar fi O 
viziune românească asupra lumii (Papadima), Dimensiunea românească a 
existenței (Vulcănescu), Matricea stilistică a poporului român (Blaga) să poată fi 
supuse verificării. Cercetarea manifestărilor spirituale era prevăzut să 
cartografieze în cele din urmă ceea ce s-ar numi icoana lumii în viziunea 
poporului român. 

Determinarea morfologiei spirituale sau fizionomiei spirituale a satului 
avea în vedere satructura totală a vieţii spirituale a unității sociale cercetate în 
legătură cu procesul de diferențiere a valorilor astfel: 

1. din punct de vedere sistematic — a) manifestările spirituale în ele însele; 
bjclasificarea în clase şi genuri mari. 

2. punctul de vedere al marilor unităţi structurale. Dacă luăm de exemplu 
gospodăria ca unitate socială, se pot înfățișa manifestările spirituale „ca izvorând 
din activitatea sa şi exprimând formele sale de echilibru” (pp. 212-213). 
Monografiştii aveau de urmărit, concret: decorarea casei, moralitatea domestică, 
credințele şi riturile domestice, viața religioasă legată de biserică, cunoştinţele 
practice legate de bunul mers al gospodăriei ş.a.m.d. 

3. manifestările spirituale în întregurile lor de viață. Cercetarea din această 
perspectivă avea rolul de a le fixa manifestărilor spirituale funcționalitatea lor 
pentru unitatea socială. Riturile agrare se integrează organic în ansamblul muncii 
agricole, riturile pastorale, la fel. 2.unele şi altele fixează într-o societate climatul 


şi tonalitatea activității respective, ele dau formula de echilibru al acțiunii 

grupului uman” (p. 214). Alte întreguri sunt cele ceremoniale: nunta, 
înmormântarea. „Aici iarăşi sunt prinse fapte spirituale în ansambluri 
semnificative pentru poziția întregii societăți”. 

Avem deci următoarele clase de valori: frumos, sfânt, bine, adevăr, 
subsumate categoriilor fundamentale ale vieții spirituale: arta, religia, morala, 
cunoştinţa, cunoaşterea, ştiinţa. 

Planurile erau construite prin prisma a două momente: tehnic - 
înregistrarea manifestărilor spirituale, una câte una, trecerea lor în revistă, 
„tratarea tehnică a faptelor”, spune Ionică, sociologic - integrarea socială a 
faptelor. „marile cadre ale cercetării în domeniul spiritual!” (p. 216), urmau să fie: 
arta, religia şi zona infrareligioasă, morala (domestică, omorurile, lepădările, 
blăstămile), arta, limba. 

Proiectul de cercetare alcătuit de discipolii lui Gusti prevedea inclusiv 
modul de tratare a datelor după culegerea lor din teren. Interpretarea datelor într- 
o cercetare de ansamblu a vieții spirituale avea să fie făcută în trei direcții: 

e determinarea gradului de diferențiere, de autonomie a diverselor 
clase de valori spirituale (p. 218) 

e realizarea tipologiilor diferite de spiritualitate după 
preponderențauneia sau alteia din categoriile de valori în întregul vieții 
spirituale. În acest sens „istoria, spune Ionică, ne dă exemple faimoase de 
societăți cu spiritualitate estetică speculativă: vechii greci, sau de societăţi cu 
spiritualitate morală: societatea puritană etc.” 

e Determinarea stilului spiritual care ar fi propriu grupului social 
cercetat. Aşadar, după ce vom cerceta arta, morala, religia unui grup la un 
moment dat, suntem în măsură să desprindem „atitudini care sunt comune, 
care se confirmă de la un grup de manifestări spirituale la altul şi se leagă de 
ceea ce este mai intim în ansamblul spiritualității grupului: sensul atitudinii 
lui în fața vieții” (p. 219). 

Datele mitologiei religioase, ca şi cele ale mitologiei naturale „stau alături în 
alcătuirea unei mari icoane a lumii. Pentru întregirea ei rămân aici două serii de 
întrebări, acelea ale începutului şi ale sfârşitului ei în legătură cu chestiunea 
generală privitoare la rostul omului şi la valoarea vieții” (p. 249). 


Cercetarea manifestărilor spirituale a stat de asemenea în atenția unui alt 

reprezentant proeminent al Şcolii de la Bucureşti, Mircea Vulcănescu; în urma 
campaniei monografice de la Goicea Mare (1925), va scrie „Câteva observații 
asupra vieții spirituale a sătenilor de la Goicea Mare”, iar după campania 
monografică de la Fundu Moldovei va ţine la Institutul Social Român comunicarea 
Realitatea spirituală în cercetarea monografică a societăţilor (1929). Preocuparea 
specială pentru cunoaşterea manifestărilor spirituale ale unei comunități se 
încadrează (ca şi sociologia Şcolii de la Bucureşti), unei sociologii de orientare 
spiritualistă, interzisă de ideologia oficială comunistă. Ion Ionică, Mircea 
Vulcănescu au fost autori interzişi (ultimul a murit în detenția comunistă), după 
cum şi şeful Şcolii, Dimitrie Gusti, n-a putut fi multă vreme acceptat de cenzura 
comunistă pentru cele două mari idei de sorginte spiritualistă: caracterul autonom 


al voinţei sociale şi legea paralelismului. 


Fundamentele unei metodologii noologice de investigare a societății 
umane le aflăm examinate mai recent în lucrarea Noologia Sistem de sociologie 
spiritualistă, a profesorului Ilie Bădescu. Ca ştiinţă a ordinii spirituale a lumii 
noologia are propriile sale metode. Autorul Noologiei porneşte de la observaţia 
care ar putea părea surprinzătoare că, de altfel, în traiectul construcției 
sociologiei ca ştiinţă “calea” noologică a existat întotdeauna adesea fără a fi 
numită sau invocată. Durkheim foloseşte metoda sondajului pneumatologic 
atunci când descoperă în ruperea legăturii sociale adevărata cauză a sinuciderii 
egoiste, iar Max Weber o utilizează în examinarea factorilor care fac posibilă 


apariția capitalismul occidental dezvoltat. 

SEMNIFICAȚIA SISTEMELOR DE INTERDICȚII (TABUURILE) ÎN 
ANTROPOLOGIA CULTURALĂ 


“Nu te apropia aici, ci scoateţi 
încălțămintea din picioarele tale, că 
locul pe care calci este pământ 
sfânt”(leşirea, 3, 5) 


Conceptul de tabu 

Deşi probabil vechi de când lumea în societăţile unde a fost 
descoperit, termenul de tabu este relativ tânăr în lumea conceptelor 
ştiinţifice. În 1777, căpitanul englez Cook, întâlnindu-se cu şefii insulei 
Tongatabu din Tonga, constată că aceştia “nu puteau nici să se aşeze, nici 
să mănânce, pentru că erau tabu, “termen înzestrat cu un sens foarte larg, 


»» 


dar care însemna, în mod general, că ceva este interzis”, după relatează 
Cook în memoriile călătoriilor sale. 

Distingem aşadar între utilizarea termenului de către nativi şi 
generalizarea sa în limbajul etnografilor sau antropologilor. Distingem de 
asemenea între generalizarea termenului ca atare - datorată etnografilor - 
şi fenomenul pe care îl exprimă. Distincția o fac de altfel majoritatea 
specialiştilor consacraţi ai temei tabuurilor, iar clarificarea termenului ne 
ajută să înțelegem de ce conceptul “sisteme de interdicții” este mai adecvat 
să exprime un fapt cultural universal cum sunt interdicțiile, prezent 


aşadar în toate culturile. 


Folosirea termenului tabu are o istorie similară cu aceea a 
conceptului mana - termen prin care populaţiile est-melaneziene 
exprimau eficacitatea simbolică a unui obiect sau a unei persoane; şi în 
cazul termenului tabu — prin care polinezienii exprimă ideea de interdicție 
asupra unei acțiuni sub amenințarea unui pericol sau sancțiune - 
etnografii au descoperit că ideea pe care o exprimă (evitarea sau interdicția 


asupra unor persoane, locuri, obiecte, alimente etc.) există şi funcționează 

în toate culturile, reprezintă aşadar o constantă culturală universală, ca 
religia sau magia, ca şi sistemele de schimb, darul, familia, rudenia sau 
sistemele de clasificare(“totemuri”) etc. 

Durkheim consideră improprie extinderea unui termen particular la 
a denumi idei generale: “este [...) regretabil că terminologia consacrată 
manifestă tendința de a vedea într-o instituție atât de universală o 
particularitate specifică Polineziei. Expresia interdicție sau interzicere ni se 
pare mai potrivită. Ca şi cuvântul totem, termenul tabu este totuşi atât de 
folosit, încât ar însemna să facem dovada unui purism excesiv dacă l-am 
evita sistematic”(1995:276). 

Dicţionarele obişnuiesc să definească sistemele de interdicții ca 
fiind ansamblul normelor, regulilor, practicilor fixate într-o cultură prin 
care se stabileşte că anumite acțiuni sunt interzise. Definiţia însă nu 
stabileşte cu precizie care este semnificația acestor interdicții, în ce 
context sunt interzise anumite acțiuni sau comportamente, ce categorii de 
fapte sunt supuse interdicţiilor, cui sunt interzise şi cui nu anumite fapte 
şi în ce grad (interdicţia de a auzi de la distanță un cântec ritual, 
apropierea de locul săvârşirii unui ritual, vederea, atingerea etc). 

Pentru a denumi tabuurile, Durkheim foloseşte şi termenul de culte 
negative, iar Arnold van Gennep, cum vom vedea, pe cel de rituri negative. 
Într-adevăr, o categorie importantă de interdicții sunt cele care însoțesc 
ceremoniile religioase şi riturile de trecere, de inițiere etc. 

Van Gennep numeşte tabuurile rituri negative: “putem distinge 
riturile pozitive care sunt volițiuni traduse în acte, şi riturile negative. Cele 
din urmă sunt numite în mod curent tabuuri. Tabuul este o interdicție, un 


ordin de a nu face de a nu se comporta într-un anume fel”(1996:20). 


Dacă mitul creează decorul pentru viața socială, iar ritul pozitiv sau 
cultul pozitiv sunt expresia simbolică a acțiunilor sociale, riturile negative 
ne arată cum devine efectivă această ordine. Încălcarea interdicțiilor 
atrage după sine aplicarea unor sancțiuni grave. “Prohibiţia legată de tabu, 


după J. Martin Velasco, se bazează în mod esențial pe caracterul 

primejdios al realităţii interzise acționând, în plus, şi la nivel inconştient.” 
(1997:66) 

Interdicţiile sunt justificate printr-un sistem de credințe şi 
reprezentări care modelează ataşamentele indivizilor față de valorile 


general împărtăşite într-o societate. 


Diversitatea tabuurilor. Tipuri de interdicții 

Tabuurile sunt fapte culturale întâlnite pretutindeni, lucru pus în 
evidenţă şi de existenţa unui bogat material etnografic referitor la acestea. 
“Fiind mai uşor de enumerat ceea ce nu trebuie făcut decât ceea ce trebuie 
sau poate fi făcut, - spune A. van Gennep - teoreticienii au găsit la diverse 
popoare liste extinse de tabuuri, prohibiții şi interdicții etc.” 
(1996/1909/:20). 

La ce se referă ele? 

După Claude Riviere interdicțiile se referă la variabile diferite: sex, 
vârstă, clase sociale, status, grade diferite de inițiere religioasă, spațiu, 
timp: “Distincţiile între tabuurile religioase (să nu mănânci timp de o oră 
înainte de  euharistie) şi interdicțiile politice  (afişajul interzis, 
contravenienții vor plăti amendă), între interdicțiile morale (să nu ucizi) şi 
interdicțiile disciplinare (înscrise în statutul unei asociaţii), între tabuul 
rațional (să nu produci poluare) şi tabuul superstițios (să nu treci pe sub o 
scară) ne obligă să luăm în considerare diferitele variabile, ca de exemplu 
vârsta (copii/adulți, frați mai mari, frați mai mici), sexul (tabuuri 
mestruale), extinderea câmpului social (tabuuri etnice, totemice, familiale, 
individuale), statutul persoanelor (interzis celor inițiați, brahmanilor), 
timpul(zile şi ore în care anumite acţiuni sunt interzise, tabuuri 
permanente sau temporare pe perioada doliului sau a gravidității, evoluția 
de la o epocă la alta), spaţiul (ceea ce e interzis în templu e permis în altă 
parte), simțurile (interdicția de a vedea, de a atinge, de a 
mânca).” (2000:38). 

Putem clasifica teoriile explicative ale tabu-urilor în: teorii 


sociologice, teorii psihanalitice, ale ştiinţelor religiei şi antropologice. 

Însă, în măsura în care, generic, interdicțiile se referă la 
comportamentul uman, sociologii, psihologii, antropologii sunt în egală 
măsură îndreptăţiți să se intereseze de studiul tabuurilor. Teoriile 
sociologice care au în centru “ordinea socială” constată că acesta este un 
concept destul de abstract în absenţa altor concepte care să-l facă mai 
“vizibil”. Termenul de interdicţie, regulă de comportament, tabu joacă un 
rol important în explicitarea modului cum este posibilă ordinea socială, 
raportând ordinea la baza sa psihologică - sentimente, ataşamente ale 
indivizilor. Durkheim a introdus pentru aceasta termenul de sentimente 
colective, Pareto vorbeşte de un “sentiment al ierarhiei” etc. Semnificația 
antropologică a interdicțiilor nu poate face abstracţie de funcţia lor 
socială. Între ideea existenței unor regiuni ontologic diferite şi ideea 
existenței unor limite ale comportamentului uman există o legătură logică: 
accesul individului în regiuni ontologic “diferite” este semnificativ şi 
corespunzător“diferit”: 

“Nu te apropia aici, ci scoateţi încălțămintea din picioarele tale, că 


locul pe care calci este pământ sfânt”(leşirea, 3, 5). 


Funcţia_raționalizatoare (a resurselor, raporturilor dintre om şi mediu 


etc, 

Deşi, cum observă J. Martin Velasco în a sa Introducere în 
fenomenologia religiei, între explicațiile date existenței tabuurilor, 
prevalează aceea care o face să derive din prezența, în obiectele sau 
acțiunile trăite ca atare, a unei puteri superioare sau din relația acestora 
cu lumea supraumană, nu toate tabuurile prescriu interdicții de tip 
religios, cu finalitate religioasă. 

Max Weber acordă o atenție deosebită tabuizării “practicată de 
multe ori cu totul rațional şi sistematic.” (1998:47). În regiunea 
indoneziană şi în Marea Sudului “numeroase interese economice şi sociale 


- protecția pădurii şi a vânatului (aşa cum se întâmpla cu pădurile 


declarate sacre de către rege la începutul Evului Mediu), asigurarea 
proviziilor tot mai reduse în perioade de scumpete împotriva consumurilor 
neeconomice, crearea unei protecţii a proprietăţii, mai ales pentru 
proprietatea separată, având o valoare privilegiată, a clerului şi a 
nobilimii, asigurarea prăzii de război comune împotriva jafului individual 
(bunăoară prin intermediul lui Josua în cazul Achan-ului), separația 
sexuală şi personală a stărilor sociale în interesul păstrării purității de 
sânge sau a menținerii prestigiului de castă - stau toate sub garanția 
tabu-ului.”(1998:47). Lucrurile se petrec ca şi cum, odată descoperită 
puterea tabuizării, invocarea puterii pe care le-o conferă forțele religioase 
devine eficientă în toate sferele vieţii sociale. Weber vorbeşte de o “aservire 
directă a religiei față de interese extrareligioase”.(ibidem) Aceasta 
înseamnă că pentru orice normă, reglementare de care o societate are 
nevoie, o garanţie religioasă de tip tabu o transformă într-o regulă 
eficientă. Există o categorie largă de tabuuri cu funcție rațională, deşi ele 


par a fi tabuuri religioase. 


Structurarea vieții sociale. Tabuurile “de castă” 

Tabuurile stau la baza ordinii sociale şi în alt sens. Tabuuri vizând 
de pildă interdicția femeii de a sta la masă împreună cu bărbatul, acolo 
unde ea este văzută ca aparținând unui alt grup decât bărbatul, sau “tot 
astfel regele supus unui tabu sau grupuri (caste) privilegiate care stau sub 
semnul unui tabu sau grupuri” trimit la tabuuri cu funcţia de a introduce 
frontiere între grupurile sociale. Aşa se structurează, de altfel, spune 
Weber, şi grupările politice sau cele etnice, prin interdicţia “celorlalți”, 
considerați ca “impuri” să ia parte la masa comună doar grupului 
(instituția banchetului ritual) (1989:49). 

Sau ce semnificaţie are faptul că sistemele de interdicții însoțesc 
toate riturile de trecere? Nu este posibilă nici o schimbare de nivel, de 
statut, de stări, fără o pregătire prealabilă, în cadrul căreia accentul cade 
pe interdicții. Câtă vreme există “frontiere şi borne”, există “tabuuri de 


trecere”. Se vorbeşte de aceea de funcția integrativă a interdicţiilor. 

Functia si semnificația esențială a tabuurilor: principiul distinctiei 


între domeniile incompatibile ale realulului 


Dar ce au în comun toate aceste atât de diverse interdicții? Am 
văzut deja că ele funcționează ca reguli de comportament, căci nici o 
societate nu lasă la voia întâmplării, în afara regulii, comportamentele 
indivizilor. Am văzut de asemenea că există însă şi alte elemente comune 
ale tabuurilor din societățile cele mai diverse. O categorie importantă o 
constituie distincţia primejdios / securizant şi se referă prin urmare la 
regulile de interacțiune ale omului cu mediul său natural - după cum 
prima categorie aceea care făcea distincție între comportamente 
socialmente dorite /socialmente nedorite regla interacțiunea individului cu 
mediul său social. 

Toate categoriile de distincţii pe care le introduc interdictiile sunt 
importante şi formează un sistem, sistemul de interdicții. 

Van der Leeuw observă că nu putem deduce elementul comun din 
categorii diverse de interdicții pe baza elementului “primejdios”. “La 
băştinaşii maori, spune el, tapu poate însemna deopotrivă “murdărit” şi 
“sfânt”.”(1955:35-36) Trebuie deci să existe o categorie mai generală decât 
polaritatea primejdios /inofensiv şi care să ne permită să disociem funcția 
esenţială a tabuurilor. 

Funcția cea mai importantă a tabuurilor pare să fie aşadar aceea de 
a introduce distincții, granițe, între: sacru/profan, inițiat /neinițiat. După 
Mircea Eliade interdicțiile - în semnificația lor ultimă - se referă la 


categorii ontologic distincte, la regimuri diferite ale realului. 


Concluzie. Sistemele de _ interdicții — constantă culturală universală. 


Semnificația lor în antropologia culturală 


Studiul tabuurilor ocupă un loc aparte în antroplogia culturală şi 


socială. Dacă simbolul - cum spune Ernst Cassirer - ne apare ca un 
“sesam al lumii culturale”, şi dacă putem defini cultura ca fiind “ordinea 
simbolică a lumii” (viziunea asupra lumii — la Ion Ionică în cadrul Şcolii 


de la Bucureşti), descifrarea semnificației tabuurilor - în toată 

diversitatea lor (interdicții religioase, magice, sexuale, igienice, de 
consum, raționale sau superstițioase etc.) ne deschide calea spre 
înțelegerea sistemului de reguli care fac posibilă ordinea într-o societate; 
tabuul face parte din seria conceptelor care explică de ce societatea este 
o complexitate organizată şi nu o junglă, un haos. Interdicţiile exprimă în 
toate culturile existența unor praguri între regimuri ontologic diferite 
(sacrul /profanul), spații sociale diferite (clasa inferioară nu are acces 
acolo unde clasa superioară are), timp consacrat în mod radical diferit (al 
sărbătorii /al muncii), primejdios /inofensiv, permis /nepermis, 
semnificativ /nesemnificativ. Încălcarea acestor interdicții antrenează 


efecte dezorganizante asupra comunității şi individului, sancţiunile 


Prezenţa interdicţiilor în toate culturile permite definirea lor ca unul 
dintre numitorii comuni ai acestora. Interdicţiile exprimă idei universale, 
categorii fundamentale ale  mentalului colectiv sau individual 
dintotdeauna, ce invalidează ipoteza existenței unui mental prelogic — 


care ar fi caracteristic societăţilor “primitive”. 
fi t t tăților “ tive” 


BIBLIOGRAFIE 

DURKHEIM, E., Formele elementare ale vieții spirituale, trad. rom.(a 
ed. a III-a Paris, 1937), M. Jeanrenaud şi Silviu Lupescu, pref. Gilles 
Ferreol, Polirom, Iaşi, 1995. 

DURKHEIM, E., “La prohibition de linceste et ses origines”, L'Annee 
Sociologique, I, pp.1-70. 

FRAZER, J., articolul Taboo, în Encyclopedia Britannica, London, 
ed. 1997. 

VAN DER LEEUW, Gerard, La religion dans son essence et ses 
manifestations, Paris, Payot, 1955. 

LEVI-STRAUSS, CL., Les structures elementaires de la parente, ed. A 
Il-a, Mouton, Paris-Haga, 1967. 

RIVIERE, Cl., Socio-antropologia religiilor, trad. M. Zoicaş, (după ed. 
1997, Paris),Polirom, Iaşi, 2000. 


121 


Van Gennep, A., Riturile de trecere, trad.L. Berdan şi N. Vasilescu, 
Studiu introductiv de Nicolae Constantinescu, Postfaţă de Lucia Berdan, 
Polirom, laşi, 1996.(ed. orig. 1909) 

WEBER, M., Sociologia religiei. Tipuri de organizări comunitare 
religioase, trad. de Claudiu Baciu a cap. 5 din ed a V-a a lucrării 
Wirtschaft und Gesellschaft, Ed. Universitas imprint al ed. Teora, 
Bucureşti, 1998. 


122 


ABORDAREA  ANTROPOLOGICĂ A FAMILIEI. DOMENIUL 
ANTROPOLOGIEI FAMILIEI ŞI SISTEMELOR DE RUDENIE 


Familia, căsătoria şi rudenia au constituit un câmp de investigație 
privilegiat pentru antropologia culturală şi socială, cercetarea în acest 
domeniu aducând o contribuție importantă la dezvoltarea teoriei şi 
aparatului conceptual al acestei mai “tinere” discipline din câmpul 
ştiinţelor socio-umane. Spre deosebire de sociologie, care se focalizează 
mai mult asupra familiei şi mai puțin asupra rudeniei, în antropologia 
culturală şi socială familia, constituirea şi consacrarea acesteia prin rituri 
special instituite - căsătoria şi sistemele de rudenie sunt aproape de 
nedisociat. Asupra acestei distincții dintre sociologie şi antropologie în 
abordarea familiei şi rudeniei, să reținem deocamdată explicația pe care o 
aduce C.C. Harris în prefața lucrării sale despre relațiile de rudenie: “Când 
am fost invitat să contribui cu un volum despre relațiile de înrudire (...), 
prima mea reacție ca sociolog al familei, a fost să sugerez că un antropolog 
ar fi cel mai potrivit pentru redactarea unui asemenea volum. Acest 
răspuns este relevant pentru relația istorică dintre disciplinele sociologiei 
şi antropologiei. Studiul înrudirii este o activitate nobilă, aflată în centrul 
disciplinei antropologice, unde ocupă o poziție corespunzătoare studiului 
stratificării din sociologie. Sociologia nu studiază relațiile de rudenie, ci 
“familia”. În timp ce studiile asupra familiei au dobândit, recent, o nouă 
dimensiune datorită gândirii feministe şi interesului arătat de “noua 
dreaptă” problemelor familiei, ele rămân o activitate relativ modestă în 
cadrul sociologiei iar efectul afirmării lor actuale a fost diminuarea 
interesului privitor la familie ca grup înrudit şi deplasarea atenției asupra 
relațiilor de gen, adică asupra relațiilor conjugale, în cadrul căminului. 
Motivele separării istorice a activității de cercetare dintre cele două 
discipline se găsesc în teoriile fundamental evoluționiste asupra naturii 
societății noastre. Societăţile “simple/primitive/antice” erau văzute ca 
tipuri de formațiuni sociale ale căror structuri erau bazate pe sisteme de 
rudenie, prin contrast cu societățile “moderne”, “complexe” (de exemplu 


cele capitaliste/industriale), a căror viață este bazată pe structura 

relațiilor economice. Studiul relațiilor de rudenie era esențial pentru 
înțelegerea primului tip de societăţi, iar cel al vieții ecoomice, pentru 
înțelegerea celui de-al doilea.”135 Harris constată că această viziune 
fundamental evoluționistă, conform căreia anumite instituții sunt asociate 
cu anumite stadii din evoluția societăţii, “ne determină să privim “relaţiile 
de rudenie în societățile moderne” ca pe o specie în curs de dispariție, pe 
de altă parte, familia poate fi văzută (cel puţin în forma sa nucleară) ca 
fiind universală şi deci demnă de a fi studiată.” Acesta ar fi, după Harris, 
“fondul diviziunii activității dintre disciplinele surori ale sociologiei şi 
antropologiei sociale”, şi acesta a condus la un mod de a practica 
disciplinele noastre într-un mod “dăunător atât înțelegerii relațiilor de 
rudenie cât şi naturii societății contemporane”. 

Într-adevăr, unele cercetări au arătat, contrar curentului (sau 
clişeului) evoluționist, că şi în societatea industrială, şi chiar în mediul 
urban, familia extinsă şi rudenia nu numai că nu au dispărut, dar pot să 
asume funcții sau să îmbrace forme pe care le-au avut în societatea 
arhaică /tradițională. Dacă ţinem seama doar de mărimea gospodăriei sau 
numai de locuirea în comun, ne putem înşela în a aprecia dispariția 
familiei extinse. După cum arată istoricul britanic P.Burke (făcând referire 
la o cercetare despre muncitorii dintr-un cartier al Londrei din anii '50), 
“rude care stau în case separate pot locui în apropiere, având posibilitatea 
să se viziteze în fiecare zi. În acest caz, spune el, o locuință 
“conjugală”coexistă cu o mentalitate “extinsă”. Exemple istorice ale acestei 
coexistențe sunt uşor de găsit. În Florența renascentistă, de exemplu, 
rudele nobile locuiau adesea în palate apropiate, se întâlneau regulat în 
loggia familiei şi colaborau îndeaproape în chestiuni economice şi 
politice.”136 Cercetarea istorică a familiei a contribuit foarte mult la 
nuanţarea schemelor generalizante şi de tipar evoluționist propuse de 
sociologia clasică. De exemplu, observă el, viziunea conform căreia în 


istorie asistăm la o progresivă restrângere şi nuclearizare a familiei (“teoria 


135 C.C. Harris, Relaţiile de rudenie, trad. A. Opriţă, pref. M. Voinea, Ed. CEU Du Style, Bucureşti, 1998, 
p. 16-17. 
136 P, Burke, Istorie şi teorie socială, Humanitas, Bucureşti, 1999, p. 69. 

nuclearizării”), a fost corectată şi prezentată într-o formă revizuită de 
istoricul Lawrence Stone în studiul său despre clasele nobile din Anglia 
între 1500 şi 1800: “Stone a susţinut că “familia de spiță deschisă”, după 
cum o numeşte el, predominantă la începutul acestei perioade, a fost mai 
întâi înlocuită de “familia nucleară patriarhală restrânsă”, iar apoi, în 
secolul al XVIII-lea, de “familia nucleară casnică închisă”. Oricum - ne 
spune Burke —, chiar şi această variantă revizuită a fost pusă sub semnul 
întrebării de Alan MacFarlane, care sugerează că familia nucleară exista 


deja în secolele al XIII-lea şi al XIV-lea.”137 


Spre o antropologie aplicată a relațiilor parentale 

Motto: 

“It is usualy assumed in our society that people have to be trained for 
difficult roles: most business firms would not consider turning a sales clerk 
loose on the customers without some formal training; the armed forces would 
scarcely send a raw recruit into combat without extensive and intensive 
training; most states now require a course in driver's education before high 
school students can acquire a driver's license. Even dog owners often go to 
school to learn how to treat their pets properly. This is not true of American 
parents.” 


(E. E. LeMasters, 1974) 


Sociologia şi antropologia rolurilor parentale 

Această lucrare are drept ax principal ideea că educarea 
comportamentului parental este un lucru posibil, dar şi foarte necesar, ce poate 
avea urmări benefice atât pentru o serie de probleme grave ale copilului şi 
familiei în țara noastră, dar şi pentru întreaga societate românească, deoarece 
familia este un factor de stabilitate şi armonie socială, garanţia ordinii morale 
(A. Comte: 1825-26; I. Bădescu: mss; M. Larionescu: 1994) dar şi pentru că 
parentalitalitatea - adică faptul de a fi părinte şi de a îndeplini rolurile şi 
comportamentele ataşate acestei calități - este o importantă instituție socială 


(La Rosa: 1986; Bigner: 1995). 


137 P, Burke, Istorie şi teorie socială, Humanitas, Bucureşti, 1999, p. 69. 


125 


Vom analiza “premisele” posibilității de a interveni cu succes în relația 
părinți-copii, prin “educarea comportamentului parental”. Comportamentul 
parental este un produs al socializării şi internalizării, învăţăm, asimilăm 
“rolurile parentale” începând din primii ani de viață, dar nevoia de a învăța 
permanent acest rol, care are un caracter dinamic, - părinţii trebuie “să facă 
faţă” unor probleme mereu noi - asociată cu capacitatea persoanei umane de a 


ce 


învăța permanent care stă la baza “educației permanente “ a născut ideea 
“şcolilor de părinți”, ca modalitate nonformală de a îmbunătăți relația părinte- 
copil. 

Semnificațiile culturale ale parentalității. 

“Cum trebuie să fie un părinte”, noțiunea ideală de părinte îmbracă 
forme culturale. Fiecare cultură are moduri specifice de motiva oamenii să-şi 
dorească să devină părinți. În societatea românească tradițională abia omul 
căsătorit şi cu copii este considerat “aşezat”, împlinit, realizat, iar această 
atitudine este consemnată în tezaurul paremiologic al românilor: Omul fără 
copii e ca pomul fără roade, etc. Înţelepciunea românilor reţine ca excepţionale 
situaţiile în care o familie nu rodeşte copii, iar unele basme sunt tocmai 
expresia nevoii de a corecta, în planul conştiinţei colective, această situație 
“nenaturală” 


Sociologul american Bigner a sintetizat astfel semnificaţiile culturale ale 


parentalității: 
Tabloul semnificaţiilor culturale ale parentalităţii: 


Categorii Tipul Tipul ideal al 
parentalităţii non-parentalităţii 
Moralitate A fi părinte este A nu fi părinte 


considerat o obligație morală. | înseamnă să respingi 


Să fii părinte demonstrează | autoritatea divină. A nu 


moralitate avea copii este imoral. 

Responsabil 


itate 


Identitate 
sexuală şi 


competență 


A fi părinte înseamnă a 
îndeplini o obligație civică, este 
o direcție a responsabilității 


civice. 


A părinte 
demonstrează acceptarea 
genului sexual şi demonstrează 


competența sexuală. 


A nu fi părinte 


semnifică eludarea 
responsabilității, lipsa 
copiilor arată 
iresponsabilitate. 

A nu fi părinte 
demonstrează o 
respingere a genului 
sexual şi implică 


incompetență sexuală. 


Naturalitate 


Căsătoria 


Parentalitatea este 
instinctivă, a fi părinte este 
natural. 

Parentalitatea dă sens 
căsătoriei, mariajului, implică 
satisfacție maritală şi previne 


divorțul. 


A nu fi părinte 


este nenatural. 
A nu fi părinte 


scade din valoare 


mariajului, creşte 
şansele de divorț şi lasă 
loc insatisfacției 


maritale. 


Normaliatte 
şi sănătate 


mentală 


Sursa: Adaptare după Veevers, J. E. 
“Psychiatry”, 


parenthood, 


Parentalitatea indică 


sănătate mentală, maturitate 


socială şi stabilitate personală. 


36, 291-310, 


apud Binger, 


A nu fi părinte 


indică subnormalitatea 
sănătății mentale; lipsa 
copiilor indică 
imaturitate socială şi un 


slab echilibru emoțional. 


1973, The social meanings of 


An introduction to 


parenting, 1995 (după care se fac toate citările din Binger în lucrare), p. 9. 


Atributele sociale ale parentalitătii 

Trei axiome de bază au fost identificate de sociologul Ralph LaRosa 
pentru a caracteriza calitatea de a fi părinte şi rolurile ataşate acesteia. 138 

I. În măsura în care a fi părinte presupune un ansamblu complex de 
“reguli, norme, valori şi credințe”, parentalitatea este o instituție socială. 
LaRosa specifică de asemenea patru caracteristici ale parentalităţii ca instituţie 
socială: 

a) Externalitatea - parentalitatea poate fi observată “din afară”, evaluată, 
atât de indivizii care o experiază, cât şi de cei care nu sunt părinți. 

b) Opacitatea - se referă la necesitatea de a depune un efort special 
pentru a înțelege cum funcționează instituția. 

c) caracterul constrângător - forțează conformitatea indivizilor cu 
anumite comportamente. Deşi decizia de a fi sau a nu fi părinte pare să 
aparțină indivizilor înşişi care adoptă această decizia, în realitate mediul social 
face presiuni pentru a forța decizia indivizilor ajunşi la vârsta procreării în 
legătură cu a avea sau nu copii. 

d) legitimitatea - regulile impuse de instituţii sunt acceptate de indivizi 
ca fiind adecvate realităţii, rezonabile, “bune”, legitime, iar deviaţiile sunt 
considerate de neacceptat. 

II. A doua axiomă a lui LaRosa statuează că parentalitatea 
comportamentul parental este un produs al socializării şi internalizării. Copilul 
îşi priveşte de timpuriu părinții exercitând aceste roluri, apoi se joacă “de-a 
mama şi de-a tata” etc., uneori îşi îngrijeşte frații mai mici etc. O serie de 
mesaje despre rolurile parentale sunt primite prin media etc. 

Se pune problema dacă atunci când copiilor le lipseşte modelul părinților 
proprii - cazul copiilor instituționalizaţi de pildă - ai vor întâmpina dificultăți în 
a exercita rolul de părinte atunci când vor fi adulți şi vor avea proprii lor copii. 
Vom arăta în capitolele următoare care sunt noile tendințe apărute în 
modalitățile de a-i trata pe copiii instituționalizați pentru a evita exercitarea 


deficitară a rolului de părinte atunci când vor avea proprii lor copii. 


“Educabilitatea” comportamentului parental 


138 apud Bigner, An introduction to parenting, 1995, p. 11. 

Educaţie, educaţie permanentă, învățarea rolurilor parentale, socializarea 
şi resocializarea părinţilor tineri. “Educaţia” este definită în ştiinţele educaţiei ca 
“ansamblu de acținuni sociale de transmitere a culturii, de generare, organizare 
şi conducere a învățării individuale şi colective. "159 "Educaţia permanentă” este 
un concept care a făcut deja carieră în cercetarea teoretică şi în acțiunea 
culturală, în întreaga lume, precum şi în țara noastră. Ideea că şi adulţii pot 
învăța este de multă vreme nu doar o cucerire teoretică, ci şi una “întrupată” în 
instituții. 

Există în lume experienţe care arată că rolurile de părinte se pot 
(rejinvăţa şi aprofunda prin intermediul unei rețele speciale de şcoli pentru 
părinți, având ca destinatari îndeosebi părinții de vârstă tânără. Vom 
argumenta în capitolul următor necesitatea acestui sistem de educație 
nonformală urmărind o serie de fenomene care nu sunt altceva decât consecințe 
directe ale îndeplinirii deficitare a rolului de părinte: copiii abandonaţi, copiii 
străzii, abuzul asupra copilului s.a. precum şi ipoteza că recuperarea funcției 
socializatoare a familiilor de provenienţă a copiilor abandonaţi este posibilă. 
Această ipoteză este dealtfel “validată” experimental prin sistemul de asistenţă 
socială a familiei, prin practica terapiei familiei (a grupului familial) care dă 
roade deja de multă vreme în ţările din Vest, dar are şi în România precursori 
străluciți în direcţia inițiată de Veturia Manuilă în perioada interbelică, în 
tradiția şcolii monografice de la Bucureşti, tradiţii reiterate după decembrie “89 
prin crearea Departamentului de Asistenţă Socială în cadrul Facultăţii de 
Sociologie, Psihologie, Pedagogie din Universitatea din Bucureşti. 

Sistemul şcolilor de părinţi având ca destinatari părinţii tineri este 
conceput ca o rețea nonformală care să completeze modul informal de asimilare 
a rolurilor parentale prin relaţiile şi interacțiunile din mediul personal de viață, 


în mediul comunităţii familiale sau de vecinătate, joc, muncă,1%0 etc. 


13 DICPIONAR DE SOCIOLOGIE, Zamfir & Vlăsceanu, coord., Editura Babel, Bucureşti, 1993, p. 202. 
140: 
v. ibidem. 


129 


Bibliografie şi extinderi 

AUGE, Marc (dir.). - 1975. - Les domaines de la parenté: filiation, alliance, 
residence. - Paris: Maspero. - 139 p. - (Dossiers africains) 

BOURDIEU, Pierre. - 1972. - "La parenté comme représentation et 
comme volonté", in: Pierre BOURDIEU, Esquisse d'une théorie de la pratique, p. 
71-151. - Genève, Paris: Droz. - 269 p. - (Travaux de droit, d'économie, de 
sociologie et de sciences politiques ; 92) 

DELIEGE, Robert. - 1996. - Anthropologie de la parenté. - Paris : A. Colin. 
- 175 p. - (Cursus. Sociologie) 

DUMONT, Louis. - 1971. - Introduction à deux théories d'anthropologie 
sociale: groupes de filiation et alliance de mariage. - Paris; La Haye: Mouton. - 
139 p. - (Les textes sociologiques; 6) 

FOX, Robin. - 1972. - Anthropologie de la parenté: une analyse de la 
consanguinite et de l'alliance. - Paris: Gallimard. - 268 p. - (Les essais ; 167) 
[Traduit de: Kinship and marriage : an anthropological perspective, 1967] 

GHASARIAN, Christian. - 1996. - Introduction à l'étude de la parenté. - 
Paris: Seuil. - 276 p. - (Points ; 318. Essais) 

LEVI-STRAUSS, Claude. - 1949. - Les structures élémentaires de la 
parenté. - Paris: Presses universitaires de France. - XIV, 640 p. - (Bibliothèque 
de philosophie contemporaine) 
[Reed. des 1967: Paris; La Haye: Mouton. - (Reeditions / Maison des sciences de 
l'homme; 2)] 

NEEDHAM, Rodney (dir.). - 1977. - La parente en question: onze 
contributions à la théorie anthropologique. - Paris: Seuil. - 348 p. - (Recherches 
anthropologiques) 

[Trad. de: Rethinking kinship and marriage, 1971] 

RADCLIFFE-BROWN, Alfred Reginald. - 1969. - Structure et fonction dans 
la société primitive. - Paris: Ed. de Minuit. - 363 p. - (Le sens commun) 
[Traduit de: Structure and function in primitive society, 1952; rééd. Paris: Seuil, 


1972. - (Points ; 37. Sciences humaines)] 


130 


GLOSAR DE TERMENI 

«Aculturaţie - proces ce intervine atunci când două culturi 
interacționează un timp îndelungat; are loc un împrumut reciproc de 
practici culturale, un proces prin care fiecare asimilează anumite elemente 
din cultura cu care vine în contact. 

Ciclu de viaţă - perioada de la naştere până la moartea 
individului, împărțită în toate culturile în etape care iau în considerare şi 
maturizarea biologică a omului, dar nu se reduce la aceasta; cultural, 
obiceiurile din ciclul vieţii marchează simbolic, prin rituri specifice trecerea 
de la o vârstă la alta; această periodizare a vieții individului are şi o funcție 
socială, fiecărei etapă a vieţii îi este asociată o funcție socială (există şi 
societăți cu clase de vârstă), periodizarea vieţii marcată în toate culturile 
prin rituri indică şi o funcţie psihologică a acestora: toate culturile 
consideră că trecerea de la o vârstă la alta nu poate avea loc fără o 
pregătire prealabilă, astfel încât are loc un proces nu doar de semnificare 
socio-culturală a vieţii individului, ci, cum spune antropologul P. Smith, 
discontinuitatea ciclurilor de viață se transformă într-un continuum. 

Cultură - conform definiției lui Tylor (“Primitive Culture”, 1871) 
considerată “canonică” în antropologie, cultura este “acel ansamblu 
complex care include cunoştinţele, credințele, arta, moravurile, dreptul, 
obiceiurile, precum şi orice înclinații sau obişnuinţe dobândite de om ca 
membru al grupului său.” 

«Contact cultural - v. aculturaţie 

«Clasificare - pornind de la analiza sistemelor religioase totemice s- 
a ajuns la concluzia importanței funcției clasificării. În sistemele totemice, 
societățile par să clasifice lumea socială prin analogie cu clasificarea 
existentă în natură (ordinea naturală a lumii vii, clasificată în specii şi 
subspecii). 

-Enculturaţie - procesul de asimilare a culturii de către fiecare 
individ, în urma căruia el devine membru integrat culturii, societății sau 
grupului său. 

-Etnocentrism - atitudinea centrată excesiv pe propria cultură, 


respingerea altor culturi diferite de cea proprie, aprecierea lor ca inferioare 

culturii proprii. Atunci când acuzația de etnocentrism planează asupra 
unui antropolog, atitudinea acestuia este sever amendată ca fiind anti- 
antropologică. Teoretizarea antropologică a culturii la începutul secolului 
XX se naşte prin opoziţie cu logica etnocentrică.s 

-Etnocid - distrugerea sistematică a unei culturi, sau chiar a 
membrilor acesteia. 

¿Etnografie -Etnologie - Antropologie - Se consideră că 
antropologia are relaţii speciale cu etnografia şi etnologia, ele având ca 
obiect de studiu cultura şi culturile - motiv pentru care nu trebuie să fie 
considerate atât discipline diferite, cât momente diferite ale aceleeaşi 
cercetări: etnografia descrie, etnologia compară, iar antropologia ținteşte la 
teorii şi explicaţii (C. Levi-Strauss)s 

-Familie - analiza unei mari diversități a familiilor a permis 
antropologilor să constate dincolo de diversitatea tipurilor (monogamă, 
poligamă) sau de complexitatea distribuirii rolurilor, prezența 
cvasiuniversală a căsătoriei şi familiei, ca şi caracterul de ființă conjugală 
al omului. 

Interdicții — tipuri speciale de rituri care nu prescriu, ci interzic 
comportamente. A. van Gennep le-a numit de aceea rituri negative. 
Întrucât termenul indigen tabu era categoria semnatică pentru interdicții 
într-o cultură anume (Toga) şi deci nu suficient de general, E. Durkheim a 
propus utilizarea termenului interdicții, întrucât acestea sunt universale, 
există în toate culturile. Max Weber, ulterior Douglas sau Webster au 
analizat interdicțiile din perspectivă sociologică, politică şi juridică datorită 
capacității lor extraordinare de a genera şi explica ordinea într-o societate. 

Incest - căsătorie între consangvini(rude de sânge), a cărui 
interdicție este universală({interdicția incestului există în toate culturile). 
Sarcina de a explica interdicția universală a incestului este cu atât mai 
dificilă cu cât în unele culturi există şi interdicția legăturii între persoane 
ce nu sunt rude de sânge (vezi interdicția celor două surori, care intrezice 
bărbatului văduv să ia în căsătorie pe una dintre surorile soției, în vigoare 


în Franța până la începutul sec. al XX-lea ) 

«Mituri - temă privilegiată în antropologia culturală, miturile 
constituie relatări asupra originilor cosmosului, originilor grupurilor 
umane sau a omului, considerate a avea nu doar o funcție explicativă, ci şi 
funcţia de a transmite, susține, cultiva viziunea despre lume comună 
grupului, atitudini, ataşamente general împărtăşite de o societate. 

-Miteme -— elemente în care poate fi descompus un mit pentru a 
putea fi analizat, în analiza structurală a mitului. În perspectiva 
structurală, sunt importante şi modalităţile în care mitemele se combină, 
regulile, operațiile, logica acestor combinări, recurența unor miteme etc. 
Cl. Levi-Strauss consideră că spiritul omenesc “îndeplineşte anumite 
operaţii care nu diferă, în natura lor, de cele care se derulează în lume de 
la începutul timpului”, (idee de inspiraţie kantiană), de aceea nu putem 
susține că omul arhaic este nelogic sau prelogic. 

-Natură-cultură - raport ce a stat în atenţia antropologiei de la 
începuturile ei; la C. Levi-Strauss natură cultură devine o opoziţie cu 
valoare de metodă: spre deosebire de evoluţionism şi funcţionalism el 
enunță principiul conform căruia este “iluzoriu să căutăm o continuitate 
între cele două ordini”, cea a naturii şi cea a lumii omului. Omul este 
dintr-o dată în cultură, trăind mediat cultural(prin cultură, prin 
intermediul semnificaţiilor culturale atribuite) raportul său cu natura. 

«Observație participantă - metodă utilizată şi în alte ştiinţe sociale, 
considerată însă a fi metoda etalon a antropologiei culturale. 

«Personalitate - cultură - raport ce a stat în atenția Şcolii 
americane cu acelaşi nume - “Personalitate şi cultură” - cea mai timpurie 
şcoală de gândire în cadrul căreia se va dezvolta şi antropologia 
psihologică. Influențat de psihologia gestaltistă germană -— în care se opera 
cu ideea de intreg (germ.gestalt, engl. Pattern, formă, structură) diferit de 
suma părților sale, marele lingvist şi antropolog american E. Sapir — 
fondatorul Şcolii va aplica această idee analizelor sale asupra limbajului, 
culturii şi personalității. 

«Povestiri ale vieţii — istorii ale vieții — direcţie de cercetare bazată 
pe tehnica biografiei, istoria vieții este considerată ea însăşi o “tehnică de 


observație şi de analiză a unei societăți sau a unui grup”; a suscitat şi 

suscită în continuare o dezbatere amplă în antropologie în legătură cu 
capacitatea limitată de a înţelege o cultură prin descrierea unei vieţi 
individuale, capacitatea textului de a rămâne autentic în urma traducerii 
etc. Totuşi, folosită complementar cu alte metode sau în cadrul unei 
cercetări aprofundate a comunităţii eroului biografiei, metoda dovedeşte 
adesea puterea de a evoca din interior şi prin categorii semantice proprii 
culturii studiate, ceea ce anchetatorul observă din exterior. Câteva 
cercetări celebre bazate pe istorii ale vieţii: O. Lewis, Copii lui Sanchez, 
1961(povestea vieţii - pe baza metodei biografiilor încrucişate - unei familii 
sărace din Ciudad de Mexico; Soleil Hopi, 1941 (povestea vieţii unui indian 
hopi). 

«Relativism cultural — principiu conform căruia toate culturile au 
dreptul de a exista aşa cum sunt, au legitimitate în a exista, denunțarea 
unui sistem de valori din perspectiva unui alt sistem de valori - a 
considera o altă cultură inferioară, sau primitivă etc. este o atitudine 
etnocentrică. 

«Religie — “un sistem de credințe şi practici legate de lucrurile 
sacre, adică separate, interzise; credințe şi practici ce unesc într-o 
comunitate morală, numită Biserică, pe toți cei care le acceptă."(E. 
Durkheim, Formele elementare ale vieţii religioase, p. 50, 58). Max Weber 
va analiza sistemele religioase ale societăților şi din perspectiva capacității 
lor de a genera schimbarea şi inovarea, nu numai ordinea şi consensul. 

«Rit şi ritual — acțiune care se realizează într-o “țesătură de 
simboluri”; în sensul cel mai larg cu putință, riturile reprezintă 
dimensiunea “prescrisă” cultural şi social a vieţii cotidiene, practici sociale 
şi chiar politice, modele de acţiune(de pildă interacţiunea dintre cetățean 
şi administraţie este prestabilită într-un regulament - mergi la ghişeu, 
obţii un formular de cerere, îl completezi, prezinți un act, obţii o ştampilă, 
o depui la registratură, revii după aprobare etc.). În sens restrâns ritualul 
exprimă însă acțiuni intenționate în cu totul alte scopuri decât în viața de 
zi cu zi: de ex. ingerarea pâinii sfințite în ritualul de împărtăşire la creştini 


este un act cu totul diferit de consumul ca hrană al pâinii în fiecare zi. 

Diferenţa este dată de semnificaţiile atribuite actului ritual, sugerate prin 
simboluri. 

-Rudenie - temă fondatoare a antropologiei sociale, începând cu 
Lennan care a analizat în lucrarea sa “Primitive Marriage” răpirea ca 
origine a exogamiei, toți marii antropologi au construit teorii şi modele de 
analiză a rudeniei. Investigația în acest domeniu a fost fecundă pentru 
teoria antropologică, o parte însemnată a conceptelor antropologice fiind 
elaborată în acest sens: structură, sistem (de rudenie), reciprocitate, 
alianță, schimb social etc. Atenţia specială acordată rudeniei este datorată 
pe de o parte faptului că ea este universală, pe de altă parte, importanţei 
pe care o putem atribui raporturilor de rudenie în a explica şi structura 
ordinea socială, îndeosebi în societățile arhaice, dar nu numai: raporturile 
de rudenie structurează şi fac să comunice toată societatea, explică 
regulile de interacțiune şi de comunicare, chiar şi ordinea politică, 
identitatea socială, conştiinţa apartenenței etc. Analize ale unor societăți 
contemporane explică chiar comportamentul de vot prin apartenenţa la 
sistemul de rudenie. 

*Sacru-profan - delimitare la care recurge E. Durkheim pentru a 
defini religia; el distinge o ordine a sacrului diferită de cea a profanului, 
sacrul fiind superior profanului, ele fiind aşadar două niveluri ierarhizate 
ale realității, separate prin interdicții severe. 

‘Simbol - omul este singura ființă care simbolizează, aproape toate 
actele sale suportând o codificare simbolică; simbolul este considerat în 
antropologie un adevărat “sesam al lumii culturale”, înțelegerea unei alte 
culturi (străine de cea a cercetătorului) presupune în mod necesar 
“traducerea” /descifrarea codurilor  simbolice(începând cu limbajul, 
ritualurile, miturile etc.). 

*Semnificaţii - ceea ce conferă specificitate ireductibilă lumii 
omului față de lumea naturală este capacitatea ființelor umane de a 
atribui lumii semnificații. “Suntem ființe culturale, spunea Max Weber la 
începutul secolului al XX-lea, dotate cu capacitatea şi voința de a adopta o 
atitudine deliberată față de lume şi de a-i atribui semnificații” (The 


Methodology of the Social Sciences, E. Shils and H.A. Finch trans., 1949). 

În viziune structuralistă semnificaţia (meaning) este o funcţie a 
patternurilor organizate. 

«Sociologia religiei - domeniu în care îl putem considera 
întemeietor pe E. Durkheim, fondatorul sociologiei ca ştiinţă, care a 
acordat o importanță deosebită reprezentărilor religioase(v. în special 
Formele elementare ale vieţii religioase, 1912, v. şi sacru-profan în acest 
glosar). Conform principiului enunțat de Max Weber, sociologia religiei nu 
trebuie să aibă în vedere “esența” religiei, ci “condițiile şi rezultatele unei 
anumite specii de activitate socială”, dar care totuşi “poate fi înțeleasă şi 
aici — adică în cazul condiţiilor şi efectelor sociale ale religiei - n.n., - 
numai pornind de la trăirile, reprezentările şi scopurile subiective ale 
indivizilor - de la “sens”-, întrucât procesele exterioare sunt mult prea 
polimorfe. 

Ştiinţele religiei / Religiologie - religia nu poate fi studiată de o 
singură disciplină, de aceea a fost propus acest termen pentru a unifica 
într-un sistem ştiinţele care îşi propun toate, analiza religiei din diferite 
perspective disciplinare (psihologia religiei, sociologia religiei, istoria 
religiilor, antropologie culturală şi socială etc.) 

“Teren - dacă la început antropologia a fost o ştiinţă de cabinet, 
bazându-se pe relatări ale unor călători sau misionari în teritorii 
aparținând imperiilor coloniale, observaţia directă la fața locului devine 
ulterior esențială pentru dezvoltarea disciplinei; terenul este pentru 
antropologie ceea ce este sângele martirilor pentru creştinism, cum spune 
un antropolog. Consacrarea unui antropolog înseamnă realizarea unei 
cercetări bazate pe teren. Universitățile care au departamente de 
antropologie nu acordă licența în antropologie absolvenţilor dacă aceştia 
nu realizează un teren, în afara culturii lor de apartenenţă. 

“Totem v. clasificare 


“Tabu v. interdicții 


136 


137 


